Imaaraathakun vetti bidheysee aku maru vejje\nއިމާރާތް ކުރުމުގެ މަސައްކަތް ބަޔަކު ކުރަނީ--\nހުޅުމާލޭގައި ހަދަމުން ދިޔަ އިމާރާތަކުން ވެއްޓި ބަންގްލަދޭޝް މީހަކު މަރުވެއްޖެ\nހުޅުމާލޭ ދެވަނަ ފިޔަވަހީގެ އިމާރާތަކުން ފަންގިފިލާއިން މިއަދު މެންދުރު ވެއްޓުނު ބަންގްލަދޭޝް މީހަކު މަރުވެއްޖެ އެވެ.\nހުޅުމާލެ ހޮސްޕިޓަލުން ބުނީ އުމުރުން 37 އަހަރުގެ އެ މީހާ ހޮސްޕިޓަލަށް ގެނައި އިރުވެސް މަރުވެފައިވާ ކަމަށެވެ. އެމީހާގެ ބޯ ފަޅައިގެން ގޮސް، ނޭފަތުން ލޭ އައިސްފައި ހުއްޓެވެ.\nހުޅުމާލެ ދެވަނަ ފިޔަވަހީގެ އިމާރާތަކުން އެމީހާ ވެއްޓިފައި ވަނީ މިއަދު މެންދުރު 12:00 ހާއިރު އެވެ. ފުލުހުން ބުނީ އެމީހާ ވެއްޓުނީ ހަދަމުން ދިޔަ އިމާރާތެއްގެ 10 ވަނަ ފަންގިފިލާއިން ކަމަށެވެ.\nއެކަމުގެ މައުލޫމާތު ފުލުހުންނަށް ލިބުނީ 11:50 ހާއިރު އެވެ. ފުލުހުން ބުނީ އެ މައްސަލަ އިތުރަށް ތަހުގީގު ކުރަމުންދާ ކަމަށެވެ.\nހަދަމުންދާ އިމާރާތްތަކުން ދޭތެރެ ދޭތެރެއިން މީހުން ވެއްޓި ހިތާމަވެރި ހާދިސާތައް ހިނގަ އެވެ. އާއްމު ގޮތެއްގައި އެގޮތަށް ދިމާވަނީ ސަލާމަތީ ފިޔަވަޅުތައް ނާޅާ މަސައްކަތް ކުރާތީ އެވެ.\nމިދިޔަ އަހަރުގެ ޑިސެމްބަރު މަހުގެ ތެރޭގައި ހަދަމުން ދިޔަ އިމާރާތަކުން ވެއްޓުނު ސިމެންތި ބަސްތާއެއް ދަށުވެ، ބަންގްލަދޭޝްގެ ކުޑަ ކުއްޖަކު މަރުވި ހާދިސާއަށް ފަހު، މާލެ ސިޓީ ކައުންސިލުން ވަނީ ގިނަ ކޮންސްޓްރަކްޝަން ސައިޓުތަކެއް ބަލާފަ އެވެ.\nޕްލޭނިން މިނިސްޓްރީން މިދިޔަ ހަފްތާގައި ބުނީ ސަލާމަތީ ފިޔަވަޅު ނެތި މަސައްކަތް ކުރާ ތަންތަން މިހާރު މަދުވެފައިވާ ކަމަށެވެ. މިހާތަނަށް އެންމެ ބޮޑު އަދަދަކުން ޖޫރިމަނާކުރި އެފަދަ ތަނަކަށް އައިސްފައި ވަނީ ފަސްލައްކަ ރުފިޔާގެ ޖޫރިމަނާ އެކެވެ.\nއެއީ ހުޅުމާލޭގެ ލޮޓް 10799 ގައި އިމާރާތްކުރުމުގެ މަސައްކަތް ކުރަމުން ދަނިކޮށް ވެއްޓުނު ގަލަކުން ޖެހި މިދިޔަ ފެބްރުއަރީ މަހު ބިދޭސީއަކު މަރުވި މައްސަލައާ ގުޅިގެން އެތަން އިމާރާތް ކުރަމުންދިޔަ އައިއެންއެންއެފް ކޮންސްޓްރަކްޝަނެވެ.\nބިދޭސީން މަރު އިމާރާތްކުރުން ހުޅުމާލޭ ފޭސް2ހުޅުމާލެ ހޮސްޕިޓަލް ފުލުހުން\nޕްލޭނިން މިނިސްޓްރީން މިދިޔަ ހަފްތާގައި ބުނީ ސަލާމަތީ ފިޔަވަޅު ނެތި މަސައްކަތް ކުރާ ތަންތަން މިހާރު މަދުވެފައިވާ ކަމަށެވެ.\nމިހެން ބުނެލީމަ، ނޫހެއްގައި ޖެހީމަ އެ ނިމުނީދޯ؟ ހަގީގަތަކީ ތަންތަން މަދުކަމަށް ބުންޏަސް، އެކްސިޑެންޓްވުން މަދުވެފައި ނުވޭ. އިމާރާތްތަކުން އެއްޗެހި ވެއްޓި ލިބޭ އަނިޔާ މަދެއް ނުވޭ.


ފުރުސަތުގެ ބޭނުން ހިފައި ސިޓީ އެއް ވަނަ އަށް\nލިވަޕޫލް (ފެބްރުއަރީ 7) - އިނގިރޭސި ޕްރިމިއާ ލީގުގައި ރޭ އެވަޓަން ދަނޑުގައި އެ ޓީމު އަތުން 2-0 އިން މޮޅުވެ މެންޗެސްޓާ ސިޓީން ލީގުގެ އެއް ވަނަ އަށް ޖެހިލައިފި އެވެ.\nލުކާކޫ - ރޫނީ އަށް ހާއްސަ މެޗުން ކުރިހޯދީ ޔުނައިޓެޑް\nމެންޗެސްޓާ (ސެޕްޓެމްބަރު 18) - އިނގިރޭސި ޕްރިމިއާ ލީގުގައި ރޭ އެވަޓަންގެ މައްޗަށް މެންޗެސްޓާ ޔުނައިޓެޑުން 4-0 އިން ކުރިހޯދައިފި އެވެ.\nރޫނީގެ 200 ވަނަ ގޯލާ އެކު ސިޓީ އަތުން ޕޮއިންޓެއް\nމެންޗެސްޓާ (އޮގަސްޓް 22) - އިނގިރޭސި ޕްރިމިއާ ލީގުގައި ވޭން ރޫނީ ޖެހި 200 ވަނަ ލަނޑާ އެކު ރަށުން ބޭރުގައި މެންޗެސްޓާ ސިޓީއާ 1-1 އިން އެއްވަރުކޮށް އެވަޓަނުން ޕޮއިންޓެއް ހޯދައިފި އެވެ.\nއިބްރަހިމޮވިޗް ޔުނައިޓެޑް ސަލާމަތްކޮށްދީފި\nމެންޗެސްޓާ (އޭޕްރިލް 5) – ސަސްޕެންޝަކަށް ފަހު އެނބުރި އައި ފޯވާޑް ޒަލަޓާން އިބްރަހިމޮވިޗް 94 ވަނަ މިނެޓުގައި ވައްދާލި ޕެނަލްޓީއާ އެކު ޕްރިމިއާ ލީގުގައި ރޭ އެވަޓަންއާ 1-1 އިން މެންޗެސްޓާ ޔުނައިޓެޑް އެއްވަރުކޮށްފި އެވެ.\nޝްނެއިޑެލިން އެވަޓަން އަށް ވިއްކާލަން އެއްބަސްވެއްޖެ\nމެންޗެސްޓާ (ޖެނުއަރީ 11) – މެންޗެސްޓާ ޔުނައިޓެޑުން އެ ޓީމުގެ ފްރާންސް މިޑްފީލްޑަރު މޯގަން ޝްނެއިޑެލިން 22 މިލިއަން ޕައުންޑަށް އެވަޓަން އަށް ވިއްކާލަން އެއްބަސްވެއްޖެ އެވެ.\nއެވަޓަން އަތުން ބަލިވެ އާސެނަލަށް ފުރުސަތު ގެއްލިއްޖެ\nލިވަޕޫލް (ޑިސެމްބަރު 14) – އެވަޓަން އަތުން 2-1 އިން ބަލިވުމުން، އިނގިރޭސި ޕްރިމިއާ ލީގުގެ އެއް ވަނަ މަގާމަށް އަރަން ލިބުނު ފުރުސަތު އާސެނަލަށް ގެއްލިއްޖެ އެވެ.\n"ވާދަވެރި ރޭހެއް، ކޮންމެ ޕޮއިންޓެއް ވެސް މުހިއްމު"\nލިވަޕޫލް (ޑިސެމްބަރު 13) - އެހެން އަހަރުތަކަށް ވުރެ އިނގިރޭސި ޕްރިމިއާ ލީގުގައި މި ފަހަރު މާ ވާދަވެރި ކަމަށާއި ކޮންމެ ޕޮއިންޓެއް ވެސް މުހިއްމު ކަމަށް އާސެނަލްގެ ކޯޗު އާސެން ވެންގާ ބުނެފި އެވެ.\nމެންޗެސްޓާ (ސެޕްޓެމްބަރު 18) - އިނގިރޭސި ޕްރިމިއާ ލީގުގައި ރޭ 4-0 އިން ބޯންމައުތު ބަލިކޮށް މެންޗެސްޓާ ސިޓީ ލީގުގެ އެއް ވަނައިގައި މަގާމް ދެމެހެއްޓިއިރު، ފަހަތުން އަރައި މިޑްލްސްބަރާ އަތުން 3-1 އިން މޮޅުވެ އެވަޓަން ލީގުގެ ދެ ވަނަ އަށް ޖެހިލައިފި އެވެ.


December 03, 2020 18:44:49\nމިއަދުގެ ރަސްމިއްޔާތުގައި ސައީދު ވާހަކަ ދައްކަވަނީ\nކަރަންޓުގެ މައްސަލައާއި ގުޅިގެން ލ. ގަމުގެ ތަރައްގީއަށް ކުރިޔަށް ގެންދާ އެއްވެސް ޕްރޮޖެކްޓެއް މިހާރު މަޑުޖައްސާލަން ނުޖެހޭނެ ކަމުގެ ޔަގީންކަން ފެނަކަ ކޯޕަރޭޝަންގެ މެނޭޖިން ޑިރެކްޓަރ އަހްމަދު ސައީދު މުހައްމަދު ދެެއްވައިފިއެވެ. ސައީދު މި ޔަގީންކަން ދެއްވީ ގަމުގެ ތިން އަވަށުގެ ކަރަންޓު އެއް ނެޓްވޯކަކުން ގުޅާލުން އިފްތިތާހުކުރުމަށް ބޭއްވި ރަސްމިއްޔާތުގައި ވާހަކަ ދައްކަވަމުންނެވެ.\nސައީދު ވިދާޅުވީ ގަމުގެ އެތައް ބިންތަކެއް އިންޑަސްޓްރިއަލް މަސައްކަތްތައް ކުރުމަށް ނެގި މަސައްކަތް ނުފެށި އެބަހުރި ކަމަށެވެ. އެހެން ނަމަވެސް ގަމުގެ ކަރަންޓް އެއް ނެޓްވޯކަކުން ގުޅާލެވިގެން ދިޔުމާއެކު އެފަދަ ހުރިހާ ފަރާތްތަކުގެ ހިތަށް ވެސް ތަސައްލީއެއް ލިބިގެން ގޮސްފި ކަމަށް ސައީދު ވިދާޅުވިއެވެ. އެގޮތުން މިއަދުން މިއަދަށް ވެސް އެތަންތަނުގެ މަސައްކަތް އެބޭފުޅުން ފެއްޓުމުގެ ފުރުސަތު އޮތް ކަމަށް ސައީދު ވިދާޅުވިއެވެ.\nސައީދު ވިދާޅުވީ މިހާރު ނެޓްވޯކް އަދި އިންޖީނުގޭގައި ވަރު ހުންނާނެ ކަމަށެވެ. ކަރަންޓާއި ގުޅިގެން ގަމުގެ ތަރައްގީއަށް އެއްވެސް ހުރަހެއް ނެތް ކަމަށާއި މަޑުޖައްސާލަން ޖެހޭ އެއްވެސް ޕްރޮޖެކްޓެއް ވެސް ނެތްކަމަށް ސައީދު ވިދާޅުވިއެވެ. ގަމުގައި މީގެކުރިން ކަރަންޓު ފޯރުކޮށްދީފައިވަނީ ތިން އަވަށުގައި ވަކިން އިންޖީނުގެތައް ބަހައްޓައިގެންނެވެ. މިއަދުގެ ރަސްމިއްޔާތުގައި ސައީދު ފާހަގަކުރެއްވި ގޮތުގައި، މި އަވަށު އިންޖީނުގެތަކުން ކަރަންޓު ފޯރުކޮށްދީފައިވަނީ 30 ނުވަތަ 40 އަހަރުވެފައިވާ ޖެނަރޭޓާރުތަކުންނެވެ. މީގެ ސަބަބުން މާލީގޮތުން އެތައް ގެއްލުމެއް ފެނަކައަށް ލިބޭއިރު، ރައްޔިތުންނަށްވެސް ފޯރުކޮށްދެވޭ ހިދުމަތުގެ ފެންވަރުވެސް ދަށެވެ.\nމިއަދު އަލަށް ތަރައްގީކުރެވުނު ގަމުގެ ފުޓްބޯޅަ ދަނޑުގައި ބޭއްވުނު ރަސްމިއްޔާތެއްގައި ގަމުގެ ކަރަންޓް އެއް ނެޓްވޯކަކުން ގުޅާލަ ދިނުން އިފްތިތާހުކޮށްދެއްވީ ރައީސް އިބްރާހީމް މުހައްމަދު ސޯލިހުއެވެ.\nފެނަކައިން މައުލޫމާތު ދީފައިވާ ގޮތުގައި މިއަދު އިފްތިތާހުކުރެވިގެން ދިޔަ މަރުކަޒީ އިންޖީނުގޭގެ ސަބަބުން ފެނަކައިން ތެލަށް ކުރަންޖެހޭ ހަރަދު ދަށްވެގެންދާނެއެވެ. ކަރަންޓު އުފައްދާ ނިޒާމް އެފިޝިއަންޓްވުމުގެ ސަބަބުން ފުރަތަމަ އަހަރު އެކަނިވެސް 3.6 މިލިއަން ރުފިޔާ ސަލާމާތް ކުރެވޭނެކަމަށް އެ ކުންފުނިން ވަނީ ބުނެފައެވެ. މީގެއިތުރުން، ކަރަންޓް ވިޔުގައިގެ ލޮސް ކުޑަވުމުގެ ސަބަބުން 3.2 މިލިއަން ރުފިޔާ ސަލާމަތް ކުރެވޭނެއެވެ. މިއަދުގެ ރަސްމިއްޔާތުގައި ފެނަކައިން ހާމަކޮށްފައިވާ ގޮތުގައި، ފުރަތަމަ7އަހަރު ތެރޭގައި ފެނަކައަށް ގާތްގަޑަކަށް 40 މިލިއަން ރުފިޔާ ސަލާމަތްކުރެވޭނެއެވެ.\nލ.ގަން ފެނަކަ އެމްޑީ އަހްމަދު ސައީދު


Savai vakivumun Amitabh ge kaafa dharifulhu hyi halaaku\nއިންޑިއަން އައިޑަލުން ކެޓި ސަވާއީ އަދި އަމީތާބުގެ ކާފަ ދަރިފުޅު ނަވްޔާ\nއިންޑިއަން އައިޑަލްގެ މިހާރު ހިނގަމުންދާ 12 ވަނަ ސީޒަން އަކީ އެންމެ ހުނަރުވެރި ލަވަކިޔުންތެރިން ބައިވެރިވި ސީޒަނުގެ އިތުރުން އެންމެ ގިނަ ފާޑުފާޑުގެ ވާހަކަތައް ވެސް އެ ޝޯ އާ ބެހޭ ގޮތުން ދެކެވޭ ސީޒަނަށް ވަނީ ވެފަ އެވެ. މިފަހަރު އަނެއްކާވެސް މި ޝޯ އާ މެދު ގިނަ ބައެއްގެ ހިތްހަމަނުޖެހުން އުފެދިގެން އުޅެނީ ގިނަ ބައެއްގެ މަގްބޫލުކަން ހޯދާފައިވާ ސަވާއީ ބަޓް ޝޯއަށް އަލްވަދާއު ކިޔަން ޖެހުމުންނެވެ. އަމީތާބު ބައްޗަންގެ ކާފަ ދަރިފުޅު ނަވްޔާ ނަވޭލީ އަކީ ވެސް ސަވާއީގެ ފޭނަކަށް ވާތީ މިކަމާ ނަވްޔާ ވެސް ވަނީ ހިތް ހަލާކުވެފައި ކަމަށް އޭނާ ޝެއާ ކުރި މެސެޖެއްގައި ބުނެފައި ވެއެވެ.\nސޯޝަލް މީޑިއާގައި ނަވްޔާ ޝެއާ ކުރި މެސެޖެއްގައި ބުނެފައި ވަނީ ސަވާއީ ޝޯ އިން ވަކި ކުރުމުން ވަރަށް މާޔޫސް ވެއްޖެ ކަމަށެވެ.\nސަވާއީ ޓެގް ކޮށްފައި ނަވްޔާ ލިޔެފައިވާ މެސެޖުގައި ޝޯ އިން ވަކިވެގެން ދާން ޖެހުނަސް ލަވަކިޔުމައިގެން ކުރިޔަށް ދިއުމަށާއި ފިޔަޖަހާ އަލިގަދަ ތަރިއަކަށް ވާން ކުރާ މަސައްކަތް ހުއްޓާ ނުލުމަށް އެދިފައި ވެއެވެ.\nސަވާއީ އަކީ މިފަހަރުގެ ސީޒަންގައި އެންމެ ރީތިކޮށް ލަވަކިޔާ އެއް ލަވަކިޔުންތެރިޔާ އެވެ. އެހެން ކަމުން އޭނާގެ ފޭނުން ވެސް މިހާރު އެތައް މިލިއަނަކުން ގުނާލެވެ އެވެ. ސަވާއީ ވަކިވުމުން މި އެންމެން ރުޅި ގަދަ ވެގެން ޝޯ އިންތިޒާމް ކުރާ ފަރާތަށް ވެސް ނަފުރަތުގެ ބަސްތައް ދަނީ ގޮވަމުންނެވެ. އަދި ޝޯ ވަނީ ސްކްރިޕްޓް ކޮށްފައި ކަމަށާއި ވަކި ފަރާތަކަށް ޖެހިފައި ކަމަށް ބުނެ ޝޯ ބޮއިކޮޓް ކުރަން ވެސް ގިނަ ބަޔަކު ދަނީ ގޮވަމުންނެވެ.\n"އިންޑިއަން އައިޑަލް 12" ގެ ގްރޭންޑް ފިނާލޭ ކައިރިވަމުން އަންނައިރު ކޮންމެ ހަފުތާއަކު ވެސް ލަވަކިޔުންތެރިއަކު ޝޯ އާ ވަކިވަމުން ދެ އެވެ. އަދި އެ ލަވަކިޔުންތެރިއެއްގެ ފޭނުން އެކަމާ ހިތްހަމަނުޖެހިގެން އުޅެ އެވެ.\nއަމީތާބު ޓީވީ ސީރީޒް އިންޑިއަން އައިޑޮލް\nފޭނުން ބުނަނީ "އިންޑިއަން އައިޑަލް" އަކީ ޕަވަންދީޕް ކަމަށް


Vogue Ge Cover Gai Furathama Faharah Burugaa Elhi Model Eh - Vaguthu\nވޯގްގެ ކަވަރގައި ފުރަތަމަ ފަހަރަށް ބުރުގާ އެޅި މޮޑެލްއެއް\nއެމެރިކާގެ މަޝްހޫރު ފެޝަން އަދި ލައިފްސްޓައިލް މަޖައްލާ ވޯގްގެ ބްރިޓިޝް އެޑިޝަންގައި ބުރުގާއެޅި މޮޑަލްއެއް ފުރަތަމަ ފަހަރަށް ހިމަނައިފިއެވެ. މިމަޖައްލާ ހިންގާތާ 102 އަހަރު ވިއިރު މިއީ އެމަޖައްލާއަށް ވެސް ބުރުގާއެޅި މީހަކު އެރި ފުރަތަމަ ފަހަރެވެ.\nފެޝަންގެ "ނިއު ފްރޮންޓިއާސް"ގެ ނަމުގައި ނެރުނު އެ އަދަދުގައި ނުވަ މޮޑެލްއަކަށް ވޯގުން ފުރުސަތު ދީފައިވާއިރު އެންމެންގެ ލޮލުގައި އަޅައިގަތީ ބުރުގައި އަޅައިގެންހުރި އުމުރުން 20 އަހަރުގެ ހަލީމާ އެދަންއެވެ. އެދެންއަކީ ކެންޔާގެ ރެފިއުޖީ ކޭންޕަކަށް އުފަން ކުއްޖެކެވެ.\nވޯގް އިން ވަނީ މިދިޔަ އަހަރުގެ އޭޕްރިލް މަހުގެ ތެރޭގައި ފުރަތަމަ ފަހަރަށް ފިރިހެނަކަށް ޗީފް އެޑިޓަރުކަން ވެސް ހަވާލުކޮށްފައެވެ. އެޑްވާޑް އެނިންފުލް މިމަޤާމާއި ހަވާލުވިފަހުން ވޯގް މެގަޒިންގައި ތަފާތު އެތައް މޮޑެލްސް ހިމަނަމުންދާކަން ބޭރުގެ މީޑިޔާތަކުން ފާހަގަ ކުރެއެވެ. މީގެ ކުރިން ވޯގްގެ ޗީފް އެޑީޓަރުކަން ކުރަމުންއައީ މުޅިންވެސް އަންހެނުންނެވެ.\nބަގްލަދޭޝްގައި ކިޔަވަމުން ދަނިކޮށް މަރުވި ދިވެހި މޮޑެލް ރައުދާ އާތިފް ވެސް ވަނީ އިންޑިޔާގައި ނެރުނު ވޯގްގެ މަޖައްލާއިން ޖާގަ ހޯދާފައެވެ.\nވޯގް ގެ ކަވަރ ގައި ޝާރުކްގެ ދަރިފުޅުގެ ފޮޓޯ ހުރުމުން ގިނަ ބައެއްގެ ފާޑު ކިޔުން\nއޭޕްރީލް 13, 2018 10:04\nބުރުގާ އެޅި މޮޑެލް ބުރުގާ އަޅާފައި ހުރި ގޮތް މަމެންނަށް ވަރަށް ރީއްޗޭ މިރާއްޖޭގެ އަންހެން ކުދިން ބުރުގާ އަޅައިގެން މަގުމަތިން ހިނގާފައިދާ އިރު ބިރުގަނެއޭ ހީވަނީ ނިންޖާ އެއް ދައްކާލާގެންނޭ ފޮތިި ފޭއްޔެއް ވެސް ބުރުގާ އަށް މަދުވެފައޭ އޮންނަނީ. މީ ބުރުގާ ގެވެސް ދަ ބަލާ ބޮޑު ބުރުގާ އެޅުން ނޫންތޭ ޝޯމީ ދަމީނިންގް އޮފް ދިސް ޔުއަރ ބަލާ ބޮޑު ބުރުގާ ސްޓައިލް ދެއަރ އިޒް ސަމްތިންގް މިސިންގް އިން ޔުއަރ ސެންސް ތޭ. މަަހަށް ދޭބަލަ ދެން.\nއޭޕްރީލް 13, 2018 14:13\nތިޔަބައިމީހުން ތިޔަ މަލާމާތް ކުރަނީ ﷲއަށާއި އެކަލާނގެ ރަސޫލާއަށާއި އެކަލާނގެ ބާވާލައްވާފައިވާ އާޔަތްތަކަށް ހެއްޔެވެ؟ ތިޔަބައިމީހުން އުޒުރު ނުދައްކާށެވެ.\nއޭޕްރީލް 13, 2018 14:17\nމުސްލިމު އަންހެނުން އިސްލާމީ ވަންތަ ގޮތަށް ބުރުގާއަޅަނީ ހަމައެކަނި އެބައިމީހުން ހަލްޤު ކުރެއްވި ﷲގެ އަމުރުފުޅަކަށް ވާތީ.ފަހަރެއްގަވެސް އެއީ ތަމެންނަށް ދެއްކެން ތަމެން ރުއްސަން އަޅާއެއްޗެއް ނޫން.އަހަރެމެން ބޭނުންވަނީ ހަމައެކަނި ﷲގެ ރުއްސެވުމާއި ފުއްސެވުން.\nއޭޕްރީލް 13, 2018 15:38\nތަމެން މަހަށް ދޭބަލަ ދެން. މަހަށް މަހަށް މަހަށް ދޭބަލަ.\nއޭޕްރީލް 13, 2018 18:51\nތީނަ ގައިގާވެސް މާތްﷲ ލައްވަވާދެއްވަވާފަ މަހެއްނުތިހުރީ. އަސްލު މަސްވެރިކަމަކީ ވެސް ވަރަށް ރީތި ކަމެއް މާތްﷲ ކަނޑުގަ މަސްލެއްވެވީ އަދި މަސްވެރިކަންވެސް އަލްހަމްދުލިއްލާހި. އިންޝާﷲ އިސްލާހުވަމާ އާޙިރަތާބައްދަލްވުމުގެ ކުރިން. ދުނިޔެއަށް ގެއްލެން މީ ހަމަ އެއްވެސް ތަނެއްނޫން. މީ ދަޅައެއް މަޅިޔެއް ވަގުތުޖެހުމުން ދުނިޔެވެސް ނިމޭނެ.\nއޭޕްރީލް 13, 2018 14:35\nއޭޕްރީލް 14, 2018 22:40\nތިމާއަށް ތިމާ ފެނިއްޖެނަމަ ތިނާ ދެދުނިޔެއިން ގެއްލި ނިމިދާނެއެވެ.\nއޭޕްރީލް 13, 2018 13:58\nކޮންޒަމާނެއްގެ ހަބަރެއް މީ.. ތަންކޮޅެއް އަޕްޑޭޓްވާން ވެއްޖެއެއްނު


Free trade agreement "mareh" nuvey, ekamaku eah amalu...\nފްރީ ޓްރޭޑް އެގްރީމަންޓް\nމަޖިލީހަށް ކުއްލި ގޮތަކަށް ހުށަހަޅާ އެދުވަހުން ދުވަހަށް ފާސްކޮށްފައިވަނީ 85 މެމްބަރުން ހިމެނޭ މަޖިލީހުގެ 30 މެމްބަރުންގެ ވޯޓުން\nކ. މާލެ | 15 ޑިސެންބަރ 2019 | އާދީއްތަ 13:31 | 2,809\nކުރީގެ އިކޮނޮމިކް މިނިސްޓަރު އަދި މިހާރު މާވަށު ދާއިރާގެ މެމްބަރު މުހައްމަދު ސައީދު، އެގްރީމަންޓްގައި ސޮއި ކުރެއްވުމުގެ ރަސްމިއްޔާތުގެ ތެރެއިން -- - ރައީސް އޮފީސް\nދިވެހި ރާއްޖެއާއި ޗައިނާއާއި ދެމެދު ސޮއިކޮށްފައިވާ މިނިވަން ވިޔަފާރީގެ އެއްބަސްވުން ނުވަތަ ފްރީ ޓްރޭޑް އެގްރީމަންޓް (އެފްޓީއޭ) ސޮއިކޮށްފައިވާތާ ދެ އަހަރު ވެއްޖެ އެވެ.\nކުރީގެ ރައީސް އަބްދުﷲ ޔާމީންގެ ސަރުކާރުން އެ އެގްރީމަންޓްގައި ސޮއި ކުރެއްވީ އޭރުގެ އިކޮނޮމިކް މިނިސްޓަރު އަދި މިހާރު ރައްޔިތުންގެ މަޖިލީހުގެ މާވަށު ދާއިރާގެ މެމްބަރު މުހައްމަދު ސައީދު އެވެ. އެ އެގްރީމަންޓުގެ އިތުރުން މެރިޓައިމް ސިލްކު ރޯޑްގެ އެގްރީމަންޓުގައި ވެސް ސޮއިކުރައްވާފައި ވެއެވެެ. ފްރީ ޓްރޭޓް އެގްރީމަންޓާއި ސިލްކު ރޯޑް އެގްރިމަންޓާއެކު ޖުމްލަ 12 އެގްރީމަންޓެއްގައި ރައީސް ޔާމީންގެ ސަރުކާރު ޗައިނާއާއެކު ސޮއިކޮށްފައި ވެއެވެ.\nއެ ރަސްމިއްޔާތަށް ރައީސް ޔާމީންގެ ސަރުކާރުގެ އިސްވެރިންގެ ބޮޑު ވަފުދެއް ޗައިނާއަށް ވަޑައިގެން އެ އެއްބަސްވުންތަކުގައި ސޮއި ކުރައްވާފައިވަނީ ޑިސެމްބަރު 07، 2017 ގައެވެ.\nފްރީ ޓްރޭޑް އެގްރީމަންޓްގައި ދިވެހި ސަރުކާރުން ސޮއި ކުރުމުގެ ކުރިން، ރައްޔިތުންގެ މަޖިލީހުގެ ރުހުން ހޯދުމަށް އެ އެގްރީމަންޓް ހުށަހެޅުނު އެވެ.\nއޭރު ހިނގަމުންދިޔައީ 18 ވަނަ ރައްޔިތުންގެ މަޖިލީހެވެ. އެމަޖިލީހުގެ ރައީސަކަށް އިންނެވީ ފުވައްމުލަކު ދެކުނު ދާއިރާގެ މެމްބަރު އަބްދުﷲ މަސީހު މުހައްމަދު އެވެ. އޭރު މަޖިލީހުގައި އޮތީ އޭރު ސަރުކާރު ހިންގާ ޕީޕީއެމް ކޯލީޝަނުގެ މެޖޯރިޓީ އެވެ.\nއެމައްސަލަ މަޖިލީހަށް ހުށަހެޅީ ނޮވެމްބަރު 29، 2017 ގައެވެ. ކުއްލި ގޮތަކަށް އެމައްސަލަ މަޖިލީހަށް އިއްވުމަށްފަހު، އެމައްސަލަ ދިރާސާ ކުރުމަށް އިގްތިޞާދީ ކޮމެޓީއަށް ފޮނުވުނެވެ.\nކޮމެޓީގެ އެ ބައްދަލުވުން ސިއްރު ކުރި އެވެ. އެބައްދަލުވުމަށް އިކޮނޮމިކް މިނިސްޓަރު ސައީދު ހާޒިރު ކުރެއްވި އެވެ. އެ ކޮމެޓީގެ ބައްދަލުވުން ދިގަ ވަރަކަށް މިނެޓުގެ ތެރޭގައި ނިންމާލެއްވީ އެއޮތް ބޮޑު އޭފޯރ ރީމަކަށްވުރެ ބޮޑު އެގްރީމަންޓް ދިރާސާކޮށް ނިންމާ ލުމަށްފަހުގަ އެވެ. އަދި އެ އެގްރީމަންޓަށް ރުހުން ދިނުމަށް ކޮމެޓީން ފާސްކޮށް މަޖިލީހުގެ ތަޅުމަށް ފޮނުވަން ނިންމެވި އެވެ.\nހަމަ އެދުވަހުގެ ރޭ 09:00އަށް މަޖިލީހުގެ ޖަލްސާއެއް ކުއްލި ގޮތަކަށް ބޭއްވުމަށް ނިންމަވާ، އެޖަލްސާގައި ފްރީ ޓްރޭޑް އެގްރީމަންޓް ފާސްކޮށްފައިވަނީ، 85 މެމްބަރުން ތިއްބަވާ 18 ވަނަ ރައްޔިތުންގެ މަޖިލީހުގެ 30 މެމްބަރުންގެ ވޯޓުން ނެވެ. އެޖަލްސާގައި ބައިވެރިވެވަޑައިގެންނެވީވެސް އެ 30 މެމްބަރުން އެކަންޏެވެ.\nއިދިކޮޅު އެއްވެސް މެމްބަރުން އެވޯޓުގައި، އަދި އޭރު ބޭއްވި މަޖިލީހުގެ ޖަލްސާތަކުގައި ބައިވެރިވެރިވެވަޑައިގަންނަވާފައެއް ނުވެއެވެ. ސަބަބަކީ މަޖިލީހުގެ ރައީސް މަސީހުގެ އިތުބާރުނެތްކަމުގެ މައްސަލައެއް މަޖިލީހަށް ހުށަހެޅިވަނިކޮށް، މަޖިލީހުގެ ގަވާއިދާ ހިލާފަށް އެމައްސަލައަށް ވޯޓަށް އެހުމަކާ ނުލާ މަޖިލީހުގެ ޖަލްސާތަކާއި ކަންކަން ކުރިއަށް ގެންދަވާތީ ކަމަށް އިދިކޮޅު މެމްބަރުން ވިދާޅުވަމުން ގެންދެވި އެވެ.\nމަޖީލިހުން ފްރީ ޓްރޭޑް އެގްރީމެންޓަށް ރުހުން ހޯދުމަށްފަހު، 2017 ޑިސެމްބަރު މަހުގެ ހަތް ވަނަ ދުވަހު އެ އެގްރީމަންޓްގައި ސޮއިކުރެއްވި ނަމަވެސް މިއަދަށް މިވަނީ ދެ އަހަރު ވެފަ އެވެ. އެ އެގްރީމަންޓްގައި އޮތް އެއްވެސް ދިވެހިރައްޔިތުންނަށް ނޭނގޭއިރު، އެ އެގްރީމަންޓަށް އަމަލު ކުނުރާތާވެސް މިވަނީ ދެ އަހަރު ވެފަ އެވެ.\nރައީސް ޔާމީންގެ ވެރިކަމުގައި އެގްރީމަންޓަށް ފުރަތަމަ އަހަރު ފުރުނުއިރު، އެ އެގްރީމަންޓާ އެއްގޮތަށް ކުރެއްވި ކަމެއް ނުވަތަ އެގްރީމަންޓަށް އަމަލު ކުރެއްވިތޯ މިވަނީ ސުވާލު އުފެދިފަ އެވެ. އޭގެ ފަހުން ރައީސް އިބްރާހީމް މުހައްމަދު ސޯލުހުގެ ފުރަތަމަ އަހަރު ނިމުނު އިރު، ރައީސް ޔާމީންގެ ސަރުކާރުން ޗައިނާއެކު ވެފައިވާ ފްރީ ޓްރޭޑް އެގްރީމަންޓަށް މިވަނި ދެވަނަ އަހަރު ފުރިފަ އެވެ. އެ އެގްރީމަންޓާ ގުޅޭ މާބޮޑު ތަފްސީލެއް މިހާތަނަށް ލިބޭގޮތް ވަނީ ނުވެފަ އެވެ.\nއެކަމަކުވެސް އެ އެގްރީމަންޓްގައި ސޮއި ކުރެއްވި، އަދި މިހާރު މާވަށު ދާއިރާގެ މެމްބަރު އެވިދާޅުވަނީ ފްރީ ޓްރޭޑް އެގްރީމަންޓް "މަރު" ނުވާކަމަށެވެ. އެމަނިކުފާނުގެ ސަރުކާރުން ވެސް އެ އެގްރީމަންޓަށް އަމަލު ކުރެއްވިތޯ މިވަނީ ސުވާލު އުފެދިފަ އެވެ.


vnews - China amillayah ufedhdhi mathindhaa boat ufulaa furathama manavaru test dhathurah nukumejje\nޗައިނާއިން އަމިއްލައަށް އުފެއްދި މަތިންދާ ބޯޓް އުފުލާ ފުރަތަމަ މަނަވަރު ޓެސްޓް ދަތުރަށް ކަނޑުމައްޗަށް ނުކުމެއްޖެ\nޗައިނާއިން އަމިއްލައަށް އުފެއްދި، ހަނގުރާމަމަތީ މަތިންދާ ބޯޓް އުފުލާ ފުރަތަމަ މަނަވަރު:\nޗައިނާއިން އަމިއްލައަށް އުފެއްދި، ހަނގުރާމަމަތީ މަތިންދާ ބޯޓް އުފުލާ ފުރަތަމަ މަނަވަރު ޓެސްޓް ދަތުރުތަކަށް ކަނޑުމައްޗަށް ނުކުމެއްޖެއެވެ.\nޗައިނާގެ ރަސްމީ ޓީވީ، ސީސީޓީވީން ބުނެފައިވަނީ، މަތިންދާ ބޯޓް އުފުލާ މަނަވަރު ކަނޑުމައްޗަށް ނުކުމެފައިވަނީ ޗައިނާގެ އުތުރުއިރުމަތީ ސަރަހައްދެއްގެ ބަނދަރަކުން ކަމަށެވެ.\nމި މަނަވަރުގެ ނަމަކަށް ސީސީޓީވީން ބުނެފައިވަނީ "Type 001A" އެވެ.\nއެތައް ބައިވަރު އަސްކަރީ ކުދި ބޯޓްތަކާއެކު މިމަނަވަރު ބަނދަރުން ކަނޑަށް ނުކުންނަ މަންޒަރު ސީސީޓީވީން ދުރަށް ދައްކާފައި ވެއެވެ.\nމިއީ، މި މަނަވަރުގެ އިންޖީނާއި، ނެވިގޭޝަން ނިޒާމް ފުރަތަމަ ފަހަރަށް ޓެސްޓްކުރުމަށް ލިބޭ ފުރުސަތެވެ.\n"Type 001A" މަނަވަރު ބަނދެ ކަނޑަށް ބާލާފައިވަނީ މީގެ އަހަރެއް ކުރިންނެވެ.\nޗައިނާއިން އަމިއްލައަށް، ހަނގުރާމަމަތީ މަތިންދާ ބޯޓް އުފުލާ މަނަވަރެއް އުފެއްދީ، ޗައިނާގެ ކަނޑުގެ ސިފައިންގެ ފައުޖު ޒަމާނީކޮށް ވަރުގަދަކޮށް ފުޅާކުރުމަށް ޗައިނާއިން ކުރަމުންދާ ވަރުގަދަ މަސައްކަތުގެ ދަށުންނެވެ.\nއަލަށް އުފެއްދި މަނަވަރު ޓެސްޓް ދަތުރުތަކަށް މިއަދު ކަނޑުމައްޗަށް ނުކުމެފައި ވާއިރު، މި މަނަވަރު ކަނޑުގެ ސިފައިންގެ ޚިދުމަތަށް ނެރޭނީ 2020 ވަނަ އަހަރު ކަމަށް ލަފާކޮށްފައި ވެއެވެ.\nމި މަނަވަރު ޚިދުމަތަށް ނެރުމުން، މިއީ ޗައިނާގައި އަސްކަރިއްޔާގައި ބޭނުންކުރާ މަތިންދާ ބޯޓް އުފުލާ ދެވަނަ މަނަވަރަށް ވެގެންދާނެއެވެ. ޗައިނާގެ އަސްކަރިއްޔާގައި މިހާރު ބޭނުންކުރާ މަތިންދާ ބޯޓް އުފުލާ މަނަވަރަކީ ޔޫކްރެއިނުން ގަތް އެއްޗެކެވެ. އެއީ ސޯވިއެޓް އިއްތިހާދުގެ އުފެއްދުމެކެވެ. އެ މަނަވަރު ޚިދުމަތަށް ނެރެފައިވަނީ 2012 ވަނަ އަހަރުއެވެ.\nޗައިނާއިން ކުރިން ބޭނުންކުރަމުންދިޔަ މަތިންދާ ބޯޓް އުފުލާ މަނަވަރާއި، އަދި މިއަދު ޓެސްޓް ދަތުރަށް ނެރުނު މަނަވަރަކީވެސް ނިއުކްލިއަރ ހަކަތައިގެ ބާރުން ދުއްވާ މަނަވަރުތަކެއް ނޫނެވެ.\nއެކަމަކު މިދެ މަނަވަރަށްވެސް ސާޅީހަކަށް މަތިންދާ ބޯޓް އުފުލެއެވެ. ދެމަނަވަރުގެ ރޭމްޕްވެސް ހުންނަނީ ދާދި އެއް ގޮތަކަށެވެ.\nޗައިނާގެ ދިފާއީ ވުޒާރާއިން ބުނެފައިވަނީ، ޗައިނާއިން އަލަށް އުފެއްދި މަތިންދާ ބޯޓް އުފުލާ މަނަވަރަކީ 55،000 ޓަނުގެ މަނަވަރެއް ކަމަށެވެ. އެ މަނަވަރު އުފެއްދުމުގެ ސަބަބުން ޗައިނާ ވަނީ، މަތިންދާ ބޯޓް އުފުލާ މަނަވަރުތައް ހުރި މަދު ގައުމުތަކުގެ ލިސްޓްގައި ހިމެނިފައެވެ. އެ ލިސްޓްގައި ދެން ހިމެނެނީ އެމެރިކާ، ރަޝިޔާ އަދި އިނގިރޭސިވިލާތެވެ.\nއެކަމަކު، ޗައިނާއިން އުފެއްދި މަތިންދާ ބޯޓް އުފުލާ މަނަވަރަކީ އޭގެ ބޮޑުމިނާއި، އަދި ސްޕީޑާއި އެނޫން ގޮތްގޮތުންވެސް އެމެރިކާގައި ހުރި މަނަވަރުތަކާ ގާތްވެސް ކުރާވަރުގެ މަނަވަރެއް ނޫނެވެ. އެމެރިކާގެ ކަނޑުގެ ސިފައިންގެ އަތުގައި ނިއުކްލިއަރ ހަކަތައިން ދުއްވާ 11 މަނަވަރު އެބައޮތެވެ.


Haalugai Jehunu Meehunnah Eheevi Meehaa Haaligai Jehunu Iru Eheevaane Meehaku Nuvi - Vaguthu\nކޮވިޑް-19: އަތޮޅުތައް ނުރައްކަލުގައި! -4ގަޑިއިރު ކުރިން\nހާލުގައި ޖެހުނު މީހުންނަށް އެހީވި މީހާ ހާލުގައި ޖެހުނުއިރު އެހީވާނެ މީހަކު ނުވި\nމިދިޔަ އޮގަސްޓް މަސް ތެރޭގައި އިންޑިއާގެ ކެރެލާއަށް ކުރި ވިއްސާރާގައި އެތައް ބަޔަކު ހާލުގައި ޖެހުނެވެ. އެ މީހުންނަށް އެހީވުމުގައި އެތައް ބަޔަކު ހަރަކާތްތެރިވިއިރު، އެ މަސައްކަތުގައި އުޅުނު މީހެއްގެ ވާހަަކަ އެއިރު ވަރަށް ބާރަށް ދެކެވުނެވެ. އެ ކުއްޖާ މީހުން ސަލާމަތްކޮށްގެން ހިކިފަސް ތަަނަކަށް ގެންނަމުންދާ މަންޒަރު ވީޑިއޯތަކަށް އެރިއެވެ. އެ މަންޒަރު އެތައް ހާސް ބަޔަކު ބެލިއެވެ.\nނަމަވެސް މިއަދު އޭނާ ދުނިޔޭގައި ނެތެވެ. މިދިޔަ އާދީއްތަ ދުވަހު އިންޑިއާގެ ހައިވޭއެއްގެ މަތީގައި ހިނގި އެކްސިޑެންޓެއްގައި ޖިނޭޝް ނަމަކަށް ކިޔާ އެ ކުއްޖާ ވަނީ މަރުވެފައެވެ. އޭނާ މަރުވީ އިތުރު ރައްޓެއްސަކާއެކު ބައިސްކަލް ދުއްވަން ދަނިކޮށް ދެ މީހުންވެސް އެ ބައިސްކަލުން ވެއްޓި، އޭނާގެ ގައި މަތިން ޓްރަކެއް ދުއްވުމުންނެވެ.\nއޭނާގެ ރަހުމަތްތެރިއާ ޖަގޭޝް ބުނިގޮތުގައި، އޭނާ އެ މަގުމަތީ އޮތްއިރު އެތައް ބައެއްގެ އެހީތެރިކަމަށް އެދުނެވެ. ނަމަވެސް އެއްވެސް މީހެއްގެ އެހީތެރިކަމެއް ވަނީ ލިބޭގޮތް ނުވެފައެވެ. ރިޕޯޓްތައް ބުނާގޮތުގައި، އެމްބިއުލާންސްއަށްވެސް އެ ހިސާބަށް އާދެވުނީ، އެހާދިސާ ހިނގިތާ 30 މިނިޓް ފަހުންނެވެ. އެ ހާދިސާގައި އަނިޔާވި ދެވަނަ މީހާވެސް ހޮސްޕިޓަލަށް ގެންދެވުނުއިރު، ހޮސްޕިޓަލަށް ގެންދެވުނުއިރުވެސް ޖިނޭޝް މަރުވެފައިވާކަމަށް ވެއެވެ.\nޖަގޭޝް ބުނީ، އެހެން މީހުންނަށް އެހީތެރިވުމުގައި އުޅޭ ކުއްޖަކަށް އެފަދަ ކަމެއްވެ، އެހެން މީހުންގެ އެހީތެރިކަން ނުލިބުމަކީ ހިތާމަ ކުރާ ކަމެއް ކަމަށެވެ.\nކެރެލާއަށް ކުރި ވިއްސާރާގައި ޖިނޭޝް އާއި އޭނާގެ ރަހުމަތްތެރިން ވަނީ 100 އެއްހާ މީހުންނަށް އެހީތެރިކަން ފޯރުކޮށްދީފައެވެ. އެހެން ނަމަވެސް އޭނާއަށް މިއަދު އެހީތެެރިވާނެ މީހަކު ނުވުމުން ގިނަބަޔަކު ތިބީ ބޮޑު ހިތާމައެއްގެ ތެރޭގައެވެ.\nއެމެރިކާގެ ޖަލުގައި ތިބޭ ގައިދީންނަށް ޓެބްލެޓް ދޭން ފަށައިފި\nއޮކްޓޯބަރ 5, 2018 10:44\nދުނިޔެ އަކީ.އެކަހަލަ ތަނެކެވެ.


Dua Kurumun Hinmavaa Nudhevva Vaane Kameh Neii: Mufthi Menk | Dhiislam\nދުޢާކުރުމުން ހިންމަވައި ނުދެއްވަވާނެ ކަމެއްނެތް: މުފްތީ މެންކް\nއައިޝަތު ރަފާހް އަލީ ފެބްރުއަރީ 4, 2021\nދުޢާކުރުމުން ހިންމަވައި ނުދެއްވާނެ ކަމެއް ނެތް ކަމަށް ޒިމްބާބްވޭގެ މުފްތީ އިސްމާޢީލް އިބްނު މޫސާ މެންކް ވިދާޅުވެއްޖެއެވެ.\nމުފްތީ މެންކް މިމަޢުޟޫއަށް ވާހަކަފުޅު ދައްކަވަމުން ވިދާޅުވެފައި ވަނީ އިންސާނާ ދުނިޔޭގައި ހޭދަކުރަންޖެހޭ ދުވަސްތަކަށްބަލާއިރު އެންމެ ބޮޑަށް ފާހަގަކުރަންޖެހޭނެ އެއްކަމަކީ ބޭނުންވާ ކޮންމެ ކަމެއްވެސް މިންވަރުކުރައްވަވައި ދެއްވެވުން އެދި ދުޢާކުރަންޖެހޭނެ ގޮތަށް ކަންކަން ލައްވަވާފައިވާކަމެވެ. އަހަރެންނަށް ވިސްނޭގޮތުން އެކަމުގެ އެންމެ ބޮޑު ޙިކުމަތަކީ ﷲ ތަޢާލާގެ ބޭނުން ކޮންމެ ކަމެއްގައިވެސް އެބައޮތްކަން މީސްތަކުންނަށް އަނގަވައިދެއްވެވުމެވެ. ﷲ ތަޢާލާ އާއި ކުއްތަންވުމަށް އަބަދުވެސް މަސައްކަތްކުރަންޖެހޭނެކަމާއި އެންމެހައި ބާރުތައް ލިބިވޮޑިގެންވަނީ ﷲ ތަޢާލާއަށްކަން އަންގަވައި ދެއްވެވުމެވެ.\nއެއްވެސް އިންސާނަކު ދުނިޔެއަށް އަންނަނީ އެމީހާގެ އަމިއްލަބާރަކު ނޫނެވެ. އަދި ދުނިޔެއިން ނުކުމެގެންދަނީވެސް އަމިއްލަ ބާރަކު ނޫނެވެ. އެކަންކަން ހިނގަނީ ﷲ ތަޢާލާ އެކަމަށްޓަކައި ލައްވަވާފައިވާ ނިޒާމެއްގެތެރެއިންނެވެ. އެ ނިޒާމަށް އެއްވެސް ބަދަލެއް ގެނައުމަކީ އެއްވެސް މީހަކަށް ކުރެވޭނެ ކަމެއް ނޫނެވެ.\nކޮންމެ އަހަރެއްގެވެސް ރަމަޟާންމަހު އަންނަ ލައިލަތުލްޤަދްރްވިލޭރެއަކީ ކުރިއަށް އޮންނަ އަހަރު ހިނގާނެ ހުރިހާ ކަންކަން ﷲ ތަޢާލާ ކަނޑައަޅުއްވަވައި ލިޔުއްވަވާރެއެވެ. އެއިގެތެރޭގައި ކޮންމެ މީހެއްގެ ކަންކަންވެސް ހިމެނެއެވެ. ﷲ ތަޢާލާ އެމީހަކާއިމެދު ލިޔުއްވެވި ކަންކަން އެއްވެސް މީހަކަށް ނުއެނގޭނެއެވެ. އަހަރެމެންނަށް އޮތީ ޙާޞިލުކުރަން ބޭނުންވާ ކަންކަން ޙާޞިލުކުރަން މަސައްކަތްކުރުމާއި ދުޢާކުރުމެވެ.\nދުޢާކުރުމުން ހިންމަވައި ނުދެއްވަވާނެ ކަމެއްނެތެވެ. އަދި ބަދަލުގެންނަވައި ނުދެއްވަވާނެ ކަމެއްވެސް ނެތެވެ. އެކަން ޔަޤިންވާ އެންމެ ބޮޑު އެއް ސަބަބަކީ އިންސާނުން ދުނިޔެއަށް ފޮނުއްވަވަނީ ދުނިޔޭގައި އެމީހަކު ހުންނާނެ މުއްދަތު ކަނޑައަޅުއްވަވާފައިނަމަވެސް ދުޢާކުރުމުން ޢުމުރު ދިގުކުރައްވަވައި ދެއްވަވާކަމެކެވެ.


Huvadhu Atoll Uthuruburi Atoll Council – 2012 – February\nޤައުމީ ޤުރުޢާން މުބާރާތަށް ތައްޔާރުވުމުގެ ގޮތުން ބާއްވާ އަތޮޅު ޤުރުޢާން މުބާރާތް ބާއްވައިފި\n27ވަނަ ޤައުމީ ޤުރުޢާން މުބާރާތަށް ތައްޔާރުވުމުގެ ގޮތުން މި އަތޮޅުގައި ބޭއްވުމަށް ހަމަޖެހިފައިވާ އަތޮޅު ޤުރުޢާން މުބާރާތް ފެބުއަރީ 24 ން 26 އަށް މި އަތޮޅު ދާންދޫގައި ބާއްވައިފި އެވެ. މި މުބާރާތުގައި މި އަތޮޅުގެ 07 ރަށަކުން ބައިވެރިވެފައިވެ އެވެ. އެއީ ވިލިނގިލި، ކޮލަމާފުށި، މާމެންދޫ، ދާންދޫ، ދެއްވަދޫ އަދި ގެމަނަފުއްޓެވެ. މި މުބާރާތުގައި މުޅި ޖުމްލަ 84 ކުދިން ބައިވެރިވެފައިވެ އެވެ. އެއީ ޢުމުރުފުރާތަކަށް ބެހިގެން ބަލައިގެން ކިޔެވުމުގެ ގޮފިން 69 ކުދިންނެވެ. [...]\nހުވަދުއަތޮޅުއުތުރުބުރީ އަތޮޅުކައުންސިލްގެ 51 ވަނަ ޖަލްސާ ބާއްވައިފި\n21ފެބްރުއަރީ2012 ވަނަ ދުވަހު ގެ ހެނދުނު 10:00 ގައި އަތޮޅުކައުންސިލްގެ 51 ވަނަ ޖަލްސާ ބާއްވައިފި އެވެ. މި ޖަލްސާ ބޭއްވިފައިވަނީ އަތޮޅުކައުންސިލްގެ 51 ވަނަ ޖަލްސާގެ އެޖެންޑާ ފާސްކުރުމާއި، 49 ވަނަ ޖހަލްސާގެ ޔައުމިއްޔާ ފާސްކުރުމާއި، 51 ވަނަ ޖަލްސާގެ އެޖެންޑާގައި ހިމެނޭ ކަންތައްތަކާބެހޭ ގޮތުން މަޝްވަރާކޮށް ގޮތެއް ނިންމުމަށެވެ. މި ޖަލްސާގެ އެޖެންޑާގައިވާ ކަންތައްތަކުގެތެރެއިން 10 ކަމެއް މި ޖަލްސާއިން ނިންމާފައިވެ އެވެ. މި ގޮތުން ނިންމި ކަންތައްތަކުގެތެރޭގައި:- ލިލީ ލޯންޗްގެ އެގްރިމެންޓާއި [...]\nޤައުމީ ޤުރުޢާން މުބާރާތަށް ބައިވެރިން ހޮއްވެވުމަށް ބާއްވާ އަތޮޅު މުބާރާތް ގއ.ދާންދޫގައި ބާއްވާގޮތަށް ހަމަޖައްސައިފި\nދިވެހިރާއްޖޭގެ 27 ވަނަ ޤައުމީ ޤުރުޢާން މުބާރާތަށް ތައްޔާރުވުމަށްޓަކައި ގއ. އަތޮޅުގައިބާއްވާ އަތޮޅު މުބާރާތް މި އަތޮޅު ދާންދޫގައި ބާއްވާގޮތަށް ހަމަޖެހިއްޖެއެވެ. އަތޮޅު މުބާރާތް ބޭއްވުމަށް ބޭނުންފުޅުވާ ކައުންސިލްތަކަށް އަތޮޅުކައުންސިލް އިދާރާއިން ހުޅުވާލި ފުރުޞަތުގައި މި އަތޮޅުގެ3ރަށަކުން މުބާރާތް ބޭއްވުމަށް ޝައުޤުވެރިވެ، ޕްރޮޕޯސަލް ހުށަހަޅުއްވާފައިވެ އެވެ. އެއީ މިއަތޮޅު ވިލިނގިލި ކައުންސިލް އިދާރާ، ދެއްވަދޫ ކައުންސިލްގެ އިދާރާ އަދި ދާންދޫ ކައުންސިލްގެ އިދާރާއެވެ. މި3ރަށުން ހުށަހަޅުއްވާފައިވާ ޕްރޮޕޯސަލްތަކަށް ބެއްލެވުމަށްފަހު 15 ފެބްރުވަރީ [...]\nހުވަދުއަތޮޅުއުތުރުބުރީ އަތޮޅުކައުންސިލްގެ 49 ވަނަ ޖަލްސާ ބާއްވައިފި\n14ފެބްރުއަރީ2012 ވަނަ ދުވަހު ގެ ހެނދުނު 11:00 ގައި އަތޮޅުކައުންސިލްގެ 49 ވަނަ ޖަލްސާ ބާއްވައިފި އެވެ. މި ޖަލްސާ ބޭއްވިފައިވަނީ އަތޮޅުކައުންސިލްގެ 49 ވަނަ ޖަލްސާގެ އެޖެންޑާ ފާސްކުރުމާއި، 49 ވަނަ ޖަލްސާގެ އެޖެންޑާގައި ހިމެނޭ ކަންތައްތަކާބެހޭ ގޮތުން މަޝްވަރާކޮށް ގޮތެއް ނިންމުމަށެވެ. މި ޖަލްސާގެ އެޖެންޑާގައިވާ ކަންތައްތަކުގެތެރެއިން 10 ކަމެއް މި ޖަލްސާއިން ނިންމާފައިވެ އެވެ. މި ގޮތުން ނިންމި ކަންތައްތަކުގެތެރޭގައި:- ސިވިލްސާރވިސް ކޮމިޝަނުން ގއ އަދި ގދ އަތޮޅަށް އަމާޒުކޮށް ބޭއްވުމަށް ހަމަޖެހިފައިވާ [...]\nއަތޮޅުކައުންސިލްގެ އިދާރާއިން ރައީސުލް ޖުމްހޫރިއްޔާ ޑޮކްޓަރ މުޙަންމަދު ވަޙީދު ޙަސަންމަނިކަށް މަރުހަބާ ގެ ސިޓީއެއް ފޮނުއްވައިފި\n2012ފެބްރުއަރީ07 ވީ އަންގާރަދުވަހު ކުރީގެ ރައީސުލްޖުމްހޫރިއްޔާ އަލްފާޟިލް މުޙަންމަދު ނަޝީދު ރައީސުލްޖުމްހޫރިއްޔާ ކަމުގެމަޤާމުން އިސްތިއުފާ ދެއްވުމާއި ގުޅިގެން، ޤާނޫން އަސާސީގައިވާ ގޮތުގެމަތިން، ދިވެހިރާއްޖޭގެ ރައީސުލްޖުމްހޫރިއްޔާ ކަމުގެ މަޤާމާއި ޑޮކްޓަރ މުޙަންމަދު ވަޙީދު ޙަސަންމަނިކު ޙަވާލުވެ ވަޑައިގެންނެވުމާއި ގުޅިގެން ، ހުވަދުއަތޮޅު އުތުރުބުރީ އަތޮޅުކައުންސިލްގެ ހުރިހާ އަތޮޅުކައުންސިލަރުންނާއި، ރަށްރަށުގެ ހުރިހާ ރަށު ކައުންސިލަރުންނާ އަދި އަތޮޅުގެ އެންމެހާ ރައްޔިތުންގެ ނަމުގައި އެމަނިކުފާނަށް އިޚްލާސްތެރި ކަމާއެކު މަރްޙަބާއާއި ތަހުނިޔާ ދަންނަވައި ، އަތޮޅުކައުންސިލް އިދާރާއިން 08 ފެބްރުއަރީ 2012 ގައި [...]\nހުވަދުއަތޮޅުއުތުރުބުރީ ކަނޑުހުޅުދޫ އަދި ދާންދޫ ގައި އަލަށް ޢިމާރާތްކުރާ ދެ މިސްކިތެއްގެ ބިންގާ އަޅައިފި\n04ފެބްރުއަރީ2012 ވަނަ ދުވަހު މި އަތޮޅު ކަނޑުހުޅުދޫ އަދި ދާންދޫގައި އަލަށް ޢިމާރާތްކުރާ ދެ މިސްކިތުގެ ބިންގާ އަޅައިފި އެވެ. މި ދެރަށުގެ ދެ މިސްކިތުގެ ވެސް ބިންގާ އަޅުއްވައިދެއްވީ މިނިސްޓަރ އޮފް އިސްލާމިކް އެފެއާރޒް ޑރ. ޢަބުދުލްމަޖީދު ޢަބުދުލް ބާރީ އެވެ. ކަނޑުހުޅުދޫ މިސްކިތުގެ ބިންގާއެޅުމުގެ ރަސްމިއްޔާތުގައި މިނިސްޓަރ އޮފް އިސްލާމިކް އެފެއާރޒް ޑރ. ޢަބުދުލްމަޖީދު އަބުދުލްބާރީ ރައްޔިތުންނާއި ބައްދަލުކޮށް ވާހަކަފުޅު ދެއްކެވި އެވެ. އަދި މީގެ އިތުރުން އަތޮޅުކައުންސިލްގެ ރައީސް ހާރޫންރަޝީދު އަދި އަތޮޅުކައުންސިލަރ [...]\nހުވަދުއަތޮޅުއުތުރުބުރީ އަތޮޅުކައުންސިލްގެ 48 ވަނަ ޖަލްސާ ދެވަނަ ފަހަރަށް ބާއްވައިފި\n01ފެބްރުއަރީ2012 ވަނަ ދުވަހު ރޭ 09:00 ގައި އަތޮޅުކައުންސިލްގެ 48 ވަނަ ޖަލްސާ ދެވަނަ ފަހަރަށް ބާއްވައިފި އެވެ. މި ޖަލްސާ ބޭއްވިފައިވަނީ އަތޮޅުކައުންސިލްގެ 48 ވަނަ ޖަލްސާގެ އެޖެންޑާ ފާސްކުރުމާއި، 47 ވަނަ ޖަލްސާގެ ޔައުމިއްޔާ ފާސްކުރުމާއި، 48 ވަނަ ޖަލްސާގެ އެޖެންޑާގައި ހިމެނޭ ކަންތައްތަކާބެހޭ ގޮތުން މަޝްވަރާކޮށް ގޮތެއް ނިންމުމަށެވެ. މި ޖަލްސާގެ އެޖެންޑާގައިވާ ކަންތައްތަކުގެތެރެއިން 12 ކަމެއް މި ޖަލްސާއިން ނިންމާފައިވެ އެވެ. މި ގޮތުން ނިންމި ކަންތައްތަކުގެތެރޭގައި:- ގެމަނަފުށީގައި ހަދަމުންގެންދާ 18 [...]


Naib Raees Bangaldesh'ah Furaavadaigannavanee - Vaguthu\nނައިބް ރައީސް މީގެ ކުރިން ބޭރަށް ފުރާވަޑައިގެންނެވި ދަތުރުފުޅެއްގެ ތެރެއން\nނައިބް ރައީސް ފައިސަލް ނަސީމް، ރަސްމީ ދަތުރުފުޅެއްގައި ބަންގްލަދޭޝްއަށް ވަޑައިގަންނަވާ ގޮތަށް ހަމަޖެހިއްޖެއެވެ.\nހަތަރު ދުވަހަށް ކުރައްވާ މި ދަތުރުފުޅުގައި އެމަނިކުފާނު ބަންގްލަދޭޝްއަށް ފުރާވަޑައިގަންނަވާނީ މިއަދުގެ ވަގުތެއްގައެވެ. ދަތުރުފުޅުގައި ސަރުކާރުގެ ދެ ވަޒީރަކާ ފޮރިން ސެކެރެޓަރީ އަބްދުލްގަފޫރް މުހައްމަދުވެސް ނައިބް ރައީސްގެ އަރިހުގައި ބައިވެރިވެވަޑައިގަންނަވާނެއެވެ. ބަންގްލަދޭޝްގެ ވެރިރަށް ޑާކާއަށް ކުރައްވާ ދަތުރުފުޅުގައި ރާއްޖޭގައި މަސައްކަތްކުރާ އެ ގައުމުގެ ރައްޔިތުންގެ ވަޒީފާގެ ކަންތައްތަކާއި ގުޅޭ ގޮތުން މަޝްވަރާ ކުރައްވާނެ ކަމަށް އެ ގައުމުގެ މީޑިއާތަކުން ވަނީ ރިޕޯޓްކޮށްފައެވެ.\nއަދި ސިއްހީ ދާއިރާއާ ތައުލީމީ ދާއިރާގެ އިތުރުން އެހެނިގެން ދާއިރާތަކުން ބަންގްލަދޭޝްއިން ރާއްޖެއަށް އެހީތެރިކަން ފޯރުކޮށް ދިނުމާއި ގުޅޭ ގޮތުން މަޝްވަރާ ކުރައްވަން ވަނީ ހަމަޖެހިފައެވެ.\nނައިބް ރައީސް ބަންގްލަދޭޝްއަށް ދަތުރުފުޅެއް ކުރައްވަން ހަމަޖެހިފައިވާއިރު، މި އަހަރުގެ މާޗް މަހު ރައީސް އިބްރާހިމް ސޯލިހުއާ، އަނބިކަނބަލުން ފަޒްނާ އަހުމަދުވެސް ވަނީ އެ ގައުމަށް ރަސްމީ ދަތުރުފުޅެއް ކުރައްވާފައެވެ. އެ ދަތުރުފުޅުގައި ބަންގްލަދޭޝްގެ ބާނީކަމުގައިވާ ޝައިހް މުޖީބުއްރަހްމާން އުފަންވެވަޑައިގަތްތާ 100 އަހަރު ފުރުން ފާހަގަކުރުމަށް ބާއްވާ ހާއްސަ އިހުތިފާލުތަކުގައި ބައިވެރިވެވަޑައިގެންފައެވެ.\nއެ ދަތުރުފުޅުގައި ދެ ގައުމުގެ ދެމެދުގައި ގުޅުން ބަދަހިކުރުމާބެހޭ ހަތަރު އެއްބަސްވުމެއްގައި ވަނީ ސޮއިކޮށްފައެވެ. ރާއްޖެއާއި ބަންގްލަދޭޝްއާ ދެމެދު އޮތް ދޭދޭ ގުޅުންތައް އިތުރަށް ވަރުގަދަކޮށް އެކި ދާއިރާތަކުން އެއްބާރުލުން ދިނުމަށް ދެ ގައުމުގެ މެދުގައި ވަނީ މަޝްވަރާކުރައްވާފައެވެ. އަދި ރާއްޖެއާ ބަންގްލަދޭޝްއާ ދޭތެރޭ ބިމާން އެއާލައިންގެ ފްލައިޓްތަކުގެ ދަތުރުތައް ފައްޓަވާކަން އިއުލާން ކުރެވިގެން ދިޔައީވެސް އެ ދަތުރުފުޅުގައެވެ.\nއެއަށް ފަހު އދ.ގެ އާންމު މަޖިލީހުގެ ހަވާސާގައި، ރައީސް ސޯލިހު ވަނީ ބަންގްލަދޭޝްގެ ބޮޑުވަޒީރު ޝޭހް ހަސީނާއާ އެކު މަޝްވަރާ ބައްދަލުވުންތަކެއް ބާއްވާފައެވެ. ރާއްޖޭގައި ދިރިއުޅޭ ބަންގްލަދޭޝް މަސައްކަތްތެރިންގެ ތެރެއިން ގަވާއިދާ ހިލާފަށް ދިރިއުޅޭ ފަރާތްތައް ގަވާއިދުގެ ތެރެއަށް އަލުން ވެއްދުމަށް ކޯވިޑް ބަލިމަޑުކަމުގެ ތެރޭގައި ރާއްޖެއިން ކުރި މަސައްކަތްތަކަށްޓަކައި ދިވެހި ސަރުކާރަށް ޝޭހް ހަސީން ޝުކުރު އަދާކުރެއްވިއެވެ.\nރޮހިންޔާ މުސްލިމުންގެ ކަންކަންމުގައި ރާއްޖެއިން ބަންގްލަދޭޝައަށް ތާއީދުކުރާކަން ހާމަ ކުރައްވައި، އިންޓަރނޭޝަނަލް ކޯޓް އޮފް ޖަސްޓިސް މެދުވެރިކޮށް ރޮހިންޔާ މުސްލިމުންނަށް އިންސާފު ހޯދައިދިނުމަށް ބަންގްލަދޭޝް ސަރުކާރާއި އޮގަނައިޒޭޝަން އޮފް އިސްލާމިކް ކޯޕަރޭޝަންއާ ގުޅިގެން މަސައްކަތްކުރައްވާނެކަމުގައި ރައީސް ވަނީ ވިދާޅުވެފައެވެ.\nނޮވެމްބަރު 21, 2021 12:37\nއަދިވެސް ބަންގާޅީން ގެންނާން،\nނޮވެމްބަރު 21, 2021 18:57\nމިވެރިން ހަމަ އުދުހެނީ ނިކަމެތި މީހާ ބޭސްފަރުވާނުކުރެވިފައި އާސަންދަ ހުސްވެފަ ބާސަންދަ ހުސްވެފަ މިއޮތީވާ އޯގާތެރި ވެރިކަމެއް


FIFA World Cup: final ge furathama jaaga France ah\nފީފާ ވާރލްޑް ކަޕް 2018\nވާރލްޑް ކަޕް: ފައިނަލްގެ ފުރަތަމަ ޖާގަ ފްރާންސަށް\nބެލްޖިއަމްގެ މައްޗަށް ފްރާންސްއިން ކުރި ހޯދީ 1-0 ގެ ނަތީޖާއަކުން\nފްރާންސް އެންމެ ފަހުން ވާރލްޑް ކަޕްގެ ފައިނަލްގައި ކުޅުނީ 2006 ވަނަ އަހަރު\nކ. މާލެ | 11 ޖުލައި 2018 | ބުދަ 04:08 | 3,975\nމި މެޗުގައި ފްރާންސްގެ ލަނޑު ޖެހީ އުމްޓީޓީ - ގެޓީ އިމޭޖާސް\nފީފާ ވާރލްޑް ކަޕްގެ ފައިނަލްގެ ފުރަތަމަ ޖާގަ ސެމީ ފައިނަލުގައި ބެލްޖިއަމް ބަލިކުރުމަށްފަހު ފްރާންސްއިން ހޯދައިފިއެވެ.\nސެއިންޓް ޕީޓަސްބާގްގައި ކުޅުނު ސެމީ ފައިނަލުގެ ފުރަތަމަ މެޗުގައި ބެލްޖިއަމްގެ މައްޗަށް ފްރާންސްއިން ކުރި ހޯދީ 1-0 ގެ ނަތީޖާއަކުންނެވެ. މިއީ 1986 ވަނަ އަހަރުގެ ވާރލްޑް ކަޕްގެ ފަހުން ވާރލްޑް ކަޕެއްގައި މި ދެޓީމު ބައްދަލުކުރި ފުރަތަމަ ފަހަރެވެ.\nފުރަތަމަ ހާފު ފެށިގެން ދެ ޓީމުގެ ފަރާތުން ފޯރިގަދަ ކުޅުމެއް ފެނިގެންދިޔައިރު ދެ ޓީމުން ވެސް ވަނީ ލަނޑު ޖެހުމަށް ރަނގަޅު ފުރުސަތުތަކެއް ތަނަވަސްކޮށްފައެވެ. ފްރާންސްގެ ކުޅުންތެރިން ފަހަތަށް ޖެހިގެން ޑިފެންސަށް ވިސްނައިގެން ކުޅުނުއިރު ބެލްޖިއަމްއިން ވަނީ އެޓީމުގެ ދެ ފަޅި ބޭނުންކޮށްގެން ވަރަށް ބޮޑަށް އެޓޭކް ކޮށްފައެވެ. ވަކިން ހާއްސަކޮށް ކެޕްޓަން އެޑެން ހަޒާޑް ވަނީ ފުރަތަމަ ހާފުގެ ކުރީކޮޅު ފްރާންސްގެ ޑިފެންސަށް ވަރަށް ބޮޑަށް އުނދަގޫ ކޮށްފައެވެ.\nފްރާންސްގެ ކުޅުންތެރިން ކައުންޓާގައި ހަމަލާ އުފެއްދިއިރު ބެލްޖިއަމްގެ ކީޕަރު ތީބައު ކޯޓުވާ ވަނީ ރަނގަޅު ސޭވްތަކެއް ކޮށްފައެވެ. މި ހާފުގައި ބެލްޖިއަމްއިން ފޮނުވާލި އެންމެ ރަނގަޅު ހަމަލާ ފޮނުވާލީ އެޓީމުގެ ޑިފެންޑަރު ޓޯބީ އަލްޑަވިއާލްޑްއެވެ. އޭނާ ފޮނުވާލި ހަމަލާ ފްރާންސްގެ ކީޕަރު ހޫގޯ ލޮރިސް ވަނީ ހުށިޔާރު ކަމާއެކު ދިފާއުކޮށްފައެވެ.\nދެ ޓީމު އެއްވަރުވެއޮވެ ފުރަތަމަ ހާފު ނިމިގެންދިޔައިރު ދެވަނަ ހާފުގައި ވެސް ދެޓީމުން ވަނީ ބަލާ ހިތްވާ ޒާތުގެ ކުޅުމެއް ދައްކާފައެވެ. ފްރާންސްއިން ދެވަނަ ހާފު ވަރުގަދަކޮށް ފެށިއިރު މެޗުގެ 51 ވަނަ މިނެޓުގައި އެޓީމުން ވަނީ މެޗުގެ ފުރަތަމަ ލަނޑު ޖަހާ ލީޑު ނަގާފައެވެ. މި ލަނޑު އެންޓޮއިން ގްރީޒްމަން ނަގައިދިން ކޯނަރަކުން އެޓީމަށް ޖަހައިދިނީ ސެމުއެލް އުމްޓީޓީއެވެ. މި ލަނޑާއެކު ބެލްޖިއަމްއިން އެއްވަރުކުރުމަށް ގިނަ މަސައްކަތްތަކެއް ކުރި ނަމަވެސް އެޓީމަށް އެއްވަރު ކުރެވިފައެއް ނުވެއެވެ.\nމިއީ 2006 ވަނަ އަހަރުގެ ވާރލްޑް ކަޕް ފައިނަލްގެ ފަހުން މި މުބާރާތުގެ ފައިނަލުން ފްރާންސް ޖާގަ ހޯދި ފުރަތަމަ ފަހަރެވެ.\nފައިނަލުގައި ފްރާންސް ނުކުންނާނީ އިނގިރޭސިވިލާތާއި ކްރޮއޭޝިއާ ކުޅޭ ސެމީ ފައިނަލްގެ ދެވަނަ މެޗުން މޮޅުވާ ޓީމަކާއި ދެކޮޅަށެވެ. މި މެޗުން ބަލިވި ނަމަވެސް މުބާރާތުގެ ތިންވަނަ ހޮވާ މެޗު ބެލްޖިއަމްއަށް ބާކީ އަދި އެބައޮތެވެ.\nއެންމެ ފަހުން އަޕްޑޭޓް ކުރީ: 8 މަސް ކުރިން | ރިވިއު ކުރީ: މިއުވާން މުހައްމަދު


Roalhi - vNews.mv\nއަންވަރު އިބްރާހީމް 19 June 2018, 08:13\nއަހަރެން އަބަދުވެސް ގަބޫލުކުރާ ކަމެއް އޮވެއެވެ. އަންހެނުން ތިބޭނީ ހަމައެކަނި ގޭގައެއް ނޫނެވެ. އެމީހުންނަށް ވަޒީފާ އަދާކުރެވެން ޖެހޭނެއެވެ. ބޭރަށް ދެވެން ޖެހޭނެއެވެ. އަހަރެން ކުރީގެ ދިރިއުޅުން އޮޔާލީ އެ ވިސްނުމަށް އެބަސް ނުވެވުނީތީއެވެ.\n"މިއީ އަހަރެންގެ ވިސްނުން. މިކަމަށް ބަދަލެއް ނާންނާނެ" އަހަރެން ޖަވާބު ދިނީ އޮފީހުގެ އެކުވެރިޔާ ރޫހީ ކުރި ސުވާލަށެވެ.\n"އެކަމަކު މިހާރު އެއް ކައިވެނި ތިވަނީ ރޫޅިފައި. ޖެހުނީ ހަމަ ތިމައްސަލަ. އަނެއްކާ ވެސް" ރޫހީގެ ވާހަކަ އަހަރެން މެދުކަނޑުވާލީމެވެ.\n"މިއީ އަހަރެންގެ ނިންމުން. އަހަރެންނަށް ގަބޫލުކުރެވޭ ގޮތް. އަންހެނަކަށް ވީތީއޭ ކިޔާފައި އަހަރެމެންގެ މިނިވަންކަމަކަށް އެކަކަށް ވެސް ނޭރޭނެ" އަހަރެން ވާހަކަދެއްކީ އަހަރެންގެ ދިފާއުގައެވެ.\n"ބުނީމެއްނު ފިރިމީހާ ކަންތައް ބޮޑުކުރާ ވާހަކަ. މިހާރު ކިހިނެއް އެކަން؟" ރޫހީ ސުވާލުކުރީ މިހާރުގެ ހާލަތާމެދުއެވެ.\n"ލަނޑުދެވޭނީ އެއްފަހަރު. ނަރެއްހައި ތަން ދޫކޮށްލިއްޔާ ކެނބެއްހައި ތަން ދަމައިގަންނާނެ" އަހަރެން ޖަވާބުދިނީ އަހަރެންގެ ވިސްނުމަށެވެ.\n"ތީގެ މާނައަކީ ކައިވެނި ރޫޅުނަސް ބަދަލެއް ނުގެންނާނަމޭތަ؟" ރޫހީ ސުވާލުކުރިއެވެ.\n"މި ނިންމުމަކަށް ބަދަލެއް ނާންނާނެ. މިހާރު ވެސް ޝަކުވާކުރޭ. އަހަރެން އަޅައެއް ނުލަން. އިނުމުގެ ކުރިން ވެސް އަހަރެން ކަންކުރާނެ ގޮތް އޮންނާނީ ބުނެފައި. އަދި ކުރީގެ ދިރިއުޅުން ބަދަލުކުރި ސަބަބުވެސް އޮންނާނީ ކިޔައިދީފައި" އަހަރެން ބުނީމެވެ.\n"ދެން ކީއްވެ ޝަކުވާ ކުރަނީ؟" ރޫހީ އެއްސެވެ.\n"ތިޔޭ މައްސަލައަކީ. ފިރިހެނުންނަކީ ވަރަށް އަވަހަށް ހަނދާންނެތޭ ބައެއް. މިއަދު ދައްކާ ވާހަކަ މާދަމާ ހަނދާނެއް ނުހުންނާނެ. މިއަދު ކުރާކަމެއް މާދަމާއަކުން ނުފެންނާނެ. އަހަރެން ހިތަށް އަރައި އެމީހުން ހަނދާނަށް ހުންނަނީ ކިހިނެއް ވެފައިބާއޭ" އަހަރެން ބުނީމެވެ.\n"ނަސީބަކުން އަހަރެންގެ ފިރި މީހާ ތިކަހަލަ ކޫސަނި ޝަކުވާތަކެއް ނުކުރޭ. އޭނާ ވަރަށް އަންޑަސްޓޭންޑިން. އަހަރެންކުރާ ކޮންމެ ކަމެއް ވަރަށް ބަލައިގަނެ" ރޫހީ ތަޢުރީފުކުރަން ފެށީ އޭނާގެ ފިރިމީހާއަށެވެ.\n"ތިވެސް އެނގޭނީ ދުވަސްކޮޅެއް ވެލީމާ. އަދި ތިވީ ހައެއްކަ މަހެއްނު. ފުރަތަމަ ކޮޅު ވަރަށް ރަނގަޅުވާނެ. ބުނާ ކޮންމެ ގޮތެއް ހަދާނެ. ހޭނެލީމާ ބޮަލަށް އަރާނެ" އަހަރެން ބުނީމެވެ.\n"ރަނގަޅު މީހަކު ދިމާވުން ތީ ނަސީބު" އަހަރެންގެ ވާހަކައަށް އޭނާ އިތުރު ޖަވާބެއް ނުދިނުމުން އަހަރެން ބުނީމެވެ. އެ މައުލޫގައި އެތައް ވާހަކައެއް ދެއްކުމަށްފަހު އަހަރެން ގެއަށް ދިޔައީ ރޫހީއަށް ރަނގަޅު ފިލާވަޅެއް ނަގައި ދިނުމަށްފަހުއެވެ. އަންހެނުންނަކީ ކޮންބައެއްކަމާއި ކިހައިވަރެއްގެ ބައެއްކަން ވިސްނައި ދިނުމަށްފަހުއެވެ.\nއަހަރެން ގެއަށް ދިޔައިރު ފިރިމީހާ ހުރީ އަހަރެންގެ އިންތިޒާރުގައެވެ.\n"މިއަދު ވެސް ލަސްވީ؟" ކުރި ސުވާލުން އަހަރެން ހިތްހަމަ ނުޖެހުނެވެ.\n"މައްސަލައެއް ނޫންތާ" އަހަރެން ބުނެލީމެވެ.\n"މައްސަލައަކަށް ނުވާނެ އެއްވެސް ކަމެއް. ފިރިމީހާ ނުކައި ހުއްޓަސް ހެޔޮ، ބޭރަށް ނުދެވިފައި ހުއްޓަސް ވަރިހަމަ. އަދާކުރަންޖެހޭ ޒިންމާއެއް، ކޮށްދެންޖެހޭ ކަމެއް ނޯވޭ ވިއްޔާ" އަހަރެންނާ މެދު ހިތްހަމަ ނުޖެހިފައި ހުރިކަން އޭނާ ހާމަކުރީ ދެއްކި ވާހަކަތަކުންނެވެ.\n"ކޮން ކަމަކާތަ ހިތްހަމަ ނުޖެހިގެން ތި އުޅެނީ؟" އަހަރެން ސުވާލުކުރީމެވެ.\n"ހިތްހަމަ ނުޖެހެނީ ތި އުޅޭގޮތާ މެދު. އަހަރެންނަށްވުރެ އޮފީސް މުހިންމުވީތީ. ގޭގެ ކަންކަމަށްވުރެ އޮފީހުގެ މަސައްކަތްތައް މުހިންމުވީތީ" ފިރިމީހާގެ އަޑުން މާބޮޑު ރުޅިވެރިކަމެއް ނުދެއްކީ އަހަރެންގެ ރުޅި އެއަށްވުރެ ގަދަވާނެކަން އެނގޭތީ ކަންނޭނގެއެވެ.\n"އަހަރެންގެ އުޅުމާމެދު ހިތްހަމަ ނުޖެހެންޏާ ދުރުވާންވީ. ކައިވެނީގެ ކުރިން ވެސް އަހަރެން އުޅުން ބަދަލު ނުވާނެކަމަށް ބުނިން. އަހަރެން ގޭގައި އިންނަން ބޭނުން ނުވާނެ ވާހަކަ ވެސް ބުނިން. މިއަދު ތި ޝަކުވާކުރުމުގެ މާނައެއް ނެތް. ބޭނުން ނުވާނަމަ ހިތްހަމަ ނުޖެހޭނަމަ އަހަރެން ދޫކޮށްލާ. ތިޔައީ އާ ކަމެއް ނޫން" އަހަރެން ވެސް ވާހަކަދެއްކީ ވަރަށް މަޑުމައިތިރި ކޮށެވެ. ހިތުގައި އޮތް ހިތްހަމަ ނުޖެހުމުގެ މައްޗަށް ނަފުސުގެ ކޮންޓްރޯލު އަތުލައިގެންނެވެ.


ރައީސް ނަޝީދު ހައިކޮމިޝަނުން ބޭރަށް ނުކުމެ ވަޑައިގެން ބައެއް ފަރާތްތަކާ ސަލާމް ކުރައްވައިފި – Maldivian Democratic Party\n15 ފެބުރުއަރީ 2013\nރައީސް ނަޝީދު ހައިކޮމިޝަނުން ބޭރަށް ނުކުމެ ވަޑައިގެން ބައެއް ފަރާތްތަކާ ސަލާމް ކުރައްވައިފި\nޝަރީޢަތް އިންސާފުން އެއްކިބާވެ، ގަދަ ބާރު ބޭނުންކޮށް، އެމަނިކުފާނު ހައްޔަރުގައި ބަހައްޓައިގެން ޝަރީޢަތް ހިންގުމަށް ހުޅުމާލޭ ކޯޓުން އަމުރު ނެރުމާއި ގުޅިގެން، ދިވެހިރާއްޖޭގައި ހުންނަ އިންޑިއަން ހައިކޮމިޝަންގެ ހިމާޔަތް ހޯއްދެވި ދިވެހި ރައްޔިތުންގެ ޑިމޮކްރެޓިކް ޕާޓީ (އެމްޑީޕީ)ގެ ރިޔާސީ ކެނޑިޑޭޓް މުޙައްމަދު ނަޝީދު މިއަދު ހުކުރު ނަމާދަށް ފަހު ހައި ކޮމިޝަނުގެ ދޮރުމައްޗަށް ނުކުމެ ވަޑައިގެން ބައެއް ފަރާތްތަކާއި ސަލާމް ކުރައްވައިފިއެވެ.\nއެމަނިކުފާނު ހައިކޮމިޝަން ދޮރު ކުރިމައްޗަށް ނުކުމެވަޑައިގެންނެވީ، އަނބިކަނބަލުން ލައިލާ އަލީ އާއި ދަރިކަނބަލުން އެމަނިކުފާނުގެ އަރިހަށް ވަޑައިގެންނެވުމަށް ފަހު އެނބުރި ވަޑައިގަންނަވާތީ ސަލާމްކުރެއްވުމަށެވެ. ރައީސް ނަޝީދު އެބޭފުޅުންނާއި ސަލާމްކުރެއްވުމަށް ދޮރު ކުރިމައްޗަށް ނުކުމެ ވަޑައިގެންނެވި ވަގުތު އެ ސަރަހައްދުގައި ތިބި ރައީސް ނަޝީދަށް ތާޢީދުކުރައްވާ ބައެއް ފަރާތްތަކުން ވަނީ އެމަނިކުފާނާއި ސަލާމްކުރައްވާ، ހާލު އަހުވާލު އައްސަވާފައެވެ.\nރީނދޫ ކުލައިގެ ޓީޝާޓެއް ތުރުކުރައްވައިގެން ރައީސް ނަޝީދު އިންޑިއަން ހައިކޮމިޝަންގެ ދޮރު ކުރިމައްޗަށް މިއަދު ނުކުމެވަޑައިގެންނެވި އިރު އެމަނިކުފާނުގެ ފަރާތުން އެއްވެސް ހާސްކަމެއް، ނުތަނަވަސްކަމެއް ފެންނާކައް ނެތެވެ. ސަލާމް ކުރައްވަން ވަޑައިގެންނެވި ހުރިހާ ފަރާތްތަކާ ވެސް އެމަކުފާނު ސަލާމް ކުރެއްވީ ހިނިތުންވުމާއި އުފަލާއި އެކުއެވެ.\nރައީސް ނަޝީދަށް އިންސާފްވެރި ޝަރީޢަތެއް ހޯދުމަށް ގޮވާލާ ފަރާތަކުން ރޭގަވެސް ވަނީ ސޯސަން މަގާއި، އަމީރު އަޙްމަދު މަގު ގުޅުނު ސަރަހައްދަށް އެއްވެ އިޚްތިޖާޖް ކޮށްފައެވެ. އަދި ރޭގެ އެއްވުމުގެ ތެރެއިން ވެސް ފުލުހުން ވަނީ ރައީސް ނަޝީދުއަށް ތާޢީދުކުރާ 10 ވަރަކަށް މީހުން ހައްޔަރުކޮށްފައެވެ. ރޭގަ ހައްޔަރު ކުރި 10 މީހުންނާއި އެކު މި އިޚްތިޖާޖްތަކުގައި ހައްޔަރުކުރި މީހުންގެ އަދަދު ވަނީ 27 އަރާފައެވެ. އަދި އޭގެ ތެރެއިން 15 މީހުން ދޫކޮށްލާފައިވާއިރު ބަންދުގައި އަދިވެސް 12 މީހުން އެބަތިއްބެއެވެ.


އެމްއޭސީއެލްގެ ސީއީއޯ މަގާމުން ވަކިކޮށްފި – Feshun.mv\n-- އެމްއޭސީއެލްގެ ކުރީގެ ސީއީއޯ\nއެމްއޭސީއެލްގެ ސީއީއޯ މަގާމުން ވަކިކޮށްފި\n11 ނޮވެމްބަރ 2021 - 10:13\nވެލާނާ އިންޓަނޭޝަނަލް އެއާޕޯޓް (ވީއައިއޭ) ހިންގާ މޯލްޑިވްސް އެއާޕޯޓްސް ކޮމްޕެނީ (އެމްއޭސީއެލް)ގެ ސީއީއޯ އަދި މެނޭޖިން ޑިރެކްޓަރުގެ މަގާމުގައި ހުންނެވި ގޯޑަން އެންޑްރޫ ސްޓުއަޓް މަޤާމުން ވަކިކޮށްފި އެވެ.\nއެމްއޭސީއެލް އިން ރޭ ނެރުނު ބަޔާނެއްގައި ބުނި ގޮތުގައި، އިނގިރޭސި ރައްޔިތެއް ކަމަށްވާ އެންޑްރޫ އެ މަގާމުތަކުން ވަކިކުރީ ޕްރައިވެޓައިޒޭޝަން އެންޑް ކޯޕަރަޓައިޒޭޝަން ބޯޑުން އެގޮތަށް ލަފާ ދިނުމުންނެވެ. ނަމަވެސް އެއީ ކީއްވެކަމެއް އެމްއޭސީއެލުން ހާމައެއްނުކުރެ އެވެ.\nގޯޑަން، އެމްއޭސީއެލްގެ ސީއީއޯ އަދި މެނޭޖިން ޑިރެކްޓަރުގެ މަގާމު ފުރުއްވުމުގައި ކޮށްދެއްވި މަސައްކަތްތަކަށް އެކުންފުނީގެ ފަރާތުން ވަނީ ޝުކުރު އަދާކޮށްފައެވެ.\nއެމްއޭސީއެލްގެ އެމްޑީ އަދި ސީއީއޯގެ މަގާމަށް ގޯޑަން އެންޑްރޫ އައްޔަންކޮށްފައިވަނީ މިދިޔަ އަހަރުގެ ޖޫން މަހުގެ 28 ވަނަ ދުވަހުއެވެ.\nގޯޑަން އެމްއޭސީއެލްގެ ސީއީއޯގެ މަޤާމުން ވަކިކޮށްފައި ވާއިރު، އޭނާ އެ މަޤާމުގައި ހުންނެވި ދުވަސްވަރު އެއާޕޯޓުގެ ހިންގުމުގައި ހުރި މައްސަލަތަކުގެ ސަބަބުން ގިނަ ބައެއްގެ ޝަކުވާ އެ ކުންފުންޏަށް ވަނީ އަމާޒުވެފައެވެ. އެގޮތުން އާ ރަންވޭ އަދިވެސް ބޭނުންކުރަން ނުފެށުމާއި، އާ ސީޕްލޭން ޓާމިނަލަށް ސީޕްލޭން އޮޕަރޭޝަންތައް ބަދަލުނުކުރެވުމަކީ ޓުއުރިޒަމް ސިނާއަތުގައި އުޅޭ ވިޔަފާރިވެރިންގެ ޝަކުވާ އެކެވެ.\nއެމްއޭސީއެލްގެ ޗީފް އޮޕަރޭޓިން އޮފިސަރު (ސީއޯއޯ)ގެ މަގާމަށް މިހާރު އައްޔަން ކޮށްފައިވަނީ، އިނގިރޭސި ރައްޔިތެއް ކަމަށްވާ ޑެރެން ވިލިއަމްސް އެވެ.


Ibthihaal ge maraa gulhigen5meehakah dhauvaa kuran fonuvaifi | Mihaaru\nއިބްތިހާލްގެ މަރުގެ މައްސަލާގައި5މީހަކަށް ދައުވާކުރަން ފޮނުވައިފި\nމަންމަގެ އަނިޔާގައި މަރުވި މުހައްމަދު އިބްތިހާލް. - ފޮޓޯ: އައްސަދު ފޮޓޯގްރަފީ\n16 ޖެނުއަރީ 2017 - 17:11\nވ. ރަކީދޫގައި 2015 ވަނަ އަހަރު އަނިޔާ ކުރުމުގެ ސަބަބުން މަރުވި މުހައްމަދު އިބްތިހާލްގެ މަރުގެ މައްސަލާގައި ފަސް މީހެއްގެ މައްޗަށް ދައުވާކުރަން މިއަދު ޕްރޮސިކިއުޓާ ޖެނެރަލް އޮފީހުން ކްރިމިނަލް ކޯޓަށް ފޮނުވައިފި އެވެ.\nމަންމަ އާފިޔާ މުހައްމަދު އަނިޔާކުރުމުގެ ސަބަބުން އިބްތިހާލް މަރުވި މައްސަލާގައި ދައުވާ ލިބެނީ ބ. އޭދަފުށީ މާބަގީޗާގެ ލިސާން އަބޫބަކުރާއި ވ. ފުލިދޫ، ނަލަހިޔާ އާމިނަތު ޝިޔާޒާ އާއި ގދ.ފިޔޯރީ ބީޗް ވިލާ އަހްމަދު ޝުޒާދާއި ގއ.ދެއްވަދޫ ނަސްރީނުގެ މުހައްމަދު ރަޝީދާއި ފ.ފީއަލި ގުލްއަލާމާގެ މުހައްމަދު ޝަކީބަށެވެ.\nމި މީހުންގެ ތެރެއިން އައިމިނަތު ޝިޔާޒާ އާއި އަހްމަދު ޝުހާދަކީ ޖެންޑާ މިނިސްޓްރީގައި ކުރިން ވަޒީފާ އަދާކުރި ދެ މީހެކެވެ. މުހައްމަދު ރަޝީދާއި މުހައްމަދު ޝަކީބަކީ މިހާރު ވެސް ޖެންޑަ މިނިސްޓްރީގެ މުވައްޒަފުންނެވެ. ލިސާން އަބޫބަކުރަކީ ފުލުހުންގެ ނޮދަން ސްޓޭޝަންގައި ހުރި ވ. އަތޮޅުގެ އެކްޓިން ކޮމާންޑަރެވެ.\nމި މީހުންގެ ތެރެއިން ލިސާން އަބޫބަކުރު ފިޔަވައި އެހެން މީހުންގެ މައްޗަށް ދައުވާކުރަނީ ގެވެށި އަނިޔާ ހުއްޓުވުމުގެ ގާނޫނާއި ކުޑަކުދިންގެ ހައްގުތައް ރައްކާތެރިކުރުމާ ބެހޭ ގާނޫނާ ހަވާލާދީ ގާނޫނުލް އުގޫބާތުގެ 88 ވަނަ މާއްދާގެ ރ.ގެ ދަށުންނެވެ.\nލިސާން އަބޫބަކުރަށް ގާނޫނުލް އުގޫބާތުގެ 88 ވަނަ މާއްދާގެ ރ.ގެ ދަށުން ދައުވާ ކުރަނީ ގެވެށި އަނިޔާ ހުއްޓުވުމުގެ ގާނޫނާއި ކުޑަކުދިންގެ ހައްގުތައް ރައްކާތެރިކުރުމާ ބެހޭ ގާނޫނު އަދި ފުލުހުންގެ ގާނޫނާ ހަވާލާދީ އެވެ.\nގާނޫނުލް އުގޫބާތުގެ 88 ވަނަ މާއްދާ އަކީ "ޝަރުއީ ނުވަތަ ގާނޫނީ ގޮތުން ކުރާ އަމުރަކަށް ނުކިޔަމަންތެރިވުން" ބަޔާންކުރާ މާއްދާ އެވެ. އެ މާއްދާގެ ރ. ގައި ބުނަނީ މިފަދަ ކުށެއްގެ ސަބަބުން މީހަކު މަރުވެއްޖެ ނަމަ އެ ކުށެއް ކުރި މީހާގެ އަދަބަކީ އިސްލާމީ ޝަރީއަތުގައި އެކަމަށް އޮންނަ އަދަބު ކަމަށެވެ.\nޖެނުއަރީ 28، 2015 ގައި، އުމުރުން ތިން އަހަރުގެ އިބްތިހާލަށް އަނިޔާ ކުރުމުގެ ސަބަބުން އެ ކުއްޖާ މަރުވި މައްސަލާގައި އިބްތިހާލްގެ މަންމަ އާފިޔާގެ މައްޗަށް ގަސްދުގައި ކުއްޖަކު މެރުމުގެ ދައުވާ އުފުލައި ޝަރީއަތްތައް މިހާރު ދަނީ ކުރިއަށެވެ. އާފިޔާ ވަނީ އޭނާގެ ދަރިފުޅަށް އަނިޔާކުރި ކަމަށް އެއްބަސްވެ އެކަން ކުރި ގޮތް ވެސް ޝަރީއަތުގައި ކިޔައިދީފަ އެވެ.\nއިބްތިހާލް މަރުވީ އޭނާގެ ކަރުގައި ހިފައި ހަށިގަނޑުގެ އެކި ތަންތަނުގައި ތެޅުމުގެ ސަބަބުން ލިބުނު އަނިޔާތަކެއްގަ އެވެ.\nއިބްތިހާލް މަރުވެފައި ވަނީ އޭނާ އަށް އަނިޔާކުރާ މައްސަލަ ޖެންޑަ މިނިސްޓްރީ އާއި ފުލުހުންނަށް ހުށަހެޅުމުން އެކަމާ މެދު އެކަށީގެންވާ ފިޔަވަޅު ނޭޅުމުގެ ސަބަބުން ކަމަށް ބައެއް ފަރާތްތަކުން ތުހުމަތުކުރެ އެވެ.\nކުޑަކުދިން ޕްރޮސެކިއުޓާ ޖެނެރަލް ކުޑަކުދިންނަށް އަނިޔާކުރުން މަރު އިބްތިހާލްގެ މަރު\nالسلام عليكم بِسْمِ اللَّهِ الرَّحْمَنِ الرَّحِيم ބެކާރު ކަމެއް ކިތައްމެ ވަރަށް ދައުވާކުރިޔަސް މިޣައުމުގަ ތިކަމުގަ އިނަސާފެއް ނުލިބޭނެ މި ދިވެހިރާއްޖޭގަ މިގަވާދު އޮވެގެނެއް އިސްލާމް ދީނާހިލާފް ގަވަދު އޮއްވަކާ ބަލާތި ! 5.\tإن شاءالله ، أمن ،،،،،!.\nމިކަމާ ހަވާލުވެގެން ޖެންޑަރ މިނިސްޓްރީގައި ހުރި ސިޔާސީ ބޭފުޅާގެ އެއްވެސް އިހުމާލެއް ނެތީތޯއެވެ. އިހުމާލު ނެތީ ސިޔާސީ ބޭފުޅަކަށްވީމާތޯއެވެ.\nއެބޭފުޅާ އަމިއްލައަށް އެކަން ގަބޫލު ކޮށް އިސްތިޢުފާ ދީފައެއްނު އެހެރީ. މިހާރު ކޮންމެ ވާހަކައެއް ދެއްކިޔަސް ހަގީގަތަކީ މިއެއްނު.\nމި ތުއްތު މައުސޫމް ކުއްޖާ މަރުވުމުގައިވެސް ސަރުކާރުގެ ވެރިންނާ ސިވިލަ ސާވިސް މުވައްޒަފުންގެ އިހުމާލު ވާ ފަދައިން، އެތައް އޮފީހަކުން ހިންގާ ކޮރަޕްޝަނާޢި ފަސާދައިގައި އިހުމާލުވާ މީޙުން ތިބީ ހިހޫތަނުން ކާލަ ކާލަ، ބާލިޙަށް ބަންޑާރަ ކަފަ ލައްވައިގެން ނިދަން! ދެން އޮތީ ތިމާވެށްޓާއި މެދު އިހުމާލު ވުން! އެކި ނަންނަމުގަ އެކި ކަހަލަ ޕްރޮޖެކްޓް ތައް ހިންގަނީ އެކަށޭނަ ވަރަށް ވެއްޓަށް ބެލުމެއްނެތި! ފަރު ގޮއްވުމަކީވެސް އިހުމާލެއް! ތޮށީ ލާ އިރު ހަރަދު ބޮޑުވާތީ އޭ ކިޔާފަ އެކަންވެސް މޮހިނަށް އޮޑި ދޭހެން ކުރުން މީޥެސް އިހުމާލު! ދެން ހަމަ ހޮސްޕިޓަލެއް އަޅަން އެތައް ހަރަދެއް ކޮށް ބިން ސާފުކޮށް އެަތައް މލިޔަނެއް ދީގެން ޑިސައިން ކޮށް ކުރަހާފަ އެއެއްޗިހި ކުނި ވަށިގަނޑަށް ލާފަ އެއްލަލުން ވެސް މީއީ އިހުމާލް! އިހްމާޅު ވުމަކީ ހަމަ އެކަނި އިންސާނެއްގެ މަރާ ގުޅީގެން ވާ އިހުމާލެއް ނޫން! މިސަރުކާރުގެ ވެރިންގެ ކިބައިން ފެންނަނީ ހައްތާވެސް އިހުމާލު! ކޮންމެ އިހުމާލަކުން މީހަކު މަރުނުވިޔަަސް އެތައް ގެއްލުމެއް ޤައުމަށާޢި ރައްޔިތުންނަށް ދަނީ ލިބެމުން! އަދި ކޮބާ ނަގާހާ ލޯނާ، ވިއްކާހާ ޓީބިލް! މިއީވެސް އިހުމާލު! މުޅި ގައުމުގަ އޮތީ އިހުމާލު ވުމާ ޒިއްމާ އިން ރެކުމާ ބައިތިލްމާލު ލޫޓޫޥުން!\nހިތާމަހުރި. ތިޔަ ހަބަރުން އެނގުނީ ދައުލަތް ފެއިލް ވެފައިވާވަރު. މިބުނީ ރައީސް މީހާއާ ހަމައިން ފެއިލް ވެފައޭ. ވެރިކަމަށް އަރާފަ ކޮންމެ މީހަކުވެސް ބޭނުންވަނީ އުމްރާނީ ތަރައްގީ ގެންނަން. އިޖްތިމާއީ ތަރައްގީއަކީ ނެތް އެއްޗެއް. ހިތާމަ ހުރި. ރަގަޅު މުޖުތަމައެއް ބިނާ ނުކުރެވި ކިހިނެއްތޯ އަމާން މުޖުތަމައެއް ގާއިމް ކުރެވޭނީ. އެންމެ ފުރަތަމަ ދުޅަހެޔޮ ޢާއިލާއަކަށް އިޖުތިމާއީ ހަމަޖެހުން ހޯދައިދިނުން ބުއްދިވެރި. ތިޔަ މައްސަލައިގައި ދައުވާ ތިކުރަނީ ނިކަމެތި މުވައްޒަފުންނަށް. އާހިރުގަ ހުކުމް އަންނާނީވެސް ހަމަ އެމުވައްޒަފުންނަށް. ވެރިން ތިބޭނީ ފިނި ކޮޓަރީގަ.\nދައުވާ ކުރުމަކީ މައްސަލައެއް ނޫން. އެކަމު ކޮބާ މިނިސްޓަރު؟ ކޮބާ އޭގެ ދަށުގަ ހުރި ޑެޕިއުޓީ؟ މިމީހުން ކިހިނެއް ސަލާމަތްވާނީ؟ މިހާރު މި ގޯސްވީ އެންމެ އާދައިގެ މުވައްޒަފު. އަހަންނަށް ވ. އަތޮޅުގަ ހުންނަ ޖެންޑަރ ކޮންމެ ދުވަހަކު ފެނޭ. މުވައްޒަފަކު ނެތިގެން އެތަން ބަންދު ކޮށްފަ ހުންނަނީ ކިތައް ދުވަހުތޯ؟ ސޯޝަލް ވޯކަރެއް ނުލާ ހަމައެކަނި އެޑްމިން އޮފިސަރެއް ލައިގެން އެތަން ހިންގީ ކިތައް ދުވަހުތޯ؟ މައްސަލަ ހުށަހެޅެނީމަ ސޯޝަލް ވޯކަރެއް ނެތިގެން އެޑްމިން މުވައްޒަފު މަސައްކަތް ކުރީ ކިތައް ދުވަހުތޯ؟ މިއީ ހުސް ސުވާލު. މީގެ ޖަވާބު ދެވެންޖޭހެނެ ދައުލަތުގެ އެންމެ އިސްވެރިންނަށްވެސް.\nމީ ވަރަށް ދެރަ ކަމެއް. ދެރަ ކަމެއް ވީމަ އަދަބު ލިބެނީ ތިރިން މައްޗަށް. މޮޅު ކަމެއް ވީމާ މަތިން ތިރި އަށް. ތިޔަ ޖެންޑަރ ގެ ސެންޓަރުތަކަކީ ނަމަކަށް މުވައްޒަފުން ލާފަ ތިބޭ ތަނެއް. އެތަންތަނަށް ބަޖެޓެއް ނުދޭ. ދަތުރެއް ކުރެވޭކަށް ނޯވޭ. މުވައްޒަފުންނަށް ތަމްރީނެއް ނުދޭ. ތިޔަ ވ. އަތޮޅު ދެކުދިންނަކީވެސް ދާއިރާގެ ތަމްރީނު ނެތް ދެކުދިން ކަމަށް ވަނީ. އެކަމް މަރުގެ ޒިންމާ އެކުދިންގެ ބޮލުގަ. ކޮބާ ދައުލަތުގެ ބަޖެޓު؟ މިކަމުގަ މުޅި ދައުލަތް ޒިންމާ ނަގަން ޖެހޭނެ. މުވައްޒަފުންނަށް ތަމްރީނު ނުލިބޭނީ ކީއްވެތޯޔާ، ބަޖެޓް ނުލިބެނީ ކީއްވެތޯ ސުވާލު ކުރެވެންޖެހޭނެ.\nއިޙްމާލުވާ މީހުންގެ ޒިންމާއަކީ ކޮބައިކަން މިހާރު އެބަޔަކަށް ވިސްނޭނެއެވެ. ކުރިޔަށް އޮތްތަނުގައި ތިޔަމިނިސްޓްރީ ސީދާފުލުހުންގެ ޒިންމާ ދަށައް ގެންގޮސްގެން ނޫނީ ޒިންމާ ނަގަންތިބޭ ބަޔެއްގެ އިހްމާލް ކުޑައެއް ނުކުރެވޭނެ އެވެ.\nވަޅެއް ނުތެޅޭނެއެވެ. ތެޅޭނީ ދާންޏެވެ.\nއާދައިގެ މުވައްޒަފުން މައްޗަށް ދައުވާއެއް ކޮށް ނިންމާލަނީ ކަމަށް ނުވާނެބާ؟ ކޮބައިބާ އޭރުގެ މިނިސްޓަރު؟\nކުދީން ގާތަށް މިނިސްޓްރީ ތަމުސީލުކޮށްދޭން ދާނީ ހަމަ ބޮޑުންތާ. އެއަތޮޅު އެން މަތީ ޕޮލިސް ކޮމާންޑަރަށް ދައުވާކުރަނީ އެކަހަލަ އިދާރާއެއް ފުލުހުންތެރޭގައި ނެތީމަތަ؟ ވަޒީފާއަށް އިހުމާލުވުމުން ކަނޑާލަންވީ މިނިސްޓަރުތަ؟ އެނޫނަސް ޖެންޑަރު މިނިސްޓަރެއް އައްޔަނު ނުކޮށް ހުރީ ކިއެއްވެތަ؟ އެއީ ރައީސުގެ އިހުމާލެެއްތަ؟ ކޮބާތަ އިބްތިހާލުގެ އަވައްޓެރިން؟ އެމީހުނަށް ދައުވާ ކުރާކަށް ނުފެނޭތަ؟\nއަދި ކިތައް އަހަރު ނަގާނެބާ! މި މައްސަލަ އަވަހަށް ނިންމާ ކުށްވެރިވާ ބައެއްގެ މައްޗަށް ކުމްކުރަން އިތުރު ދައުރެއް ދޭން ޖެހޭބާ!


Maas Column: School thah bandhu kura haalathah Raajje hingajje ba?\nޏ.އޭއީސީގެ އިސް ދަރިވަރުން އެޑިއުކޭޝަން މިނިސްޓްރީގެ ސްޓޭޓް މިނިސްޓަރ ޑރ.އަބްދުﷲ ރަޝީދުއާއި ސްކޫލް ޕްރިންސިޕަލް އަސްމާއިލް ސައުދުﷲ. 1 މާރިޗް 2020\nމާސް ކޮލަމް: ސްކޫލްތައް ބަންދުކުރާ ޙާލަތަށް ރާއްޖޭ ހިނގައްޖެ ބާ؟\n12 މާރިޗު 2020, 12:00 |\nމިހާރު މުޅިި ދުނިޔެއަށް ވެސް ކުރިމަތިވެގެން އުޅޭ ކްރޯނާ ވައިރަސް އާއި ގުޅިގެން މިހާތަނަށް ރާއްޖެއިން ފެނިފައި ވަނީ 8 މީހުންނެވެ. މިއެންމެނަކީ ވެސް މީހުން ދިރިއުޅޭ ރަށްރަށާއި ވަކިން އޮތް ރިޒޯޓުތަކުން ބައްޔަށް ޕޮޒިޓިވްވި މީހުންނެވެ. އަދި މިއެންމެންކީ ވެސް ތިން ރިޒޯޓް، ރަށުގައި މަސައްކަތް ކުރާ ބިދޭސިންނެވެ. އަދި މި މީހުން ގަޔަށް ބަލި ވާރުތަ ވެފައިވަނީ އެ ރިޒޯޓްތަކަށް އައި ބޭރު މީހުންގެ ގައިކަން ވަނީ އެނގިފައެވެ.\nމިކަމާއި ގުޅިގެން ރާއްޖޭގެ ކްރޯނާ ވައިރަސްގެ އެލާރޓް ލެވެލް ވަނީ2(ޔެލޯ) އަށް ޖައްސާފައެވެ. އޭއީ ބަލިޖެހިފައިވާ މީހަކު ރާއްޖެއިން ބޭރުން އަންނަ ހާލަތެވެ. މިހާލަތުގައި ކަންކަން ކުރަން ބައިނަލް އަގުވާމީ ސިއްހީ އިދާރާތަކުން އިރުޝާދު ދީފައި ވަނީ:\nބަލި ފެނުނުތަނުގައި، ބަލިމީހާއާއި ބައްދަލުވި މީހުންނާއި އިތުރު މީހުން ސްކްރީންކޮށް ބަލި ހުރިތޯ ދެނެގަތުން\nބަލީގެ އަލާމަތްތައް ފެންނަ މީހުން އެކަހެރިކޮށްގެން ފަރުވާ ދިނުމާއި ބައްދަލުވިފައިވާ މީހުން ކަރަންޓީނު ކޮށްގެން ބެލެހެއްޓުމެވެ. އެގޮތުން ގޭގައި ވަކިން ބޭތިއްބުމާއި ބަލިމީހާ ފެނުނު ސަރަހައްދު ކަރަންޓީނު (ބަންދުކޮށްގެން) ބެލެހެއްޓުން ހިމެނެއެވެ.\nއާއްމު ހޭލުންތެރިކަން އިތުރުކުރުމާއި ހާލަތުގެ މައުލޫމާތު ހާމަކުރަމުން ދިއުމެވެ.\nބަލިމީހުންނާއި އާއިލާއަށް ހިތްވަރުދިނުމާއި ނަފުސާނީ އެހީތެރިކަން ދިނުމެވެ.\nމިއިން އެއްވެސް ކަމެއްގައި ގައުމުގެ އާއްމު ހަރަކާތްތައް ހުއްޓުމަކަށް އިރުޝާދު ދީފައެއް ނުވެއެވެ. ތައުލީމުދޭ ތަންތަން ހުއްޓުމަކަށް އިރުޝާދު ދީފައެއް ނެތެވެ.\nމީގެ އިތުރުން މި މާރިޗު މަހު 10 ވަނަ ދުވަހު ޔުނިސެފާއި ބައިނަލްއަގުވާމީ އެހެން އިދާރާތައް ގުޅިގެން ނެރުނު ގައިޑްލައިނުގައި ވެސް ރައްކާތެރިކަމުގެ ފިޔަވަޅުތައް އެޅުމަށް ބާރު އަޅާފައިވާއިރު ވެސް ސްކޫލްތައް ބަންދުކުރުމަށް އިރުޝާދު ދީފައެއް ނުވެއެވެ.\nރާއްޖޭގެ ހާލަތު ލެވެލް2ގައި ހުރިއިރު ރޭގައި، މިވަނީ ހުރިހާ ސްކޫލްތަކެއް ބަންދުކުރުމަށް ނިންމާފައެވެ. ރާއްޖޭގެ މާހައުލަށް ބަލާއިރު ސްކޫލްތައް މިހުރީ ވަކި ވަކި ރަށްރަށުގައެވެ. އެއިން އެއްވެސް ރަށަކުން ބައްޔަށް ޝައްކުވާ މީހަކު ވެސް ފެނިފައެއް ނުވެއެވެ. ބަލި ފެނުނު ރިޒޯޓެއްގައި އުޅެފައި ޗުއްޓީއަށް ރަށަށް ދިޔަ ކުއްޖާވެސް ވަނީ ބައްޔަށް ނެގެޓިވް ވެފައެވެ.\nވުމާއެކު މާލެ ފިޔަވައި ދެން ހުރި ސްކޫލްތަކަކީ ބަލީގެ ކޮންޓެކްޓް އޭރީއާ ކަމުގައި ވެސް ބެލެވޭކަށް ނެތެވެ. މާލެއިން ކޮންޓެކްޓްވި މީހުންގެ ހާލަތުވެސް ދެނެގަނެވި އަދި ނެގަޓިވް ވެފައިވާތީ މާލެއަކީ ވެސް ބަލިގެ ކޮންޓެކްޓް އޭރީއާއެއްގެ ގޮތުގައެއް ނުބެލެވެއެވެ. ވުމާއެކު ރާއްޖޭގައި ކްރޮނާ ވައިރަސްގެ ހާލަތު ލެވެލް2ގައި އޮތީވެސް މަދު ރިޒޯޓް ރަށްތަކެއް ގައެވެ. އެހެން ސަރަހައްދުތަކަކީ އާއްމު ހާލަތުގައި ވާ ސަރަހައްދު ތަކެއް ކަމުގައި ބަލަން ޖެހެއެވެ.\nވުމާއެކު އެހެން ސަރަހައްދުތަކުގެ އާއްމު ހާލަތުގައި ކަންކަން ކުރިޔަށް ގެންދަން ޖެހޭ ކަމަށް ދެކެވެ. ވުމައެކު މިހާތަނަށް ރާއްޖޭގެ ސްކޫލްތައް ބަންދުކުރަން ޖެހޭފަދަ ހާލަތެއް އޮތްކަމަކަށް ނުދެކެމެވެ. ނަމަވެސް ޙާލަތު ބަދަލުވެއްޖެ ނަމަ ސްކޫލްތައް ވެސް ބަންދު ކުރަން ޖެހިދާނެއެވެ.\nމިހާރުގެ ހާލަތަކީ ރައްކާތެރިކަމުގެ ފިޔަވަޅު އެޅުންކަން ސާފެވެ. އާއްމު މައުލޫމާތު އިތުރުކޮށް ބަލީގެ ހާލަތު ހާމަކުރަމުން ދިއުމެވެ. އެކަން މިހާރު ވަރަށް ފުރިހަމައަށް ކުރެވެމުންދާ ކަމަށް ގަބޫލުކުރަމެވެ.\nދެން ސްކޫލްތައް ބަންދު ކުރަން ވީ ކޮން އަސާސަކުން ބަލައިގެން ހެއްޔެވެ؟ ރާއްޖޭގެ ހުރިޙާ ސްކޫލެއްގައި ވެސް އޮތީ އެއްހާލަތެއް ހެއްޔެވެ؟ ނޫނެކެވެ. ވަރަށް ތަފާތެވެ. ދަތުރުފަތުރުތައް މަދު ވަށާ ކަނޑުގައި އެހެން މީހުންނަށް ‘ބަންދު’ ވެފައިވާ ރަށްތައް ގިނައެވެ. ‘ލޯކަލް ޓްވަރިޒަމް’ގެ ގެސްޓް ހައުސްތައް ނެތް ރަށްތައް ވެސް އެބަހުއްޓެވެ. ދެން ހަމަ ކުއްލިއަކަށް “ބްލޭންކެޓް ކޮށް” ހުރިހާ ސްކޫލެއް ބަންދުކުރަން ވީހެއްޔެވެ؟\nމާދަމާ އޮފީސްތައް ވެސް ބަންދުކުރަން ވީހެއްޔެވެ؟ ވިޔަފާރިތަކާއި މަސައްކަތްތައް ވެސް ހުއްޓާލަން ވީހެއްޔެވެ؟ ހުންއަންނާނެ ކަމަށް ރަޖާލައިގެން ތިބެންވީ ހެއްޔެވެ؟ ނޫނީ މިއީ ރައްކާވެތިބިއްޔާ ދަތުރެކޭ ބުނާގޮތަށް ވި ރައްކާތެރިވުމެއް ހެއްޔެވެ؟\nވިސްނުމަކީ ތަފާތު އެއްޗެކެވެ. ޓީޗަރސް އެސޯސިއޭޝަނުން ވެސް ސްކޫލްތައް ބަންދުކުރަން ގޮވާލިއެވެ. ރާއްޖޭގެ މެޑިކަލް އެސޯސިއޭޝަނުން ވެސް ގޮވާލިއެވެ. އަދި މަދު ބައެއް ޑޮކްޓަރުން ވެސް ގޮވާލިއެވެ. ކްރޯނާ ވައިރަސް އާއި ގުޅުވައިގެން ސްކޫލްތައް ބަންދު ނުކޮށްގެން ބެލެނިވެރިން އައީ ޝަކުވާ ކުރަމުންނެވެ.\nނަމަވެސް އެ ގޮވާލުންތަކުގެ އަސްލު ގުޅެނީ ކޮންކަމަކާ ހެއްޔެވެ؟ ހަމައެކަނި އިހައް ރައްކާތެރިވުމުގެ ފިޔަވަޅެއްގެ ގޮތުގައެވެ. އެކަމުގައި ހާލަތަށް އެންމެ ރަނގަޅަށް ބެލިގެން ގެނެސްދީފައި ވަނީ އިތުރު ކޮން އަސާސްތަކެއް ހެއްޔެވެ؟\nމިއަށްވުރެ މާ ބޮޑަށް ކްރޯނާ ވައިރަސް ފެތުރިގފައިވާ ގައުމުތަކުގައި ވެސް މިގޮތަށް ސްކޫލްތަކެއް ބަންދެއް ނުކުރެއެވެ. މިސާލެއްގެ ގޮތުން ސިންގަޕޫރާއި މެލޭޝިއާ ބައްލަވާށެވެ. ސްކޫލް، ކޮލެޖު ޔުނިވަރސިޓީތަކެއް ބަންދެއް ނުކުރެއެވެ. ނަމަވެސް ރައްކާތެރިކަމުގެ ގޮތުން މުވައްޒަފުންނާއި ދަރިވަރުން ސްކޫލަށް އަންނައިރު ޓެމްޕަރޭޗަރ ޗެކުކުރެއެވެ. ހުން 37.7 ޑިގްރީ ސެލްސިއަސް އަށް ވުރެ މަތީގައި ހުންނަ ކުދިން އިތުރަށް ޗެކު ކުުރުމަށް ހެލްތު ރޫމަށް ނުވަތަ ކްލިނިކަށް ގެންދެއެވެ. އަދި ހުން ތިރިނުވާނަމަ ގޭގައި މަޑުކުރުމަށް ފޮނުވާލެއެވެ. އެފަދަ މަދު ކުދިންގެ ފިލާވަޅުތައް އޮންލައިކޮށް ގެންދިއުމަށާއި ޓީޗަރެއްގެ އެހީ ދޭނޭ އިންތިޒާމު ހަމަޖައްސާދެއެވެ.\nމިދެންނެވި ދެ ގައުމުގައި ވެސް މިއުސޫލުން ޔުނިވަރސިޓީއާއި ކޮލެޖްތައް ކުރިޔަށްދާތާ މިހާރު މަހެއްވަނީއެވެ. ސްކޫލްތައް ބަންދެއް ނުކުރެއެވެ. މަސައްކަތްތައް ހުއްޓައެއް ނުލައެވެ.\nމިދުވަސްވަރަކީ ރާއްޖޭގެ ސްކޫލްތަކުގެ ފުރަތަމަ ޓާމުގެ މެދު ބަންދު ދުވަސްވަރު ކަމުން ބައެއް މީހުން މިކަން ދުށީ ޗުއްޓީ ދިގުކޮށްލުމުގެ ފުރުސަތަކަށް ކަމަށް ތުހުމަތު ކުރެވެނީ ސޯޝަލް މީޑިއާގައި ވާ އެފަދަ ޕޯސްޓް ތަކުންނެވެ. މިއީ ސިޔާސީ ކަމެއްގެގޮތުގައި ބެލުމުގެ އެއް ހާލަތަކީ ލޯކަލް ކައުންސިލް އިންތިޚާބު ބޯމަތިވެފައިވާ ވުމެވެ. އަދި އިންތިޚާބު ފަސްކުރަން ވެސް އެދޭނެެ ކަމަށް ބެލެވޭތީއެވެ. އަނެއްގޮތަކީ އިދިކޮޅުން، ސަރުކާރުު ހިންގާ ޕާޓީއަށް ގައުމު ހިންގަން ލިބޭ ވަގުތު ކުޑަކުރުމުގެ ވިސްނުމެވެ. އަދި ސަރުކާރު ހިންގާ ޕާޓީއަށް އިންތިޚާބު ލަސްކޮށްގެން ނެގެން އޮތް ފައިދާއަށް ބަރޯސާވާ ވިސްނުމެއް ވެސް އޮވެއެވެ. މިކަންކަމަށް މިވަގުތަށް އިތުރު އެއްޗެއް ބުނަން ނެތީމެވެ.\nގައުމުގައި މަސައްކަތްތެރިކަމަށް ދެވޭ އަހައްމިއްޔަތަކުން އިތުރު ކުރަން ޖެހިފައިވާ ދަނޑިވަޅެއްގައި ވެސް ހައްތާ މަސައްކަތްތެރިކަމާއި ދުރަށް ދާން ވިސްނުން ހުރުމަކީ ގައުމުގެ މުސްތަގުބަލަށް ހުރި ނުރައްކަލެކެވެ.\nދުނިޔޭގައި ގައުމުތަގުގައި މިފަދަ ހާލަތުތަކުގައި މީގެ ކުރިން އަމަލުކޮށްފައިވާ ގޮތުގެ ނަތީޖާއަށް ދިރާސާތައް ހެދިފައި އެބަހުއްޓެވެ. އެގޮތުން އެޗް1އެން1 އާއި އެބޯލާ، ސާސް އަދި މާސްގެ ޙާލަތުގައި ސްކޫލްތައް ބަންދުކުރި ގޮތާއި އެކަމުގެ ނަތީޖާތައް ދިރާސާތަކުގައި އެހުރީއެވެ. ރާއްޖެ މިއަދު މިއޮތް ހާލަތުގައި ސްކޫލްތައް ބަންދުކޮށްފައި އޮތްކަމަކަށް ނެތެވެ. އަދި ބަންދުކޮށްގެން ލިބުނު ފައިދާއަށްވުރެ ބައެއް ފަހަރުގެ ގެއްލުން ބޮޑުކަމަށް ވެއެވެ. ވަގުތީ ގެއްލުމާއި ދުރުރާސްތާގެ ގެއްލުމެވެ. ނަމަވެސް މިދެންނެވީ 1 ހަފުތާއަށް ބަންދުކޮށްގެން ލިބޭ ގެއްލުމެއްގެ ވާހަކައެއް ނޫނެވެ. ދިގުމުއްދަތަކަށް ބަންދުކުރުން ޖެހުމުން ކުރިަމތިވި ޙާލަތްތަކުގެ ވާހަކައެވެ.\nރާއްޖޭގެ ސްކޫލްތައް ހުރި ސަރަހައްދަކުން، ނުވަތަ ރަށަކުން ކްރޯނާ ވައިރަސްއަށް ޝައްކުވާ މީހަކު ވެސް ނުފެންނަނީސް ސްކޫލް ބަންދުކުރުމަކީ އެންމެ ރަނގަޅެއް ނިންމުމެއް ނޫން ކަމުގައި ދެކެމެވެ. މިއީ އަދި މާ ފަހުގެ ހާލަތެއްގައި، ވައިރަސްގެ އަލާމާތެއް ފެނުމުން އަޅަންވާ ފިޔަވަޅު މާކުރިން އެޅީކަމުގައި ދެކެމެވެ.\nމިއީ ހުރިހާ ހިސާބެއްގައި ވެސް ރައްކާތެރިކަމުގެ ފިޔަވަޅު އަޅަންވީ ވަގުތެވެ. އެގޮތުން ސްކޫލްތަކާއި ވަޒީފާ އަދާކުރާ ތަންތަނާއި ޚިދުމަތްދޭ ތަންތަނަށް ގޮސް އައިސް ހަދާ މީހުން މޮނިޓަރކޮށް ބަލީގެ އަލާމަތް ހުރިތޯ ބަލަން ޖެހެއެވެ. ސްކޫލްތައް ބަންދުކުރުމަށް ވުރެ އެފަދަ އަމަލީ މަސައްކަތްތަކުން ލިބޭނެ ރައްކާތެރިކަން ބޮޑުކަމަށް ދެކެމެވެ. ބަލި ފެތުރިފައިވާ ބައެއް ގައުމުތަކުގައި ރައްކާތެރިކަމުގެ ގޮތުން އާއްމުކޮށް ބޭރަށް ނުކުމެ އުޅޭ މީހުން ރެންޑަމަކޮށް ބައްޔަށް ޝައްކުކުރެވެ އަލާމާތެއް ހުރިތޯ ޓެމްޕަރޭޗަރ ޗެކު ކުރެއެވެ.\nސްކޫލްތައް ބަންދު ކުރުމަށްވުރެ އެފަދަ ގޮތަކަށް އަޅާ ރައްކާތެރިކަމުގެ ފިޔަވަޅުގެ ކާމިޔާބުކަން ބޮޑުު ކަމަށް ދެކެމެވެ.\nއިތުރު ލިޔުންފުވައްމުލަކުގެ ތައުލީމު\nTags: ފުވައްމުލަކުގެ ތައުލީމު


vnews - Hokey ah furusathu nudhinee Rest dheyn: New Coach\nހޮކޭއަށް ފުރުސަތު ނުދިނީ ރެސްޓު ދޭން: ނިއުގެ ކޯޗު\nއޭއެފްސީ ކަޕް ފުޓްބޯޅަ މުބާރާތުގެ ގުރޫޕް ސެޓޭޖްގެ އެންމެފަހު މެޗުގައި އިންޑިޔާގެ އައިޒޯލް އެފްސީއާ ވާދަކުރުމަށް އިންޑިޔާގެ ގުވަހަޓީއަށް ދިޔަ ނިއުރޭޑިއަންޓް ޓީމުން މުހައްމަދު ރަޝީދު (ހޮކޭ)އަށް ފުރުސަތު ނުދިނީ ކައިރި ކައިރީގައި މެޗުތަކެއް ކުޅުމުގެ ސަބަބު ކުޅުންތެރިޔާއަށް ރެސްޓު ދިނުމުގެ ގޮތުންކަމަށް ނިއުގެ ކޯޗު އޮސްކާ ބްރުޒޮން ބުނެފިއެވެ.\nވީ ސްޕޯޓްސްއާއި ވާހަކަދައްކަމުން ނިއުގެ ކޯޗު ބުނީ ކައިރި ކައިރީގައި މެޗުތަކެއް ކުޅެން ޖެހުމާއި ދިގު ދަތުރަކަށްފަހު ގުވަހަޓީއަށް ދާން ޖެހުމުގެ ސަބަބުން ގިނަ ކުޅުންތެރިންނަށް ރެސްޓުކުރާނެ ފުރުސަތު ނެތްކަމަށެވެ. އެހެންކަމުން މި ދަތުރުގައި ހޮކޭ ނުގެންދަން ނިންމީ ކަމަށްވެސް ކޯޗު ބުންޏެވެ.\nނިއުރޭޑިއަންޓް އިންޑިޔާގެ ގުވަހަޓީއަށް ގޮސްފައިވަނީ ސޯޅަ ގަޑިއިރު ދަތުރަކަށްފަހުގައެވެ. ނިއުގެ ކޯޗު ބުނީ ދުރާލާ ގުވަހަޓީއަށް ދިޔައީ ދަތުރުގެ ރާސްތާ ދިގުވުމުގެ ސަބަބުން ކަމަށެވެ. ޓީމު ގުވަހަޓީގައި މަޑުކުރުމަށް ނިންމާފައިވަނީ މެޗު ކުޅުމަށް ހަމަޖެހިފައިވާ އިންދިރާ ގާންދީ އެތުލެޓިކޯ ސްޓޭޑިޔަމާ ގާތްގަނޑަކަށް ދިހަ ކިލޯމިޓަރު ދުރުގަވާ ހޮޓަލެއްގައެވެ.\nމެޗުގެ ކުރިން ކުރިޔަށްދާ އޮފިޝަލް ޓްރޭނިން ފިޔަވައި އެހެން ޓްރޭނިންގތައް ކުރިޔަށްދާނީ ސްޓޭޑިޔަމާ ޖެހިގެން އޮންނަ ޓްރޭނިންގ ދަނޑުގައި ކަމަށް ނިއުގެ އޮފިޝަލުން މައުލޫމާތުދެއެވެ.\nމިމެޗަށް ނިއުއިން ދިޔައީ ނަވާރަ ކުޅުންތެރިން ގޮވައިގެންނެވެ. މެޗު ކުޅޭނީ ބުދަ ދުވަހުގެ ހަވީރު ރާއްޖެ ގަޑިން ފަސްގަޑި ސާޅީސް ފަހެއްގައެވެ.


Masthuvegen hure dheenah furassaara kuri meehaa deport kollaifi | Mihaaru\nމަސްތުވެގެން ހުރެ ދީނަށް ފުރައްސާރަ ކުރި މީހާ ޑީޕޯޓުކޮށްލައިފި\nމުޒާހަރާކުރަމުންދިޔަ ބިދޭސީ މުވައްޒަފުން ކައިރީ ފުލުހަކު މަޑުކޮށްލައިގެން. -- ފޮޓޯ: ނިޝާން އަލީ /މިހާރު\n19 އޮކްޓޯބަރ 2020 - 17:05\nމަސްތުވެގެން ހުރެ ދީނަށް ފުރައްސާރަ ކުރި އިންޑިއާގެ ފިރިހެން މީހާ، ރާއްޖެ ނާދެވޭ ގޮތަށް ޑީޕޯޓުކޮށްލައިފި އެވެ.\nމި މަހުގެ2ވަނަ ދުވަހުގެ ރޭ، އިންޑިއާގެ ނަފްސާނީ ޑޮކްޓަރު އެ އަމަލު ހިންގީ މަގުމަތީގަ އެވެ. ދީނަށް ފުރައްސާރަ ކުރުމުގެ އިތުރުން އޭނާ ވަނީ ރާއްޖޭގެ ޝަރުއީ ދާއިރާ އަށް ވެސް ފާޑު ކިޔައިފަ އެވެ.\nމަސްތުވެގެން އެ މީހާ މަގުމަތީގައި ހަޅޭއްލެވި އިރު ފުލުހުން ވެސް އެތަނުގައި ތިއްބެވެ. އަދި ފުލުހުން އެ ރޭ އޭނާ ހައްޔަރު ކުރި ނަމަވެސް، ބަންދާ މެދު ގޮތެއް ނިންމުމަށް އޭނާ ކޯޓަށް ގެންދިއުމުން، ކޯޓުން ވަނީ އެ މީހާ ދޫކޮށްލައިފަ އެވެ.\nފުލުހުން މިއަދު ބުނީ އެއްގޮތަކަށް ވެސް އޭނާ އަށް ރާއްޖެ ނާދެވޭ ގޮތަށް ޑީޕޯޓުކޮށްލީ މި މަހުގެ 13 ވަނަ ދުވަހު ކަމަށެވެ. އެކަމަކު އެކަމާ ގުޅޭ އިތުރު ތަފްސީލެއް ނުދެ އެވެ.\nއެ ފިރިހެން މީހާ މަސްތުގެ ހާލަތުގައި ދީނަށް ފުރައްސާރަ ކުރާ ވީޑިއޯ ސޯޝަލް މީޑިއާގައި އާއްމުވުމާ އެކު ވަރަށް ގިނަ ބައެއްގެ ފާޑުކިޔުންތައް އަމާޒުވި އެވެ. އެކަމަކު ފަހުން އޭނާ ވަނީ، ވީޑިއޯއެއްގެ ޒަރީއާ އިން އެކަމަށް މާފަށް އެދިފަ އެވެ.\nކުށްކުރުން އިންޑިއާ ފުލުހުން ރާއްޖެ-އިންޑިއާ\nއޭނަ މަސައްކަތްކުރި ކުލިނިކުގެ ވެރިންނާއި އޭނާއާ ދެމެދު ދެކެވިފައިވާ ވާހަކަތަކުގެ ސްކްރިޕްޓް ސޯސަލް މީޑިއާގަ ދައުރުވަމުން މިހާރު އެބަދޭ. މާނައަކީ ސަރުކާރުން މި ހަދަނީ ކަނޑައެޅިގެން ބޮޑު ދޮގެކޭ. ތެދެއް ހެދެން އޮންނަތާ މި ސަރުކާރުން ތެދެއް ނަހަދާނެ. ހަދާނީ ދޮގު. ތަންފުކެއް ބޮޑުވަރު. ދެން މީ.\nއިންޑިއާ މީހަކޮ ކޮންމެ ކުށެއް ކުރިއަސް ދެވޭނެ އެންމެ ބޮޑު އަދަބު އަނބުރާ ރަށަށް ފޮނުވަލުން. މިރާއްޖޭގަ އެންމެ މިނިވަނީ އެމީހުންތާ އެހެންވީމަ. ބިރު ހުރި ކަމެއް\nއޭނާ ޖަލަށްލައިގެން ރައްޔިތުންގެ ޓެކްސް ފައިސާ އިސްރާފުކުރުމަށްވުރެ މާ ބޮޑަށްވެސް ރަނގަޅު ގޮތެއް މިއީ.\nއޭނާ މަސްތުވެގެންވެސް ފުރައްސާރަކުރީ އިސްލާމްދީނަށް. ހަޖޫޖެހީ ރާއްޖޭގެ ޝަރުއީ ދާއިރާއަށް. ކީއްވެބާ އެހެން ދީނަކަށް ފުރައްސާރަނުކުރީ. އެހެން ގައުމެއްގެ ޝަރުއީ ދާއިރާއަށް ހަޖޫނުކިޔަނީ. މިއީ ބަޔަކު ރާވައިގެން ކުރާކަމަކީބާ؟ ދޫއޮޅިގެންވެސް، މަސްތުވެގެން ހަމައެކަނި މިދީނަށް ފުރައްސާކަ ކުރީމާވެސް އޭނައަށް ހިމާޔަތްދިނީ ކީއްވެބާ؟\nރައީސް ސޯލިހު ދީން ދެކެ ލޯބިވާ ވަރު ތީގެން ރަމްޒް ކޮށްދެނީ. ސުކުރިއްޔާ ރައީސް ސޯލިހު. ރާއްޖެއާއި ރާއްޖޭން ބޭރުމީހުންވެސް ދީނަށް ހަޖޫ ޖަހަމުންދަނީ މިނިވަން ކަމާއެކު، ކިހާމޮޅުދޯ. ކިހާރަގަޅުދޯ. މީތިސަޅިއޭ ބުނާމީހުން އަހަރުމެންގެތެރޭގައިވެސް މިއުޅެނީދޯ. ދެންވެސް އެމީހުންނަށްވެސް ކިޔަންވީ އިސްލާމުންނޭތަ؟\nއެއްވެސް ބޭސިސް އެއް ނެތި ތިހެންދައްކާ ވާހަކަ ގަބޫލުކުރާ ޒަމާން ހިގައްޖެ.\nއޭނާ މަސްތުވެގެންވެސް ފުރައްސާރަކުރީ އިސްލާމްދީނަށް. ހަޖޫޖެހީ ރާއްޖޭގެ ޝަރުއީ ދާއިރާއަށް. ކީއްވެބާ އެހެން ދީނަކަށް ފުރައްސާރަނުކުރީ. އެހެން ގައުމެއްގެ ޝަރުއީ ދާއިރާއަށް ހަޖޫނުކިޔަނީ..\nއެއީ އޭނަ އެވަގުތު ރާއްޖޭގަ ހުރީމަކަމަށްވެދާނެ.\nރައީސް ސޯލިހު ދީން ދެކެ ލޯބިވާ ވަރު ތީގެން ރަމްޒް ކޮށްދެނީ. ސުކުރިއްޔާ ރައީސް ސޯލިހު\nއަނެއްކާ އަދުރޭމެނަށް އެކަން އެނގޭބާ؟ ޗައިނާގެ ހާމުދުރިން މި މާލެތެރޭގައި އުޅުނުގޮތް އަދި ހަނދާންނެތޭހާ ދުވަހެއް ނުވޭ\nޢަބްދުﷲ އިބުރާހީ މް ބިން\nދިވެހި ރާއްޖޭގެ މީހުންތައް ކޮބާ ދީނައް ފުރައްސާރަކުރި.


Mi Meehun Aa Aharah Maruhabaa Kiyan Adun Adu Nagaa Ruee - Vaguthu\nމި މީހުން އައު އަހަރަށް މަރުޙަބާ ކިޔަން އަޑުން އަޑު ނަގާ ރުއީ\nހާސްވުމާއި ކަންބޮޑުވުމުން ދުރުވުމަށްޓަކައި ހޭ ވާހަކަ ގިނަ ބަޔަކު އަހާފައިވުން އެކަށީގެންވެއެވެ. ދުނިޔޭގެ ބައެއް ސަރަޙައްދުތަކުގައި ލާފްޓަރ ކްލަބުތައް ހަދައިގެން، ސްޓްރެސް އާއި އެންޒައިޓީ އަދި އެނޫންވެސް އެފަދަ ނަފްސާނީ ކަންކަމުން ދުރުވުމަށްޓަކައި ހީ އުޅެއެވެ.\nއެހެންނަމަވެސް، ސްޓްރެސް އިން ދުރުވުމަށްޓަކައި ކުރާ ކަމަކީ ހުނުމެއް އެކަންޏެއް ނޫނެވެ. މިހާރު ޞިއްޙަތަށް ފައިދާއެއް ހޯދުމުގެ ބޭނުމުގައި ރޯ ބަޔަކުވެސް އުޅެމުންދެއެވެ.\nއެގޮތުން، އަވަށްޓެރި އިންޑިޔާގެ ޖުޖުރާތުގެ ސޫރަތުގައި، ހެލްތީ ކްރައިންގ ކްލަބުގެ ނަމުގައި، މިކަމަށް ޚާއްޞަ ތަނެއް ދަނީ ހިންގަމުންނެވެ.\nމި ކްލަބުންވަނީ އައު އަހަރާ ދިމާކޮށް ރުއިމުގެ ޚާއްޞަ ޕްރޮގުރާމެއް ކުރިއަށް ގެންގޮސްފައެވެ. އެތައް ބަޔަކު އެއްވެގެން އައު އަހަރުގެ މުނާސަބަތުގައި މި މީހުން ރޮއެފައިވާއިރު، ހުރިހާ ފަރާތްތަކުންވެސް ރުއީ 2018 ވަނަ އަހަރު ހިނގާފައިވާ ހިތާމަވެރި، އަދި ނުރަނގަޅު ކަންތައްތައް ހިތަށް ގެނައުމަށްފަހުއެވެ.\nމިކަމުގައި އިސްކޮށް ހަރަކާތްތެރިވި ކަމްލޭޝް މަސާލާވާލާ ބުނެފައިވާ ގޮތުން ރުއިމަކީ އެކަމުގެ ސަބަބުން ހަށިގަނޑަށް އެތައް ފައިދާތަކެއް ލިއްބައިދޭނެ ކަމެކެވެ. އެގޮތުން ހިތުގައި ކަންކަން ފޮރުވާފައި ބަހައްޓާކަމުގައިވާނަމަ، އެކަމުން ގެއްލުން ލިބޭނެކަން ފާހަގަކޮށްފައިވެއެވެ.\nއެހެންކަމުން، ރަނގަޅު ބޭނުމަކަށްޓަކައި މިއީ އެއްގޮތަކަށް ނުކޮށް ދޫކޮށްލާ ވަރުގެ ކަމެއް ނޫނެވެ.\nއަޑުންއަޑުނަގާ ރުއިމަކީ މުސްލިމުން ކުރންq ހަރާމްކަމެއް. ކެތްތެރިވެ ﷲއަށް އިތުބާރުކުރަން އޮތީ އަންގަވާފަ. މިފަދަ ލިޔުން ގެންނަނަމަ ދީނީގޮތުން އޮތްގޮތްވެސްލިޔެބަލަ. މިކަންކަން ކޮޕީކުރާމީހުން މިފަދަ ބޯގޯސް ކަންކަން ކުރަންފަށާފާނެ!


Rasmee Faalan Hulhuvaa iru Handhaanugai Taki dhenee Hasaanuge Mashooru lavaeh!\nރަސްމީ ފާލަން ހުޅުވާއިރު ހަނދާނުގައި ޓަކި ދެނީ ހައްސާނުގެ މަޝްހޫރު ލަވައެއް!\nސަރުކާރުގެ ސިޔާސަތުތަކަށް ތުންދަމައިގެން ތިބި މީހުން ބުނާނީ އެމީހުންނަށް ވަރިހަމައޭ އެވެ. ސަރުކާރުން ކިތަންމެ ބޮތްކެއް ދިއްލިޔަސް، ކިތަންމެ ބިނާއެއް ކޮޅަށް ނެގިޔަސް އަދި ކޮންމެ ވައްތަރެއް ޖެއްސިޔަސް އެމީހުންނަށް ވަރިހަމަ ވާހަކަ އެވެ. މާލެ އިން ބޭރުގައި، އެހެން ރަށްތަކުގައި ތިބި އާންމުންގެ ތެރެއިން ސަރުކާރާ މެދު ހިތްހަމަނުޖެހިފައި ތިބި މީހުން ބުނާނީ ރީތިކުރަނީ ހަމައެކަނި މާލެ ކަމަށެވެ.\nކޮންމެއަކަސް، މި ވާހަކަތަކުގައި ހަގީގަތެއް ވިޔަސް އަދި ހަގީގަތެއް ނެތަސް، ވެރިކަން ކުރާ ރަށުގެ ރަސްމީ ފާލަން ހުޅުވަން ތައްޔާރުވެ މާލެ އާއި ހުޅުލެ ބްރިޖަކުން ގުޅާލުމުގެ ބޮޑު މަޝްރޫއެއްގެ އަމަލީ މަސައްކަތްކުރިއަށްދާއިރު ހަނދާނަށް އަންނަ ވަރަށް މުސާނަބު ލަވައެއް އެބައޮތެވެ. އެއީ މަޝްހޫރު ލަވަކިޔުންތެރިޔާ މޭނާ ހައްސާނުގެ ހަމަ އެ ވަރަށް މަޝްހޫރު ލަވަ "މަގޭ މާލެ" އެވެ.\nއެ ލަވައިގައި ހައްސާނު ބުނަނީ މިހެންނެވެ.\n"ސިޑްނީ ބަނދަރަށް, ދިރުނބާ އެނބުރުމުން"\n"ފެނިފާ ރިވެތިކަން, ބަނދަރުގެ މަންޒަރުން"\nހައްސާނު އެ ދައްކަނީ ސިޑްނީ ހާބަރުގެ ހިތްގައިމުކަމާ ގުޅިފައިވާ ބްރިޖާއި އެތަނާ އިންވެގެން ކަހަލަ ގޮތަކަށް ގާއިމުކޮށްފައިވާ މަޝްހޫރު ބިނާ، ސިޑްނީގެ އޮޕެރާ ހައުސްގެ ވާހަކަ އެވެ.\nބްރިޖާއި ސިޑްނީގެ އޮޕެރާ ހައުސްގައި ފުރާލާފައިވާ "ހުދު ކުލައިގެ ރިޔާތައް" ރާއްޖެއާ މި ދުވަސްކޮޅު ގުޅޭވަރު ބޮޑުކަމުން ހައްސާނުގެ މި ލަވައެއްގެ މި ތަންކޮޅު ހިމަނާނުލައި ކުރިއަށް ހަމަ ނުދެވުނީ އެވެ.\nހަމަ މި ލަވައިގައި ދެން ހައްސާނު ބުނާ ވާހަކަ އަކީ ވެސް ދިވެހިން އެ ވާހަކަ އަށް ފަހުރުވެރިވާނެ ވާހަކަ އެކެވެ. އަދި ފަހަރެއްގައި ހައްސާނުގެ މި ލަވައިގައި ބުނާ ވާހަކައާ އެއްބަސްނުވެ ތިބި މީހުން ވެސް އެންމެފަހުން ހައްސާނުގެ ވާހަކަ ގަބޫލުކުރަން ޖެހޭ ފަދަ ތަރައްގީއެއް ސަރުކާރުން އެއޮތް ގެންނަނީ އެވެ.\nނުވަތަ އެންމެފަހުން "މަގޭ މާލެ މާ ފަރިވެފަ ރީއްޗޭ" ބުނެލެވޭ ވަރުގެ ބިނާތަކެއް އަންނަނީ އެވެ.\nޔަގީނަށް ވެސް މިރޭ ހުޅުވާ ރަސްމީ ފާލަމަކީ މާލޭގެ ހިތްގައިމުކަން އިތުރުކޮށް މޭނާ ހައްސާނުގެ މި ލަވަ ދިވެހިންގެ ބޮލު ތެރެއަށް ވައްދާލާނެ ބިނާއެކެވެ.\n"ހަނދާން ވަނީ، ނަލައޭ ޗާލޭ"\n"މަގޭ މާލެ މާ، ފަރިވެފަ ރީއްޗޭ"\nލަވައިގައި ހައްސާނު ބުނަނީ މިހެންނެވެ. މި ލަވައެއްގެ ވީޑިއޯގައި ދައްކުވައި ދެނީ ދުނިޔޭގެ ހިތްގައިމު ބަނދަރުތަކުން ހިތްގައިމު ބިނާތައް ބަލަމުން އެ ބިނާތަކާއި އެ ތަންތަނުގެ ރީތިކަމާ ދިވެހި ރާއްޖޭގެ ރީތިކަން އަޅުވައި ކިޔަމުން ގެންދާ މަންޒަރެވެ.\nއަދި މަޝްހޫރު ކޮންމެ ބަނދަރަކަށް ނުވަތަ ބިނާއެއް ފެންނަ ހިސާބަށް ގޮސް އެ ބުނަނީ "މަގޭ މާލެ ވަރެއް ނެތޭ" އެވެ.\nރަސްމީ ފާލަން ހުޅުވުމަށް މިރޭ ބާއްވާ ހާއްސަ ހަފުލާ އަށް ގިނަ ބަޔަކު ދާނެ ކަމަށް ބެލެވެނީ ވެސް މި ފާލަމަކަށް ގެނެސްފައި އެހެރަ ބަދަލުތަކަކުން މާލޭގެ މޫނުމަތި އިތުރަށް ޗާލޫވެގެންދާނެ ކަމަށް ބެލެވޭތީ އެވެ. ހުދު ކުލައިގެ ތިން ރިޔާ ބަނޑުއޮޑިއެއްގައި ނަގައިފައި ހުންނައިރު ހުންނަގޮތާ އެއް ޒާތަކަށް ޑިޒައިންކޮށްފައިވާ ރަސްމީ ފާލަން ވެސް މިހާރު ހީވަނީ "ކުޑަ ވަރެއްގެ އޮޕެރާ ހައުސްއެއް" ހެންނެވެ.\nހައްސާނުގެ ލަވައިގެ ދެން އޮތް ބައި ވެސް މި ދުވަސްކޮޅާ އަދި ވަކިން ހާއްސަކޮށް ފާހަގަކުރަމުން މިދާ ކުލަގަދަ މުނާސަބަތާ ވެސް ނިކަން ގުޅެ އެވެ. ލަވައިގައި އޭނާ ވަނީ ކުލަބޮކީގެ ހިތްގައިމުކަމުގެ ވާހަކަ ވެސް ގެނެސްދީފަ އެވެ.\nއެނގިވަޑައިގަންނަވާނޭ ފަދައިން މި ދުވަސްކޮޅަކީ ކާނިވަލެއްހެން މާލެ ދިއްލާލާފައިވާ ދުވަސްކޮޅެކެވެ. އެހެންވީމަ ލަވައިގައި ހައްސާނު ބުނާހެން ނިއު ޔޯކްގެ ކުލަތަކަށް ވުރެން ވެސް މާލޭގެ ކުލަތަކުގެ ހިތްގައިމުކަން މި ދުވަސްކޮޅު ބޮޑެވެ.\n"ނިއު ޔޯކް ކުލަކުލައިން ފޮނުވާ އަލިތަކުން"\n"ހިނިތުންވެފާ އެ ފަރި މަންޒަރު ބަލާލަމުން"\nހައްސާނު ބުނަނީ މިހެންނެވެ. ދެން އޭނާގެ ހަނދާނަށް އަންނަނީ މާލޭގެ ރީތި ކަމާއި ހިތްގައިމުކަމުގެ ވާހަކަ އެވެ.\nޔަގީނަށް ވެސް ނިއު ޔޯކުން އެ ފޮނުވާ ކުލަކުލައިގެ އަލިތަކަށް ވުރެ މި ދުވަސްކޮޅު މާލެ ތެރެއިން އަރުވާ ކުލަ އާއި ހަވާގެ އަލި ގަދަވެފައި ނަލަ ކަމެވެ.\nއިވޯވް ޖިމުން ޒުވާނުންނަށް ރަނުގެ ފުރުސަތެއް!\nރާއްޖެއަށް ލޯނު ދޭން ދީލަތީ ކޮން ބައެއް؟\nހަރަދު ކުޑަ ކުރަނީ މުވައްޒަފުންގެ ޖީބުން!


COVID ge sihhee nurakkaa heekuraa varah vure maa bodu - vNews.mv\nވީނިއުސް 19 September 2020, 16:20\nކޮވިޑް-19 ގެ ޕޮޒިޓިވް ކޭސްތަކުގެ އަދަދު 30 މިލިއަން އަރައިފިއެވެ. މަރުވި މީހުންގެ އަދަދު އެއް މިލިއަން ފަހަނައަޅަނީއެވެ. ނިސްބަތުން ބަލާއިރު މަރުވާ އަދަދު މަދު ނަމަވެސް މީގައިހުރި ނުރައްކަލަށް ސަމާލުވާން ކެނޑިނޭޅި ތަޖުރިބާކާރުން އެދެނީ ސަބަބުތަކެއް ނެތިއެއް ނޫނެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) ގެ ޑޮކްޓަރުންވެސް އެދޭ އެންމެ ބޮޑު އެއް ކަމަކީ މިވައިރަހަކީ އާދައިގެ ބައްޔެއްގެ ގޮތުގައި ނުދެކުމެވެ. ހެލްތު އިމަޖެންސީ އޮޕަރޭޝަން ސެންޓަރު (އެޗްއީއޯސީ) ގެ ތަރުޖަމާނު ޑރ. ނަޒްލާ ރަފީގުއާއި އެޗްޕީއޭގައި އިސްކޮށް ހަރަކާތްތެރިވާ އެޕިޑެމިއޮލޮޖިސްޓް ޑރ. އިބްރާހިމް އަފްޒަލްވެސް ނޫސްވެރިންގެ ބައްދަލުވުމުގައި މިބައްޔައް އާންމުން ހޭލުންތެރިކޮށްދީ "ފަސޭހަކޮށް ކަންތައްތައް ދޫކޮށްނުލަން" އެދެނީ މިއީ އަދި ސީދާ ފަރުވާއެއް ހޯދިފައިވާ ބައްޔަކަށް ނުވާތީއެވެ.\n"މިބަލީގެ އަލާމާތްތަކަކީ ދިވެހިންނަށް އާންމުކޮށް މި ޖެހޭ ރޯގާތަކުގައި ވެސް ހުންނަ ކަހަލަ ގޮތެއް. އެހެންވެ ފަސޭހަކޮށް މިލެވެނީ. އެކަމަކު ވިސްނަންޖެހޭ ކަމަކީ ބައްޔައް ޕޮޒިޓިވްވެފައި ހުރެ ޑޮކްޓަރަށް ނުގޮސް އެހެން ފަރުވާކުޑަކޮށްލެވިއްޖިއްޔާ އަމިއްލަ މީހާގެ އިތުރުން ތިމާގެ އެންމެ ގާތް މީހުންވެސް މިހުށަހެޅެނީ ނުރައްކަލަކަށްކަން،"\nއެންމެ ފުރަތަމަ ހޯދުންތަކުން ބެލުނީ ކޮވިޑް-19 ގެ ނުރައްކާ ބޮޑުވަނީ އުމުރުން ދުވަސްވީ މީހުންނާއި ދާއިމީކޮށް ބައްޔަކަށް ބޭސްކާ މީހުންނާއި އެކި ބަލިތަކަށް ފަރުވާ ހޯދަމުން އަންނަ މީހުންނަށް ކަމަށެވެ. އެކަމަކު ފަހުގެ ދިރާސާތަކުން ދައްކާ ގޮތުގައި ސިއްހަތު ރަނގަޅު ޒުވާނުންވެސް އަންނަނީ ބަލިވަމުންނެވެ. އަދި ބަލިން ރަނގަޅުވިޔަސް ސިއްހީ އެކި މައްސަލަ ކުރިމަތިވާ މީހުން ގިނައެވެ.\nބައެއް ދިރާސާތަކުން ދައްކާ މަންޒަރު:\nމުޅި ދުނިޔޭގައި ކޮވިޑް-19 އެންމެ ބޮޑަށް ފެތުރިގެންދިޔައިރު ގިނަ ގައުމުތަކުން ދިގު މުއްދަތަކަށް ލޮކްޑައުން އަކަށް ދިޔައެވެ. އެ މުއްދަތުގައި ސިއްހީ މައްސަލަތައް ކުރިމަތިވީ ހަމައެކަނި ކޮވިޑް-19ގެ ސަބަބުން އެކަންޏެއް ނޫނެވެ. ކޮވިޑް-19 އާ ހެދި ސިއްހީ އެހެން މައްސަލަތައް ވެސް އިތުރުވިއެވެ. ނަފްސާނީ ބަލިމަޑުކަމެއް ވެސް ފެތުރުނެވެ.\nރާއްޖެއަށް ވެސް އެމައްސަލަ ދިމާވިއެވެ. އެކަމަށް އިޝާރާތްކުރައްވައި، އައިޖީއެމްއެޗުގެ ސެންޓަ ފޯ މެންޓަލް ހެލްތުގެ ޕްރިންސިޕަލް ކްލިނިކަލް ސައިކޮލޮޖިސްޓް ޑރ. އާފިޔާ އަލީ ވިދާޅުވީ ކަންކަމުން ލިބޭ ހާސްކަން ކުޑަކުރަން ކުރެވޭނެ އެންމެ ރަނގަޅު ކަމަކީ އަމިއްލަ ބާރު ހިނގާ ކަންތައްތަކަށް ސަމާލުކަންދިނުން ކަމަށެވެ.\n"އޭގެ އިތުރުން ނަފްސާނީ ދުޅަހެޔޮކަން ދެމެހެއްޓުމަށް ކުރެވިދާނެ ވަރަށް އާދައިގެ ކަންތައްތަކެއް އެބަހުރި. އޭގެ ތެރޭގައި އަޅުގަނޑުމެންގެ އިޖުތިމާއީ ގުޅުން، ގައިދުރުކޮށްގެން ތިބެގެން ފޯނުން ވީޑިއޯ ކޯލްގެ ޒަރިއްޔާއިން ވިޔަސް އެކަން މެއިންޓެއިން ކުރުން ހިމެނޭ،"\nޑރ. އާފިޔާ އަލީ\nފަހުގެ ދިރާސާތަކަށް ބަލާއިރު ކޮވިޑް-19 އަށް ޕޮޒިޓިވްވާ މީހާއާމެދު މުޖުތަމައުއިން ދެކޭގޮތް ބަދަލުވާތީ ކުރިމަތިވާ ނަފްސާނީ މައްސަލަތައްވެސް އިތުރެވެ. އޭގެ ސަބަބުން ނަފްސާނީ ބަލިތަކަށް ބޭސް ކާންޖެހޭ މީހުން އިތުރުވާ ކަމަށް ޖަރުމަނުގެ ލިޕްޒިގު ޔުނިވާސިޓީން ކުރި ދިރާސާއަކުން ދެއްކިއެވެ. ކޮވިޑް-19 އަށް ޕޮޒިޓިވްވާ މީހުންނަށް އެކަށީގެންވާ ވަރަށް އަޅާލުން ދިނުމަށާއި އެމީހުން ބާކީ ނުކުރަން އެޗްޕީއޭއިން ވެސް ވަނީ ލަފާދީފައެވެ. އެއީ ބަލީގައި އެމީހާ ބަލިކޮށްލާ މިންވަރަށް ވުރެން ނަފްސާނީ ގޮތުން ކުރާ އަސަރު ކުޑަކުރުމަށެވެ.\nގއ. ވިލިނގިލީގައި ހުންނަ ހާއްސަ ފެސިލިޓީގައި ފަރުވާ ދިނުމަށް ގެންދިޔަ އުމުރުން ދުވަސްވީ މީހާ އެ ރަށަށް އެރުވުމާ ދެކޮޅަށް މުޒާހަރާކުރުމުން އެކަމާ ބެހޭގޮތުން ޑރ. ނަޒްލާވަނީ ޕްރެސް ކޮންފަރެންސެއްގައި ވާހަކަ ދައްކަވާފައެވެ.\n"އަޅުގަނޑުމެން އެކަކު އަނެކަކަށް ނުދިން އެހީތެރިކަމެއް އެހެން ދެން ވަކި ކޮން ފަރާތަކުންތޯ ދޭނީ؟ މިގޮތަށް ވަކި ރަށަކަށް ނުވަތަ ވަކި ނަސްލަކަށް ނިސްބަތްވާ މީހަކަށް ބައްޔެއް ޖެހިފައި ހުރިއޭ ކިޔަފާއި ތަފާތުކުރުމާއި ތަފާތު ގޮތަކަށް އޭނައާ ދޭތެރޭ ދެކުމާއި، މިއީ ކޮވިޑް-19 އަށް ވުރެ ވެސް ސީރިއަސް ބައްޔެއް ކަމަށް އަޅުގަނޑުމެން ދެކެނީ،"\nކޮވިޑް-19 ޖެހިފައި ރަނގަޅު ވިޔަސް ބައެއް މީހުންގެ ކިބައިން އެކި އަލާމަތްތައް ވަކި މުއްދަތަކަށް ދެމިހުރެއެވެ. އެ ގޮތުން ބައެއް ހޯދުންތަކުން އެނގެނީ ފުއްޕާމޭގެ ބަލިތަކާއި ހިތުގެ ބަލިތަކުގައި އުޅޭ މީހުން އިތުރަށް ބަލިކަށިވުމާއި ގައިގައި ރިއްސުން ފަދަ ކަންކަން ދިމާވާކަމެވެ. މިއީ އިންޑިއާނާ ޔުނިވާސިޓީ ސްކޫލް އޮފް މެޑިސިން އިން. ކޮވިޑް-19 އިން ރަނގަޅުވި 1500 މީހުން ބައިވެރިކޮށްގެން ހެދި ދިރާސާއަކުން ދެއްކި ނަތީޖާއެވެ.\nރާއްޖޭގައި ކޮވިޑް-19 އަށް ޕޮޒިޓިވްވި ކޭސްތަކުގެ އަދަދު 10،000 އާ ގާތްކޮށްފައިވާއިރު، ބަލިން ރަނގަޅުވި މީހުންގެ އަދަދު އުޅެނީ 7700 އަށް ވުރެ މަތީގައެވެ. މިހާރު މާލޭގެ އިތުރުން ރާއްޖޭގެ އެކިކަންކޮޅުތަކުގައި މި ބަލީގެ ނުރައްކާ ބޮޑުވެފައި ވާތީ ފަރުވާކުޑަކޮށްލެވޭނެ އެއްވެސް ޖާގައެއް ނެތެވެ.\nބޭރުގެ ގިނަ ގައުމުތަކެކޭ އެއްގޮތަށް ރާއްޖޭގައިވެސް އަމަލުކުރަމުން އަންނަ އުސޫލު ރަނގަޅެވެ. ދުނިޔޭގެ ގިނަ ގައުމުތަކުގައި ކޮވިޑް-19 ޖެހި ރަނގަޅުވެފައިވާ މީހެއް ކަމުގައިވިޔަސް އަލުން އެމީހާ މުޖުތަމައުތެރޭ އުޅެންޖެހެނީ ސަލާމަތީ ފިޔަވަޅުތައް އަޅައިގެންނެވެ. މާސްކް އެޅުން މަޖުބޫރުވެފައިވަނީ ބަލިން ރަނގަޅުވެފައިވާ މީހެއް ނޫނީ ބަލިނުޖެހޭ މީހެއް އިސްތިސްނާނުވާ ގޮތަށެވެ. އެއީވެސް ހަގީގަތުގައި މި ބަލީގެ ނުރައްކާ އޮތް މިންވަރުން އަމަލުކުރެވޭ އުސޫލެކެވެ.\nޗައިނާގައި މިދިޔަމަހު އެކަކު ހަމަސް ތެރޭ ދެވަނަ ފަހަރަށް ޕޮޒިޓިވްވި ކޭހެއް ފެންމަތިވުމުން އެކަމާ ގުޅިހެން ހޯދުނު ބައެއް ހޯދުންތަކަށް އިޝާރާތްކޮށް ސައިންސްވެރިން ބުނާގޮތުގައި ކޮވިޑް-19 ޖެހި ރަނގަޅުވެފައިވާ މީހަކު އަލުން ޕޮޒިޓިވްވުމަކީ އެހާ ގާތްކަމެއް ނޫނެވެ. އަނެއްބައި ސައެންސްވެރިން ބުނާ ގޮތުގައި ބަލިން ރަނގަޅުވި ނަމަވެސް ވައިރަސްގެ އަސަރު ހަށިގަނޑުގައި މަސްތަކެއް ވަންދެން ހުރެދާނެ ކަމަށާއި އެމުއްދަތުގައި "ވައިރަސް ރިއެކްޓިވޭޓް" ވެދާނެއެވެ. އެހެންވުމުން ބަލިޖެހިފައި ރަނގަޅުވިޔަސް ރައްކާތެރިކަމަށް ވަރަށް ބޮޑަށް ވިސްނަން ޖެހެއެވެ.\nރާއްޖޭގައި މިހާތަނަށް އެކަކަށް ދެވަނަ ފަހަރަށް ކޮވިޑް-19 ޖެހުނު ކޭހެއް ފެންމަތިވެފައެއް ނެތެވެ. މުޅި ދުނިޔޭގެ ނިސްބަތުން ބެލިޔަސް އެފަދަ ކޭހެއް ރިޕޯޓްކޮށްފައިވަނީވެސް މަދު ފަހަރަކު އެވެ. ބައެއް ސައިންސްވެރިން ފާހަގަކުރާ ގޮތުގައި މި ބައްޔައް ދެވަނަ ފަހަރު ޕޮޒިޓިވްވިޔަސް އެއީ އެހެން ވައިރަހަކުން މެދުވެރިވާ ކަމަކަށް ވެދާނެއެވެ. ނޫނީ އެމީހާގެ ދިފާއީ ނިޒާމް މަސައްކަތްކުރާ ލެވެލެއްގެ ސަބަބުން ކުރިމަތިވާ ކަމަކަށް ވުމުގެ ފުރުސަތު ވެސް އެބައޮތެވެ.\nކޮވިޑް-19 އާ ބެހޭ އާ ހޯދުންތައް ހޯދަން ސައިންސްވެރިން އަންނަނީ ރެޔާއި ދުވާލު މަސައްކަތް ކުރަމުންނެވެ. ސަބަބަކީ މީގެ ބިރުވެރިކަން އެއްކޮށް ނެތިގެންދާން އޮތީ ވެކްސިނެއް ލިބިގެން ކަމަށްވާތީއެވެ. ކޮންމެ ދުވަހަކު ކޮވިޑް-19އާ ބެހޭ އާ ހޯދުމެއް ތިލަވަމުން އަންނައިރު، އެންމެންގެ ނަޒަރު ބޮޑަށް ހިނގަނީ މިބަލީގެ ނުރައްކާތަކަށެވެ. އެއީ އަދިވެސް މިބަލީގެ އަސްލު ފުރިހަމައަށް ނުހޯދޭތީ އެވެ. އެކަމަކު ސިއްހީ ކަމާބެހޭ ހުރިހާ މާހިރުން އިއްތިފާގުވާ އެއް ކަމަކީ މި ވައިރަހާބެހޭ މުހިއްމު ގިނަ މައުލޫމާތުތަކެއް އެއްކުރެވޭނީ އަދި އަހަރުތަކެއް ހޭދަވެގެންނެވެ. އެހެންކަމުން އެއްވެސް މީހަކަށް މިބަލި އާދައިގެ ކަމަކަށް ހަދައިގެން އުޅެވޭކަށް ނެތެވެ.


Humuge roagaa jehey meehunge adhadhu Laamu atholhaai Raa atholhugai gina vanee | Mihaaru\nއައިޖީއެމްއެޗުން ހިދުމަތް ހޯދުމަށް ފަހު ބަޔަކު ނިކުންނަނީ: ލ. އަތޮޅާއި ރ. އަތޮޅުގެ ރަށްތަކުން ހުން ޖެހޭ މީހުންގެ އަދަދު ވަރަށް ބޮޑަށް ވަނީ އިތުރުވެފައި. - ފޮޓޯ: ނިޝާން އަލީ/ މިހާރު\nހުމުގެ ރޯގާ ޖެހޭ މީހުންގެ އަދަދު ލ. އަތޮޅާއި ރ. އަތޮޅުގައި ގިނަ ވަނީ\n17 މާޗް 2017 - 17:414comments\nރާއްޖޭގައި ހަލުވިކަމާ އެކު ފެތުރެމުންދާ ހުމުގެ ރޯގާ ޖެހިގެން ލ. އަތޮޅާއި ރ. އަތޮޅުގެ ރަށްތަކުން ރިޕޯޓު ކުރަމުން އަންނަ މީހުންގެ އަދަދު އިތުރުވަމުން ދާ ކަމަށް ހެލްތު ޕްރޮޓެކްޝަން އޭޖެންސީ (އެޗްޕީއޭ) އިން މިއަދު އާއްމުކުރި ހިސާބުތަކުން ދައްކައިފި އެވެ.\nއެޗްޕީއޭ އިން ބުނި ގޮތުގައި ސްވައިން ފްލޫ ނުވަތަ އެޗް1އެން1 ފެތުރެމުން ދާއިރު، ބައްޔަށް ޝައްކުކުރެވިގެން މިހާތަނަށް ޖުމުލަ 343 މީހަކު ޓެސްޓް ކޮށް، 108 މީހަކު ވަނީ ޕޮޒިޓިވްވެފަ އެވެ. މި ހިސާބުތަކަށް ބަލާއިރު އެޗް1އެން1 އަށް މިދިޔަ އެއް ދުވަހުގެ ތެރޭގައި ޕޮޒިޓިވް ވީ އެންމެ ތިން މީހެކެވެ.\nއެޗް1އެން1 ގައި މިހާތަނަށް މަރުވީ ދެ މީހުންނެވެ. އެއީ މި މަހުގެ ހަތަރުވަނަ ދުވަހު އައިޖީއެމްއެޗްގައި މަރުވި އުމުރުން 26 އަހަރުގެ ފިރިހެނަކާއި އައިޖީއެމްއެޗުގައި ފަރުވާދެމުން ދަނިކޮށް މިދިޔަ ބުދަދުވަހު މަރުވި އަންހެނެކެވެ.\nއެޗްޕީއޭގެ ހިސާބުތައް ދައްކާ ގޮތުން ހުމުގައި އިއްޔެ އެންމެ ގިނައިން ފަރުވާ ހޯދީ ލ. އަތޮޅުންނެވެ. އެ އަތޮޅުން 167 މީހަކު ފަރުވާ ހޯދިއިރު، ރ. އަތޮޅުގެ އަދަދު އުޅެނީ 150ގަ އެވެ. ހދ. އަތޮޅުން 129 މީހަކާއި ކ. އަތޮޅުން 116 މީހަކު ހުމަށް ފަރުވާ ހޯދާފައިވާ ކަމަށް ހިސާބުތަކުން ދައްކަ އެވެ.\nއިއްޔެ ހާމަކުރި ހިސާބުތައް ދައްކާ ގޮތުން ލ. އަތޮޅުން ހުމުގެ ރޯގޯ އަށް ފަރުވާ ހޯދީ 101 މީހެކެވެ. ރ. އަތޮޅުން 27 މީހަކު ފަރުވާ ހޯދިއިރު، ހދ. އަތޮޅުން 116 މީހަކު ފަރުވާ ހޯދި އެވެ. އަދި ކ. އަތޮޅުން 88 މީހަކު ފަރުވާ ހޯދި ކަމަށް އެޗްޕީއޭގެ ހިސާބުތަކުން ދައްކަ އެވެ.\nއެޗްޕީއޭ އިން ބުނިގޮތުގައި ހުމާއި ރޯގާގައި 1،153 މީހުން ޑޮކްޓަރަށް ދެއްކިއިރު، އެކި އަތޮޅުތަކުގެ އަދަދު އުޅެނީ 1،151ގަ އެވެ. އަދި އެޑްމިޓްކޮށްގެން ހަމައެކަނި އައިޖީއެމްއެޗްގައި ފަރުވާ ދެމުން އަންނަނީ 15 މީހުންނަށް ކަމަށާއި އަތޮޅުތަކުގައި ފަރުވާދެނީ 34 މީހުންނަށް ކަމަށް އެޗްޕީއޭ އިން ބުންޏެވެ.\nރާއްޖޭގައި ހުމާއި އަރިދަފުސް ރޯގާ ޖެހޭ މީހުންގެ އެވްރެޖް ނިސްބަތަަކީ ހަފުތާއަކު 3،000 މީހުންނެވެ. ނަމަވެސް މި އަހަރުގެ ފެބްރުއަރީ މަހުގެ ފަހުކޮޅު މި ނިސްބަތް އިތުރުވާން ފެށި އެވެ. އަދި މިހާރަކަށް އައިސް، އެވްރެޖް ގޮތެއްގައި ހަފުތާއަކު 5،000 އަށް ވުރެ ގިނަ މީހުންނަށް ހުމާއި އަރިދަފުސް ރޯގާ ޖެހިގެން ޑޮކްޓަރަށް ދައްކާފައިވާ ކަމަށް ރިކޯޑްތަކުން ދައްކަ އެވެ.\nއެޗް1އެން1 ގެ ނުރައްކާ އެންމެ ބޮޑީ އުމުރުން ފަސް އަހަރުން ދަށުގެ ކުދިންނާއި އުމުރުން 65 އަހަރުން މަތީގެ މީހުންނާއި މާބަނޑު މީހުންނާއި ފުއްޕާމޭ، ހިތް، ފުރަމޭ، ލޭ، ނާވަސް ސިސްޓަމް، ނިއުރޯމަސްކިއުލާ ނުވަތަ މެޓަބޮލިކް މައްސަލަތައް ހުންނަ ބޮޑެތި މީހުންނާއި ކުޑަކުދިންނަށާއި ދިފާއީ ބާރު ދެރަ ކުޑަކުދިންނާއި މީހުންނަށް އަދި ދާއިމީކޮށް ފަރުވާ ހޯދަންޖެހޭ ބަލިތައް ހުންނަ މީހުންނަށެވެ.\nއިތުރު ލިޔުންތައް ސިއްހަތު ރ. އަތޮޅު ލ. އަތޮޅު ވައިރަލް ހުން ބަލިތައް ސްވައިން ފްލޫ ހެލްތު ޕްރޮޓެކްޝަން އެޖެންސީ ހެލްތު މިނިސްޓްރީ ރާއްޖޭގެ ރަށްތައް\nއެޗް1އެން1 އޮތީ އާދައިގެ ހާލަތެއްގައި: އެޗްޕީއޭ\nސްވައިން ފްލޫ ޖެހޭ އަދަދު ބާރު ސްޕީޑުގައި މައްޗަށް


ބައިބަލް - ވިކިޕީޑިއާ\nބައިބަލް އަކީ ޔަހޫދީދީނާއި ނަޞާރާދީނުގެ ކީރިތި ލިޔުންތައް ނުވަތަ ފޮތްތަކުގެ މަޖްމަޢެވެ.\nބައިބްލް އަކީ ﷲ ގެ ބަސްފުޅުތަ؟\nމިލިޔުމަކީ https://web.archive.org/web/20160305022617/http://www.fanvai.info/dheen/ageedha/406.html އިންނަގާފައިވާ ލިޔުމެކެވެ. ވަރަށް ތަފުސީލުކޮއްލިޔުއްވާފިވާތީ ނަކަލުކޮއްލީއެވެ. ލިޔުއްވާފައިވަނީ ޢަބްދުﷲ ނަޢީމު އިބްރާހީމް\nޑޮކްޓަރ ގްރެހަމް ސްކްރޮޖީ އަކީ ޗިކާގޯގައި ހުންނަ ދުނިޔޭގައި ނަޞާރާ ދީން ފަތުރަން މަސައްކަތް ކުރާ ޖަމާޢަތްތަކުގެ ތެރެއިން އެންމެ ގަދަރުވެރި ޖަމާޢަތް ކަމަށްވާ މޫޑީ ބައިބްލް އިންސްޓިޓިއުޓްގެ އިސް މީހެކެވެ. "ބައިބްލް އަކީ ﷲ ގެ ބަސްފުޅުހޭ"? މި ނަމުގައި އޭނާ ލިޔުނު ފޮތުގެ އެއް ބާބަކަށް އޮތީ އެއީ އިންސާނީ، އެހެންނަމަވެސް އިލާހީ ފޮތެކެވެ. މި މައިގަނޑު ސުރުޚީގެ ދަށުގައި އޮތް ބާބެކެވެ. މި ބާބުގައި (ފޮތުގެ 17 ވަނަ ސަފްހާ ގައި) އޭނާ ލިޔެފައި ވެއެވެ.\n"އާނއެކެވެ. ބައިބްލް އަކީ އިންސާނީ ފޮތެކެވެ. އެކަމަކު ބައެއް މީހުން އެމީހުންގެ ޖާހިލުކަމުން މިއީ ތެދެއް ކަމަކަށް ގަބޫލެއް ނުކުރެއެވެ. (ބައިބްލް ގެ) ފޮތްތައް ނުކުމެފައި ވަނީ އިންސާނީ ސިކުނޑި ތަކުންނެވެ. ލިޔެފައި ވަނީ އިންސާނީ ބަހުރުވައިންނެވެ. އޭގައި ހުރި އަކުރުތައް ލިޔެފައި ވަނީ އިންސާނުންގެ އަތުންނެވެ. އެ ފޮތުގެ ޚާޞިއްޔަތަށް ބަލާއިރު ވަނީ އިންސާނީ ކުލަވަރު ޖެހިފަ އެވެ. ކެނެތް ކްރެގަކީ ނަޞާރާ ދީނުގެ ޢިލްމުވެރިއެކެވެ. އޭނާއަކީ ޖެރޫސެލަމްގެ އެންގްލިކަން ބިޝޮޕެވެ. އާދެ، އިނގިރޭސި ފައްޅީގެ އިސް ފާދިރީއެވެ. އޭނާ ލިޔުނު ފޮތް މުންނާރުގެ ގޮވައިލުންގެ 277 ވަނަ ސަފްހާގައި ލިޔެފައި ވެއެވެ.\n"ނިވް ޓެސްޓަމެންޓަކީ އެކަހަލަ ފޮތެއް ނޫނެވެ. (މާނަ އަކީ ކީރިތި ޤުރްއާން ކަހަލަ ފޮތެއް ނޫނެވެ.) އެފޮތުގައި ޚުލާޞާ ކުރުމާއި، ކޮށައި މެށުން ހިމެނިފައި ވެއެވެ. (ވާހަކަތައް ހިމެނުމުގައި) އިޚްތިޔާރުގެ ބޭނުން ކޮށްފައި ވެއެވެ. ވާހަކަ އުފައްދާފައި ވެއެވެ. ކަންތައް އެނގި ފެނިފައިވާ މީހުންގެ ބަސް ހިމަނާފައި ވެއެވެ. ފޮތްތައް އައިސްފައި ވަނީ ލިޔުނު މީހުންނަށް އެހީތެރިވާން އޮތް ފައްޅީގެ ސިކުނޑިން ނުކުމެގެންނެވެ. އެއީ ތަޖުރިބާ އާއި، ތާރީޚެވެ." ބައިބްލް އަކީ ﷲ ގެ ބަސްފުޅެއް ނޫނޭ ބުނެވޭނޭ މިއަށްވުރެ ސަރީހަ ގޮތެއް އޮންނާނެތޯއެވެ؟ އެކަމަކު ހައިރާންވާން ޖެހެނީ ބައިބްލްގެ ޢިލްމުވެރިން މިހުރިހައި ވާހަކައެއް ދެއްކުމަށް ފަހު ވެސް ބައިބްލް އަކީ އެއްވެސް ޚިލާފެއް ނެތް، ކުށެއް ނެތް، ﷲ ގެ ބަސްފުޅު ކަމަށް ޢާއްމުންގެ ހިތަށް ވައްދައިދޭން މަސައްކަތް ކުރާތީއެވެ. މިއީ ތަލިން ކުޅު ހިކޭ ވަރުގެ އަޖާއިބު ކުރުވަނިވި ކުޅިގަނޑެކެވެ.\nމަތީގައި ދެންނެވުނު ދެ ޢިލްމުވެރިން ސާފު ބަހުން ބުނަމުން އެ ގެންދަނީ ބައިބްލް އަކީ އިންސާނުންގެ އަމިއްލަ އުފެއްދުމެކޭއެވެ. އަމިއްލަ އަށް ލިޔެގެން އުޅޭ ފޮތެކޭއެވެ. އެކަމަކު މީހުންގެ ބޮލަށް ވައްދައިދޭން އުޅެނީ އެޔާ ދިމާ އިދިކޮޅު ޚިޔާލެކެވެ. ޢިލްމުވެރިންގެ ކަންތައް ހުރީ މިހެން ކަމަށް ވާ ނަމަ އާދައިގެ މީހުން ގެ ޙާލަކީ ކޮބައިތޯއެވެ؟\nއިސްލާމީ ދުނިޔޭގައި ނަން ހިނގާފައިވާ މަޝްހޫރު ޢިލްމުވެރިއެއް ކަމަށްވާ އަޙްމަދު ދީދާތު ލިޔުއްވަ އެވެ. "ނަޞާރާ ދީން ކިޔަވާ ކުއްޖަކާ އެއްދުވަހަކު އަޅުގަނޑާ ބައްދަލު ވިއެވެ. އޭނާ ވަރަށް ގިނައިން ޖޮހަނަސްބާރގް ގައި ހުންނަ ނިވްޓައުން މިސްކިތަށް އާދެއެވެ. އެއީ އަޅުގަނޑުމެން ނަމާދު ކުރާ ގޮތް ބެލުމުގެ ނަމުގައެވެ. އަޅުގަނޑު އެއް ދުވަހަކު އޭނާ ގޮވައިގެން އަޅުގަނޑުގެ ކޮއްކޮގެ ގެއަށް މެންދުރު ކާންދޭން ހިނގައްޖައީމެވެ. އެގެ ހުންނަނީ މިސްކިތާ ވަރަށް ކައިރީގައެވެ. ކާން ތިބެގެން ދެކެވުނު ވާހަކައިގެ ތެރޭގައި އަޅުގަނޑު ބުނެފީމެވެ. "ބައިބްލް އަކީ ﷲ ގެ ބަސްފުޅު ކަމަކަށް ކަލޭގެ ޕްރޮފެސަރ ގޭސަރ އެއް ގަބޫލެއް ނުކުރެއެވެ. (ޕްރޮފެސަރ ގޭސަރ އަކީ އޭނާ ކިޔަވާ ޔުނިވަރސިޓީ ގެ ދީނީ ޢިލްމާ ބެހޭ ބައިގެ ވެރިޔާއެވެ.) އޭނާ އެއްވެސް ޖެހިލުމެއް ނެތި ޖަވާބު ދިނެވެ. އަހަންނަށް އެނގެއެވެ. އަޅުގަނޑު އެހެން ބުނީ އެއްވެސް މަޢުލޫމާތެއް ލިބިގެންނެއް ނޫނެވެ. ގޭސަރ ގެ ޢަޤީދާ އޮންނަ ގޮތެއް އޭރަކު އަޅުގަނޑަކަށް ނުވެސް އެނގެއެވެ. ގޭސަރ ގެ ކަންތައްތައް ހުންނަ ގޮތުން އަޅުގަނޑަށް އެ ކަހަލަ ގޮތަކަށް ހީ ކުރެވުނީއެވެ. އެހެން ނަމަވެސް ދެއްކި ވާހަކަ ދިމާވީއެވެ. އަޅުގަނޑު އަނެއްކާވެސް ބުނެފީމެވެ. ބައިބްލް އަކީ ގެ ބަސްފުޅު ކަމަކަށް ކަލޭގެ މުދައްރިސުންނެއްވެސް ގަބޫލެއް ނުކުރެއެވެ. އޭނާ ބުންޏެވެ. އަހަންނަށް އެނގެއެވެ. އެކަމަކު ބައިބްލް އަކީ ﷲ ގެ ބަސްފުޅު ކަމަށް އަހަރެން ގަބޫލު ކުރަމެވެ."\nއަޅުގަނޑާ އެއްދުވަހަކު އިންޑިއާގެ ވިޔަފާރިވެރިއަކާ ބައްދަލު ވެއްޖެއެވެ. އޭނާ އަކީ ސާއީ ބާބާ އަށް އަޅުކަން ކުރާ މީހެކެވެ. ސާއީ ބާބާ އަކީ އިންސާނެކެވެ. މިހާރުވެސް ދިރި ދުނިޔޭގައި ހުރި، މަށިން ހައްދަވާފައިވާ އިންސާނެކެވެ. މި ދަންނަވާ ވިޔަފާރިވެރިޔާ ގަބޫލު ކުރާ ގޮތުގައި ސާއީ ބާބާ އަކީ ކަލެކެވެ. އޭނާ ގެ މުޢުޖިޒާތްތަކާއި، ކަރާމާތް ތަކުގެ ވާހަކަ އަޅުގަނޑު ގާތު ދެ ގަޑިއެއްހައިއިރު ވާންދެން ދެއްކިއެވެ. އަޅުގަނޑުވެސް ދިޔައީ އެއީ ކަލެއް ނޫން ކަމަށް ސާބިތުވާ (އަޅުގަނޑަށް ފެންނަން) ހެކިތައް ދައްކަމުންނެވެ. އެންމެ ފަހުން އޭނާ ބުނީ ކީކޭ ކަމަށްތޯއެވެ؟ "ޚުދު ސާއީ ބާބާ އައިސް ތިމަން މިއީ ކަލެއް ނޫނޭ ބުންޏަސް އަހަރެން ގަބޫލެއް ނުކުރާނަމެވެ."\nމި ބާވަތުގެ މީހުންނަކަށް ދޭނޭ ބޭހެއް، ހަދާނޭ ފަންޑިތައެއް ނޯންނާނެއެވެ. މިފަދަ މީހުންނާ ބެހޭ ގޮތުން ޢީސާ ޢަލައިހިއްސަލާމް ވިދާޅުވެފައިވާ ކަމަށް ބައިބްލް ގައި ވެއެވެ. ". . . އެ މީހުންނަށް ފެނެއެވެ. އެކަމަކު ނުފެނެއެވެ. އަޑު އިވެއެވެ. އެކަމަކު ނީވެއެވެ. އެ މީހުންނަކަށް ނުވެސް ވިސްނެއެވެ." (މަތިވް ގެ 13 ވަނަ ފޮތުގެ 13 ވަނަ އާޔަތް) ކީރިތި ޤުރުއާނުގެ ބަޤަރާ ސޫރަތުގެ 18 ވަނަ އާޔަތުގައި ބަޔާން ކުރައްވާފައި ވަނީވެސް މި ފަދަ މީހުންގެ ވާހަކަ އެވެ. އާދެ، ބީރު، މަންމަން، ކަނު މީހުން ހެޔޮ މަގަށް ނޭނބުރޭނޭ ވާހަކައެވެ.\nއެހެން ނަމަވެސް ނާޞާރާއިންގެ ތެރޭގައިވެސް ހެޔޮ ވިސްނޭ، ނުވަތަ ހެޔޮ ވިސްނަން ބޭނުންވާ މީހުން އުޅެއެވެ. އެފަދަ މީހުން އީމާން ވުމަކީ އެކަށީގެންވާ ކަމެކެވެ. އީމާންވާނޭ ބަޔަކީވެސް އެއީއެވެ. ނަޞާރާއިންނާ ވާހަކަ ދައްކާއިރު މުސްލިމުންނަށް ކުރިމަތިވާ ނުވަތަ ނަޞާރާއިން މުސްލިމުންނަށް ކުރިމަތި ކުރާ މައްސަލައެއް އޮވެއެވެ. މުސްލިމުން ބައިބްލްގެ ހަމަނުޖެހޭ ވާހަކަ ދައްކާއިރު އެ ފޮތުގެ އާޔަތްތަކަށް ހަވާލާ ދެއެވެ. މިއީ ކަންތައް ކުރަން ޖެހޭ ގޮތްވެސް މެއެވެ. ކޮންމެ ދީނެއްގެ ވާހަކަ ދެއްކި ނަމަވެސް އެ ދީނެއްގެ އުސޫލު ތަކުގެ ވާހަކަ ދައްކަން ޖެހޭނެއެވެ. އެ ދީނުގެ މީހުން ގަބޫލު ކުރާ ފޮތެއް އޮތިއްޔާ އެ ފޮތެއްގެ ވާހަކަ ވެސް ދައްކަން ޖެހޭނެއެވެ.\nބައިބްލް ގެ ވާހަކަ ދައްކައި، ނަޞާރާ ދީނުގެ ފޫނުބެދޭ ކަން ސާބިތު ކޮށް ދިނުމާއެކު އެ މީހުން މުސްލިމުންނާ ކުރިމަތި ކުރަނީ ވަރަށް އާދަޔާ ޚިލާފު ސުވާލެކެވެ. ކަލޭ ބައިބްލް އަށް އީމާން ވަމުހެއްޔެވެ؟ ފެންނަ ފެނުމުގައި މިއީ ވަރަށް ފަސޭހަ ސުވާލެކެވެ. އެކަމަކު މި ސުވާލަށް ކުރު ޖަވާބެއް ދިނުމަކީ މުސްލިމުންނަކަށް ފަސޭހަ ކަމަކަށް ނުވާނެއެވެ. އެންމެ ފުރަތަމަ ވާހަކަ ދައްކަން ޖެހެނީ އެ ފޮތާ ބެހޭ ގޮތުންނެވެ. މުސްލިމުން އެ ފޮތާ މެދު ދެކޭ ގޮތް ހާމަ ކޮށްފައި ނޫނީ ޖަވާބެއް ދިނުމަކީ ކުރެވޭނޭ ކަމެއް ނޫނެވެ. އެކަމަކު ނަޞާރާ އިންނަކަށް ކެތެއް ނުކުރެވެއެވެ. އަވަސް އަވަހަށް ބުނާނެއެވެ. އާނއެކޭ ނުވަތަ ނޫނެކޭ ބުނާށެވެ. މިއީ މީގެ ދެ ހާހެއްހައި އަހަރު ކުރިން ޔަހޫދީން ޢީސާ ޢަލައިހިއްސަލާމާ މެދު ކަންތައް ކުރި ގޮތެވެ. ކަޅު ކޮންމެ އެއްޗަކީ ހުދު އެއްޗަކަށް ނުވާނެއެވެ. އެ ދެމެދުގައި މަޑު އަޅި ކުލައާއި، ގަދަ އަޅި ކުލަ އާއި، މި ނޫނަސް އަޅި ކުލައިގެ އެތައް ވައްތަރެއް ހިމެނެއެވެ. ނަޞާރާއިންގެ ސުވާލަށް އާނއެކޭ ވިދާޅުވެއްޖެ ނަމަ އޭގެ މާނަ އަކީ ބައިބްލް އޭ އެ ކިޔާ ފޮތުގައި ވާ ހުރިހައި ވާހަކަ އަކަށް އީމާންވެ ވަޑައިގަންނަވަނީއެވެ. ނޫނެކޭ ވިދާޅުވެއްޖެ ނަމަ އެ މީހުން ބުނާނެއެވެ. ނިކަން ދެކިބަލާށެވެ. މިހިރަ މީހަކު ބައިބްލް އަކަށް އީމާނެއް ނުވެއެވެ. އެހެން ކަމަށް ވަންޏާ އެ ފޮތާ ހަވާލާދީ އަހަރެމެންނާ ޒުވާބު ކުރުމުގެ ހައްގެއް މި މީހާ އަކަށް ނޯންނާނެއެވެ. މިއީ އެއްވެސް ކަމެއް ސާބިތު ކޮށްދޭން ނުވަތަ މުސްލިމުން ސާބިތުކޮށްދޭ ކަމެއް ދޮގު ކުރުމުގެ ގޮތުން ދައްކާ ވާހަކައެއް ނޫނެވެ. އަސްލު މައުޟޫޢުން ބޭރު ވާން ވެގެން ދައްކާ ވާހަކައެވެ. މި ފަދަ ދަނޑިވަޅެއްގައި މުސްލިމުން ކަންތައް ކުރަން ޖެހޭ ގޮތަކީ ކޮބައިތޯއެވެ؟ ފުރަތަމަ ހަދަން ޖެހޭ ގޮތަކީ ބައިބްލް އާ ބެހޭ ގޮތުން މުސްލިމުންގެ ޢަޤީދާ އޮންނަ ގޮތް ސާފު ކޮށް ދޭންވީއެވެ.\nބައިބްލް ގައި ތިން ވައްތަރެއްގެ ވާހަކަ ހިމެނިފައި ވެއެވެ. މިއީ މާ ބޮޑު ޢިލްމުވެރިއަކަށް ނުވިޔަސް އެނގިދާނޭ ކަމެކެވެ. މި ކަމަކީ އަޅުގަނޑުމެން މުސްލިމުން ހެޔޮ ހިތުން ގަބޫލު ކުރާ ކަމެއްވެސް މެއެވެ. އެ ތިން ވައްތަރަކީ: 1. ﷲ ގެ ބަސްފުޅުގެ ގޮތުގައި ފާހަގަ ކުރެވޭ ބައެއް ވާހަކަ ބައިބްލް ގައި އެބަހުއްޓެވެ. 2. ރަސޫލު ބޭކަލުންގެ ވާހަކަފުޅުގެ ގޮތުގައި ފާހަގަ ކުރެވޭ ބައެއް ވާހަކަ ބައިބްލް ގައި އެބަހުއްޓެވެ. 3. ބައިބްލް ގެ ގިނަ ވާހަކަ ތަކަކީ ތާރީޚު އިލްމުވެރިންގެ ވާހަކަ ކަން ފިސާރި ރަނގަޅަށް ސާބިތު ވާން އެބައޮތެވެ. ފުރަތަމަ ދެންނެވުނު ވައްތަރުގެ ވާހަކައިގެ މިސާލަކީ: (ހ) "އަހުރެން އެ މީހުންގެ ތެރެއަށް ރަސޫލުބޭކަލަކު ފޮނުއްވާނަމެވެ. . . އަދި އަހުރެންގެ ބަސް އެ ބޭކަލެއްގެ ދޫފުޅަށް ލައްވާނަމެވެ. . . އަދި އެ ބޭކަލަކު އަހުރެން އަންގާ ވާހަކަތައް އެ މީހުންނަށް ވިދާޅުވެ ދެއްވާނެ އެވެ." (ޑިއުޓްރޯނޮމީ ގެ 18 ވަނަ ބާބުގެ 18 ވަނަ އާޔަތް) (ށ) "ކަލަކީ އަހުރެންނީމެވެ. އަހުރެން ފިޔަވައި (ކަލޭމެން) ސަލާމަތް ކޮށްދޭނޭ އެހެން ފަރާތެއް ނެތެވެ." (އައިސާއިއަހ 43 ވަނަ ބާބުގެ 11 ވަނަ އާޔަތް) މި ދެ މިސާލަށް ބައްލަވައިލައްވާށެވެ. އެއީ ކަލާނގެ ބަސްފުޅު ކަމަށް ގަބޫލު ކުރެވިދާނޭ ގޮތް ފެންނާން އެބަހުއްޓެއް ނޫންތޯއެވެ؟ ދެވަނަ އަށް ދެންނެވުނު ވައްތަރުގެ ވާހަކައިގެ މިސާލަކީ: (ހ) "މަސީޙް ހަރު އަޑުފުޅުން ކީރިތި ކުރައްވައި ވިދާޅުވިއެވެ. އެލައި، އެލައި، ސަބަޗްޓަނި? . . ." (މަތިވް 27 ވަނަ ބާބުގެ 46 ވަނަ އާޔަތް) (ށ) "ދެން މަސީޙް އޭނާ އަށް ޖަވާބު ދެއްވި އެވެ. ޙުކުމްތަކުގެ ތެރެއިން އެންމެ ފުރަތަމަ ޙުކުމަކީ އޭ އިސްރާއީލެވެ! އަޑު އަހާށެވެ! އަހަރެމެން ގެ އިލާހަކީ އެއްކައުވަންތަ އިލާހެކެވެ."" (މާރކް 12 ވަނަ ބާބުގެ 29 ވަނަ އާޔަތް) މި ދެ މިސާލަށް ބައްލަވާލައްވާށެވެ. މަސީޙް ވިދާޅުވިއެވެ. ޖަވާބު ދެއްވިއެވެ. މިހެން އޮތީމާ އެއީ އެ ވާހަކަ ނިސްބަތް ކުރެވޭ ބޭކަލެއްގެ ދޫފުޅުން ނުކުތް ބަސްފުޅު ތަކެއްކަން ކުޑަ ކުއްޖަކަށް ވެސް އެނގޭނެއެވެ. އާދެ، އެއީ ރަސޫލުބޭކަލެއްގެ ވާހަކަފުޅެވެ. ތިން ވަނައަށް ދެންނެވުނު ވައްތަރުގެ ވާހަކައިގެ މިސާލަކީ: (ހ) "ދުރުން ޒައިތޫނި ގަހެއް ފެނިވަޑައިގެން އެ ކަލޭގެފާނު (ޢީސާ ޢަލައިހިއްސަލާމް) އެތަނަށް ވަޑައިގެންފިއެވެ. އެއީ އެތަނުން އެ ކަލޭގެފާނަށް (ޢީސާ ޢަލައިހިއްސަލާމަށް) ކޮންމެވެސް އެއްޗެއް ފެނިވަޑައިގެންފާނެ ކަމުގެ އުއްމީދުގަ އެވެ. އެ ކަލޭގެފާނު (ޢީސާ ޢަލައިހިއްސަލާމް) އެ ތަނަށް ވަޑައިގަތުމުން އެކަލޭގެފާނަށް (ޢީސާ ޢަލައިހިއްސަލާމަށް) އެ ތަނުން ފަތް ފިޔަވައި އެހެން އެއްޗެއް ފެނިވަޑައެއް ނުގަތެވެ." (މާރކް 11 ވަނަ ބާބުގެ 13 ވަނަ އާޔަތް) ބައިބްލް ގެ ބޮޑު ބައި ބިނާ ވެފައި އޮންނަނީ މި ދެންނެވުނު ތިން ވަނަ ވައްތަރުގެ ވާހަކައިގެ މައްޗަށެވެ. އެއީ ކޮންމެވެސް ކަމަކާ ނުވަތަ މީހަކާ ބެހޭ ގޮތުން އެހެން މީހަކު ދައްކާފައި ހުރި ވާހަކަކަން އެނގެނީ މީހަކު ބުނެގެންނެއް ނޫނެވެ. މިއީ ކަލާނގެ ބަސްފުޅެއް ނޫނެވެ. ރަސޫލު ބޭކަލެއްގެ ބަސްފުޅެއްވެސް ނޫނެވެ. ތާރީޚު ލިޔާ މީހެއްގެ ބަހެވެ. މި ތިން ބައި ވަކި ކުރުމަކީ އެއްވެސް މުސްލިމަކަށް އުނދަގޫ ކަމަކަށް ނުވާނެއެވެ. އެހެނީ އިސްލާމް ދީނުގައިވެސް މިތިން ބާވަތުގެ ވާހަކަ އެބަހުއްޓެވެ. އެކަމަކު ދުނިޔޭގެ އެހެން ހުރިހައި ދީނަކާ ޚިލާފަށް މުސްލިމުންގެ އަތުގައި މި ތިން ބާވަތުގެ ވާހަކަ ހުރީ މުޅިން ތަފާތު ތިން ފޮތެއްގައެވެ. އެއީ: 1. ކަލާނގެ ބަސްފުޅު: ކީރިތި ޤުރުއާން ގައި 2. ރަސޫލުބޭކަލުންގެ ބަސްފުޅު: ހަދީޘް ގައި 3. ތާރީޚު ލިޔާ މީހުންގެ ވާހަކަ: އިސްލާމީ ތާރީޚުގެ ފަތްފުށް ތަކުގައި މުސްލިމުން މި ތިން ބައި ގެންގުޅެނީ ވަކިންނެވެ. އެކަތި އަނެކައްޗާ މަސްހުނިކޮށް އޮޅުވާލައިގެންނެއް ނޫނެވެ. އެކަމަކު ނަޞާރާ އިންގެ ފޮތުގައި މި ތިން ބާވަތުގެ ވާހަކަ އެބަ ހުއްޓެވެ. ހަމަ އެއް ފޮތުގަ އެވެ. ވުމާއެކު އެ މީހުންނަށް ޖެހެނީ އެ ތިން ބާވަތުގެ ވާހަކަ އަށް ވެސް ވަޙީގެ ދަރަޖަ ދޭށެވެ. މަޢުލޫމާތު: އިޒް ބައިބްލް ގޯޑްސް ވޯރޑް\nމަންދޫބުން ކުރެއްވި މަސައްކަތް - އަޑު ފީތާ އަދި ޕީ.ޑީ.އެފް ފައިލް\nމަރުކުސް ލިޔުއްވި އިންޖީލު\nLast edited on2ޖޫން 2021, at 19:37\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ2ޖޫން 2021، 19:37 ގައެވެ.


Mookey Ge MD Kamugai RDC Masaiykaithah Nunimi Dharani Boduvanee - Vaguthu\nމޫސާ އަލީ މަނިކު (މޫކޭ) - ފޮޓޯ: އަވަސް\nރޯޑް ޑިވެލޮޕްމެންޓް ކޯޕަރޭޝަން (އާރްޑީސީ) އަކީ 2019 ވަނަ އަހަރު ސަރުކާރުން އުފެއްދި ސަރުކާރުގެ ސައްތައިން ސައްތަ ހިއްސާވާ ކުންފުންޏެކެވެ. ކުންފުނި އުފެއްދި މަޤުޞަދު ކިތަންމެ ފުރިހަމަވެފައި ބޭނުންތެރި ނަމަވެސް ފާއިތުވި ދެ އަހަރުދުވަސް ތެރޭގައި ކުންފުނީގެ މަސައްކަތްތައް ހުރިގޮތާއި ނެރެވުނު ނަތީޖާތަކަށް ބަލާއިރު ފެންނަން އޮތީ އުފާވެރި މަންޒަރެއް ނޫނެވެ.\nކުންފުންޏާއި ހަވާލުކޮށްފައިވާ އެތަކެއް މަސައްކަތްތަކެއް ނުނިމި ދިގުލައިގެން ދާއިރު، ކުރެވޭ ކޮރަޕްޝަންގެ ތުހުމަތުތައް ގިނައެވެ. އެންމެ ފުރަތަމަ ކުންފުނީގެ މެނޭޖިން ޑިރެކްޓަރ މޫސާ އަލިމަނިކު (މޫކޭ) ކުންފުނީގެ މެނޭޖިން ޑިރެކްޓަރުގެ މަގާމަށް ވަޑައިގެންނެވި ގޮތާއި މެދު ވެސް ވަނީ ސުވާލު އުފެދިފައެވެ.\nފިނޭންސް މިނިސްޓްރީން ކަނޑައަޅާފައިވާ އެސްއޯއީތަކުގެ ޑައިރެކްޓަރުންގެ ޝަރުތުތަކުގެ ތެރޭގައި މާސްޓާސް ޑިގްރީއެއް ނެތްނަމަ ކުޑަމިނުން ޑިގްރީ އަދި ކަމާއި ގުޅުންހުރި ދާއިރާއެއްގައި މަސައްކަތްކޮށް މެނޭޖަރެއްގެ ތަޖުރިބާ ހުރި މީހެއްކަމުގައި ވާން ޖެހެއެވެ.\nއާރްޑީސީގެ މެނޭޖިން ޑިރެކްޓަރ މޫކޭ މަގާމު ހޯދީ މާސްޓާސް ޑިގްރީއެއް ނެތުމުގެ ސަބަބުން އޭނާގެ ކޮއްކޮގެ ކުންފުނި އާރކޭސް އިންޓާނޭޝަނަލް ޕްރައިވެޓް ލިމިޓެޑުގައި ޖެނެރަލް މެނޭޖަރެއްގެ މަގާމަށް އަހަރު ދުވަހު އަދާކުރިކަމުގެ ލިޔުމެއް ތައްޔާރުކޮށްގެން ކަމުގެ ހެކި ވަނީ މީޑިއާއަށް ހާމަވެފައެވެ.\nގަވާއިދު ބުނާގޮތުން ޑިގްރީއެއް އެކަނި އޮތްމީހަކު މި މަގާމަށް ޝަރުތު ހަމަނުވެއެވެ. މޫކޭ މި މަގާމަށް އައްޔަން ކުރިއިރު އާކޭސް އިންޓާރނޭޝަނަލް ރަޖިސްޓްރީ ކުރިތާ އަށް އަހަރު ނުވެއެވެ. އާރކޭސް އިންޓާރނޭޝަނަލް ރަޖިސްޓްރީ ކުރެވުނީ 2015 ގައެވެ. އެ ކުންފުނީގައި އޭނާ ތަޖުރިބާތަކެއް ހާސިލް ކުރިކަމަށް ބުނާއިރު އެއީ އެއްވެސް ވިޔަފާރިއެއް ކުރި ކުންފުންޏެއްކަން އެނގޭނެ ގޮތެއް ނެތެވެ.\nއާރްޑީސީގައި މޫކޭގެ އިތުރުން އޭނާގެ ޓީމުން ކުރަމުން އަންނަ މަސައްކަތްތަކުގައި އިސް ދައުރެއް އަދާކޮށް، ކުންފުންޏަށް އެބައެއްގެ ސަބަބުން ގެއްލުން ލިބެމުންދާ އެތައް ބަޔަކު އެބަތިއްބެވެ.\nކުންފުނީގެ ވަކީލު އަހުމަދު ޝިހާދު\nދާދިފަހުން އާރްޑީސީން ދިން އެންމެ ބޮޑު ޕްރޮމޯޝަން މީނާ ހާސިލުކުރީ ހުރިހާ ގްރޭޑްތަކެއް ސްކިޕް ނުވަތަ ދޫކޮށްލުމަށް ފަހުއެވެ. އެސިސްޓަންޓް މެނޭޖަރ ފެންވަރު އަދި މެނޭޖަރުންގެ ފެންވަރު ސްކިޕްކޮށް އޭނާ މިހާރު ހުރީ ސީނިއާ މެނޭޖަރުކަމުގައެވެ. ހަމަ މިއާއެކު ޕޮލިސް އެޕީލް ކޮމިޓީއަށް އޭނާ އައްޔަނު ކުރެވުނެވެ. ދާދިފަހުން ޒުވާން ފިރިހެނަކު މާލޭގެސްޓް ހައުސް އެއްގައި އަނިޔާކޮށް ބަރަހަނާކޮށް ވީޑިއޯ ކުރި މައްސަލަ އެކަށީގެންވާ ގޮތެއްގައި ތަހްގީގު ނުކުރެވެނީ އަހުމަދު ޝިހާދުގެ ނުފޫޒުން ކަމަށް ތުހުމަތު ކުރެވެއެވެ.\nކުންފުނީގެ އެޗްއާރ ހެޑު ޝުހާދު (ކޯޕަރޭޓް ހެޑްގެ ޖެނެރަލް މެނޭޖަރ)\nއޭނާ އެމްޑީޕީގެ ގައުމީ މަޖިލިސް އިންތިޚާބުގައި ވާދަކުރާ ދާއިރާއަށް ކުރިމަތިލާފައިވާ މީހާ އާރްޑީސީގެ މެއިންޓެނަންސް ޑިޕާޓްމަންޓްގެ ސީނިއާ މެނޭޖަރެއްގެ މަގާމް ހަމަޖައްސައިދީ ނަން ނަގުވައި ގައުމީ މަޖްލީހުގެ ގޮނޑި ވަނީ ކަށަވަރުކޮށްފައެވެ. ޝުހާދަކީ ކުންފުނީގެ ބިޑް ކޮމިޓީގައިވެސް އިންނަވާ ބޭފުޅެއްކަން ފާހަގަކުރެވެއެވެ. ނަމަވެސް ފިނޭންސް މިނިސްޓްރީގެ އެސް.އޯ.އީ ގައިޑްލައިން ބުނާގޮތުން ޖެނަރަލް މެނޭޖަރު ލެވެލްގެ މަގާމްތަކުގައި ތިބޭ މީހުންނަށް ބިޑް ކޮމިޓީގައި ނުތިބެވެއެވެ. އެހެންނަމަވެސް މީނާއަކީ ބިޑު ކޮމިޓީގެ ޗެއާޕާސަނެވެ.\nމީގެއިތުރުން އާރްޑީސީއަށް ވައްދާފައިވާ %90 މުވައްޒަފުން ވައްދާފައިވަނީ އިންޓަވިއު ކުރުމަކާނުލައި ކަމަށް މައުލޫމާތު އެނގޭ ބައެއް ފަރާތްތަކުން ބުނެއެވެ.\nނުނިމި ދިގުލައިގެން ގޮސްފައިވާ ބައެއް މަސައްކަތްތައް\nމިލަންދޫ އަދި މާމިގިލި މަގުހެދުން (ކޮންޓްރެކްޓް އެވޯޑް ކުރީ 12 މާޗް 2020) ނިމުނީ 10% ނިންމަން ޖެހެނީ 17 މަހުން (މުއްދަތު ފަހަނައަޅައި ހިނގައްޖެ)\nގައްދޫ އަދި ތިމަރަފުށި މަގުހެދުން (ކޮންޓްރެކްޓް އެވޯޑް ކުރީ 31 ޑިސެންބަރު 2019) ނިމުނީ 10% ނިންމަން ޖެހެނީ 17 މަހުން (މުއްދަތު ފަހަނައަޅައި ގޮސް އަދި ފިނޭންސް މިނިސްޓްރީން ފަހުން އިތުރުކޮށްދިން މުއްދަތުވެސް ހަމަވެއްޖެ) ޖީ ކޭޑީ ކިޔާ ކުންފުންޔަކަށް ތިމަރަފުށި ޕްރޮޖެކްޓް ވަނީ ބިޑަކާ ނުލާ 56 މިލިއަނަށް ހަވާލުކުރެވިފަ\nރ.މީދޫ ފުޓުބޯޅަ ދަނޑުގެ ލޭންޑް ސްކޭޕިންގް މަސައްކަތަކީ 50 ދުވަސް ތެރޭގައި ނިންމުމަށް ހަވާލު ކުރެވުނު މަސައްކަތެކެވެ. މަސައްކަތް ހަވާލުކުރެވުނީ 17 މާރިޗް 2020 އެވެ. މުއްދަތު ހަމަވި އިރުވެސް ނުނިންމާ ވަނީ ކުންފުނީގެ އެމްޑީ ވާދަކުރާ އެމްޑީޕީގެ ގައުމީ މަޖްލީހުގެ ކެމްޕޭނަށް ތާއީދު ހޯދުމުގެ ގޮތުން ރ. މީދޫއިން ވަޒީފާދީފައި ތިބި މީހުން ރުއްސުމަށެވެ. (އަދިވެސް މި މަސައްކަތް ނުނިމޭ)\nމަސްކަތްތައް ނުހިނގާ ސަބަބު\nޕްރޮޖެކްޓްތަކަށް ބޭނުންވާ ގާ ސަޕްލައި ކުރުމަށް ހަވާލު ކުރެވުނީ 18.00 ރުފިޔާ އަށް ގަލެއް ގެ ރޭޓުން ސްރީލަންކާގެ ފްރުޓް އެކްސްޕޯޓް ކުރާ ކުންފުންޏަކަށް ކަމަށް ވެއެވެ. www.dicl.lk މާލޭ ބާޒާރުގައި ވާދަވެރި މާކެޓުގައި ގަލެއްގެ އަގަކީ 8.00 ރުފިޔާއެވެ.\nގާ އިންސްޕެކްޓުކުރުމަށް ދަތުރުކުރީ ކޮމްޕެނީ ސެކެޓްރީ އަމާނީ އެވެ. ނަމަވެސް ލިބުނު ގަލުގެ ކޮލިޓީ ދަށްކަމާއި ގާ އެއްވަރު ނުވުމުގެ ސަބަބުން މުވައްޒަފުންގެ މެދުގައި ޝަކުވާ ބޮޑުވުމުގެ ސަބަބުން މިވަގުތު އަމާނީ ހުންނަނީ ކުންފުނީގެ ކޮމްޕެނީ ސެކެޓްރީގެ އިތުރުން ކުންފުނީގެ ބިދޭސީން ބަހައްޓާ ފެސިލިޓީގެ ސީނިއަރ މެނޭޖަރަކަށް ލާފައެވެ.\nކުންފުނީގެ ބިޑް ޑޮކިއުމަންޓްތައް ހެދިފައި ހުންނަނީ ބިޑް ހުށަހަޅާ މީހުންނަށް އުނދަގޫވާގޮތަށް ތައްޔާރުކުރެވިފައެވެ. އަދި ބިޑް އެވޯޑްކުރުމުގައި ބޭނުންވާ ކުންފުނި ފިޔަވައި ދެން ހުރި ކުންފުނިތައް ޑޮކިއުމަންޓް މަދުކަމަށް ބުނެ ޑިސްކޮލިފައި ކުރެއެވެ. އަދި ގިނަ މަސައްކަތްތައް ހަވާލު ކުރެވެނީ RFQ އުސޫލުންނެވެ. މިގޮތަށް ހަވާލުކުރެވޭ ހުރިހާ މަސައްކަތް ވެސް ހަވާލުކުރެވިފައި ހުނާނީ އެންމެފަހުން ލިބިފައި ހުންނަ އީމެއިލް ގައި މޫކޭ ބުނެގެން ހުށަހަޅާ އެންމެ ކުޑަ އަގުގެ ހުށަހެޅުމަށެވެ.\nއާރްޑީސީން މިގޮތަށް އެވޯޑްކުރާ ހުރިހާ ޕްރޮޖެކްޓަކުން ފައިދާގެ އިންސައްތައެއް ކަޓްގެ ގޮތުގައި ނަގާކަމަށް ވެއެވެ.\nކުންފުންޏަށް ހެވީ ވެހިކަލް ކުއްޔަށް ހިފުމަށް ދޭތެރެއަކުން ގެޒެޓްގައި އިއުލާންކުރެއެވެ. ނަމަވެސް ކުއްޔަށް ހިފާ ވެހިކަލްތަކަކީ ވަކި ބަޔަކަށް ކަމިޝަން ލިބޭގޮތަށް އާރްއެފްކިއު އުސޫލުން ގެނެވޭ ކޯޓޭޝަންތަކުން ނިންމާ ކަންކަމެވެ.\nޕްރޮޖެކްޓްތަކުގެ ބޭނުމަށް ގަންނަ ހޮޅިޔަކީވެސް ހަމަ މިގޮތަށް ކޯޓޭޝަން އުސޫލުން މަޖްލިސް މެމްބަރު ކެނދިކުޅުދޫ އީސަ އަދި ފަހީމް ނަމަކަށް ކިޔާ މީހަކު ހިއްސާވާ ތިން ކުންފުންޏަކުން މާކެޓްގައި މޯލްޑިވްސް ވޯޓާ އެންޑް ސެވެރޭޖް ކޮމްޕެނީ (އެމްޑަބްލިއުއެސްސީ) ވިއްކާ އަގަށްވުރެ ބޮޑު އަގުގައި ގެނެވޭ ތަކެއްޗެވެ.\nއެސްޓީއޯ އިން ދީފައިވާ ކްރެޑިޓް ފެސިލިޓީއަށް ފައިސާ ނުދެއްކުމުގެ ސަބަބުން މަގުހެދުމަށް ބޭނުންވާ ސިމެންތި އާރްޑީސީއަށް ދޫނުކުރުން ވެސް މިހާރު ހުއްޓާލާފައިވާ ކަމަށް ވެއެވެ.\nސެޕްޓެމްބަރު 24, 2021 23:51\nދަރަނި އެކަނިތަ ބޮޑުވަނީ! ތިޖޫރީއަށް ލާރިކޮޅެއް ޖަމާވާއިރަށް ތިޖޫރީވެސް ފަޅާލާ! ތީ މީހަކު ތިތަނަކަށް އައިފަހުން އެއްވެސް ފައިސާއެއް ތި ތަނުގައި ހަރެއްނުލައި. ވާނުވާ ނޭގި ފައިސާތައް ހަމަ ގެއްލެނީ!\nސެޕްޓެމްބަރު 25, 2021 09:45\nއެހެންވީމަ އެއީ ބޮޑު ވަގެއް ދޯ.ހެހެހެހެހެ\nސެޕްޓެމްބަރު 25, 2021 00:39\nގައިމު އޭސީ.ސީން6ފަހަރަށް އައިސްސަ ބަލައިގެންވެސް ތި އެއް ނުފެނު.. އަންނިގެ ފެކުސަނު ކުދިންނާ ދިޔަރެސް އަޒާނުމެން އިންތިހާބަށް ނުފޫޒު ފޯރުވަން ހިންގާ ޖަރީމާ..\nސެޕްޓެމްބަރު 25, 2021 00:45\nއެމްޑީޕީ ޤައުމީ މަޖިލިސް ގުރޫޕަށް އައްނިގެ ފެކްޝަނުން ލާފައިމް ލިއުމެއް ހަމަ އެ އިން ގޮތަށް ފެކްޓް ޗެކްވެސް ނުކޮށް ރޯ ނުބައި މަޢުލޫމާތާއެކު ޖަހާފަ ތިއިނީ ވާނުވާވެސް ނުބަލާ.. ތިޔަ ހުރީ މިނިވަން ނޫސްވެރިކަން ކުރެވިފަ.. މާދަމާގެ އިންތިހާބަށް ވައްޓާލި ޓައިމްބޮމެއް ހިތުން އެކަމުވެސް މޫކޭ ހޮވޭނެ\nސެޕްޓެމްބަރު 25, 2021 00:49\nބަލާފަ ޖަހަނީ ގޭންގް ގޮލައެއް ވައްތަރު\nސެޕްޓެމްބަރު 25, 2021 02:04\nދިޔަރެސް އަޒާނު ދޭ ދޮގު މަޢުލޫމާތު ހުންނަ ހަބަރު ވަގުތު ކުދިން މިހާރު ޖަހަނީ.. ދެން ބަލަމާ މޫކޭ އިމްތިހާބު ނަގާގޮތް\nޑަބަލް ޒީރޯ ޓޮލޮރެންސް\nސެޕްޓެމްބަރު 25, 2021 06:54\nތިފަދަ ކަންކަން އަޅުގަނޑުމެންގެ ރައީސަށް އެނގިވަޑައިގެންފިއްޔާ ވަރަށް ބޮޑަށް ކީރިތި ކުރައްވާ ނެތެވެ. މަޖުލީހުގެ ރައީސަށް އެނގިވަޑައިގެންފިއްޔާ ބިރުން ފިއްކަނޑައިގެންގޮސް ކޮޓަރިންވެސް ނުނުކުންނާނެއެވެ. އެމްޑީޕީ އަކީ ތިފަދަ އެތައް ގުނަވަނަކުން ނާޖާއިޒު ފައިދާ ނަގާ ޕާރޓީ އެކެވެ. މިސަރުކާރަކަށް ތިކަމެއް ބޮޑެއް ނުވާނެއެވެ.\nސެޕްޓެމްބަރު 25, 2021 07:05\nއެމްޑީޕީ ސަރުކާރުގެ ކޮރަޕްޝަނުގެ ނިސްބަތުން ތިޔައީ ބައިބެރިވާ ދަށު ބަހާ\n( ބމބ ) އެކެވެ\nތަޖުރިބާ ލިބިފައިވާ ޢިލްމީ މީހުންނާއެކު މަސައްކަތްކޮށް މަސައްކަތުގެ މާހައުލަށް އަހުލުވެރިނުވާމީހުން ބޮޑަތިކުންފުނިތަކުގެ ވެރިންނަށްލީމަ ވާގޮތް ތިވަނީ.\nސެޕްޓެމްބަރު 25, 2021 07:17\nއެމްޑީޕީ އަކީ މޯލްޑިވްސް ޑިސޭބަލް ޕާރފޮރމަންސެވެ.\nސެޕްޓެމްބަރު 25, 2021 08:03\nމިހާރުވެސް ވަނީ އެތައްތަނެއްގައި މަސައްކަތް ނުފަށާ އެތައްބައިވަރު މުވައްޒަފުން ނަގާފައި..\nސެޕްޓެމްބަރު 25, 2021 08:51\nޝަރިއާއިން ލޯއިން ފާހެއް ނަގައިގެން ހުރި މީހަކަށް ސިޔާސީގޮތުން މަގާމް ބެހިއިރު އާރްޑީސީ ފަދަ ޓެކްނިކަލް މަސައްކަތްތަކެއް ކުރެވޭ ތަނެއްގެ އެމްޑީކަން ލިބުން އެއީ ވަަރަށް ބޮޑު ޖޯކެއް.ރޯޑް ކޮންސްޓްރަކްޝަންގެ އަލިފްބާ ވެސް ތިޔަ މޫކޭއަށް ނޭނގޭނެކަން ޔަގީން. ވ.ވެދުން\nސެޕްޓެމްބަރު 25, 2021 10:09\nއެމްޑީންނަކީ ފީލްޑް މަސައްކަތް ކުރާ މީހެއް ނޫން އެކަން ކުރަނަ ތިބޭނެ ޓެކްނިކަލް މީހުން.. އެމްޑީގެ ޒިންމާއަކީ ތަން މެނޭޖުކޮށް ހިންގުން..\nސެޕްޓެމްބަރު 25, 2021 15:01\nބްރޯ.އެމްޑީން އެއީ ފީލްޑް މަސައްކަތްކުރާ ނުވަތަ ކުރަން ޖެހޭ ބައެކޭ ނުބުނަން.ޓެކްނިކަލް ކަންތައްތައް ކޮންމެވެސް ވަރަކަށް އެމީހާއަށް އެނގިފަ އޮތުން އެއީ ބޭނުންތެރިކަމެއްކަން މިއަދު އެމްޓީސީން އެދައްކަމުންދާ ނަމޫނާއިން ބްރޯއަށް ދޭހަނުވާނަމަ ދެން އިތުރަށް ބުނާނެ އެއްޗެއް ނެތް.ވ.ވެދުން\nސެޕްޓެމްބަރު 26, 2021 17:28\nމާބޮޑަށް އެނގިފަ ތިޔަ ހުރީ.. ޔާމީނު ސަރުކާރުގަ ތިބީ ހުސް ފީލްޑްގަ އުޅޭ މީހުންތަ؟؟\nސެޕްޓެމްބަރު 25, 2021 12:04\nޢޭސީސީގެ ވާހަކަ ނުދައްކާ.....ފިނޑި3އަންހެނުން ލައިގެން ހިންގާ އައްޑާ އެއް އެއީ........ދެނަހުރިނތޯ ސްޓެލްކޯގައި\nބެހެއްޓި އަގުބޮޑު ފާޚާނާ ތައްޓެއްގެ ވާހަކަ....އަގަކީ 70 ހާސް ރުފިޔާ ...ލާހިކު ކުޅަދާނައެއް ނޫން މިކަން ދޮގުކުރާކަށް....\nސެޕްޓެމްބަރު 25, 2021 12:50\nތި މޫކޭ މީހުން ލައްވާ ތި ތަނަށް ވައްދާގެން ތި ތަން ލޫޓް ވަނީ! ކިތައް ވަގުން ތި ތަނުގެ ފުރާޅު މަތިން ވަދެފި! ދެން މީސް މީހުންނަށް ބިރު ދައްކާ އޮރިޔާން ކޮށް ބުލެކްމޭލް ކުރަނީ! ތީ ގޭންގްސްޓަރ އެއް\nސެޕްޓެމްބަރު 25, 2021 12:57\nތީ ބޮޑު ވަގެއްކަން އެންމެންނަށް ވެސް އެނގޭ\nސެޕްޓެމްބަރު 25, 2021 13:24\nވަޑި އެއްވެސް ނޫން ބަޑިއެއް\nސެޕްޓެމްބަރު 25, 2021 16:39\nމިކަމާ އަޅާލާނެ މުއައްސަސާ އެއް ނެތީތަ ? މިކަމުގެ ހަޤީގަތް ބައްލަވާ ފިޔަވަޅު އެޅުއްވުމަށް ދަންނަވަން.\nސެޕްޓެމްބަރު 25, 2021 21:53\nމިކަހަލަ ވަގުން ތަންތަނަށް ލީމަ ވާނެ ހައެތި އެވަނީ..\nސެޕްޓެމްބަރު 25, 2021 22:18\nކާނެއެއްޗެއް ނުލިބެންޏާ މުލެއްނޫން ކަށިވެސް ހަފާކާނެ\nސެޕްޓެމްބަރު 26, 2021 11:27\nމިއަި ވަގުންގެ ސަރުކާރެއް! އެންމަތިން ތިޔަށްވެސް ތިބީ ހުސްވަގުން! ދޫކޮށްލާނެ އެކަކުވެސް ނެތް! މުޅިގައުމު ދަވާހުސްކޮށްލާފި! މިއަދު ތިބޭ ވަށްކަން ކުރަން! ރައްޔިތުންގެ މާލިއްޔާއިން ވަށްކަންކޮށްފައިވާ އެކަކުވެސް ދޫނުކުރެވޭނެ! އެދުވަސްއޮތީ މާދުރަކުނޫން!އެއީ ނޫހެއްވިއަސް މީހެއްވިއަސް ދޫނުކުރެވޭނެ!


Anushka Miaharu Ufandhuvas Faahanga Nukurey - Vaguthu\nއަނުޝްކާ މިއަހަރު އުފަންދުވަސް ފާހަގައެއް ނުކުރޭ\nބޮލީވުޑްގެ ފިލްމީތަރީގެ ތެރެއިން އަނުޝްކާ ޝަރްމާ އަކީ ފާހަގަ ކޮށްލެވޭ ފިލްމީތަރިއެކެވެ. ރީތި އެތައް ފިލްމެއް ކުޅެ އެތައް ބައެއްގެ ސަމާލުކަން ހޯދާފައިވާ އަނުޝްކާ މިއަހަރު އުފަންދުވަސް ފާހަގަ ކޮށްފައެއް ނުވެއެވެ. އެހެން އަހަރުތަކާއި ހިލާފަށް އަނުޝްކާ މިއަހަރު އުފަންދުވަސް ފާހަގަ ކޮށްފައި ނުވަނީ މިހާރު އިންޑިޔާއަށް ކުރިމަތިވެފައިވާ ކޮވިޑުގެ ބަލިމަޑުކަމާއި ގުޅިގެންކަމަށް އޭނާ ވަނީ ބުނެފަ އެވެ.\nބަތަލާ އަނުޝްކާގެ އުފަންދުވަހަކީ މެއި އެއްވަނަ ދުވަހެވެ. ކޮންމެ އަހަރަކުވެސް އަނުޝްކާ އޭނާގެ އުފަންދުވަސް ފާހަގަ ކުރެއެވެ. މިއަހަރު އޭނާގެ އުފަންދުވަހު ފޭނުން އޭނާއަށް އުފަންދުވަހުގެ ތަހުނިޔާ ފޮނުވާފައިވާއިރު އަނުޝްކާ ވަނީ އޭނާގެ ފޭނުންނަށް ޝުކުރުޢަދާކޮށްފަ އެވެ.\nއަނުޝްކާ މީސްމީޑިޔާގައި ހިއްސާކޮށްފައިވާ ވީޑިއޯއެއްގައި ބުނީ މިއަހަރު އުފަންދުވަސް ފާހަގަ ކުރާހިތް ނުވާކަމަށާއި އެއީ އިންޑިޔާއަށް ކުރިމަތި ވެފައިވާ ކޮވިޑް-19 ގެ ބަލިމަޑުކަމާއި ގުޅިގެން ކަމަށެވެ. އޭނާ ބުނީ އުފަންދުވަސް ފާހަގަ ނުކޮށް ފިރިމީހާ ވިރާތު ކޯލީ އާއި އެކު މީހުންނަށް އެހީތެރިވާނީ ކަމަށެވެ.\nމެއި އެއްވަނަ ދުވަހު އަނުޝްކާ އަށް ވަނީ 31 އަހަރު ފުރިފަ އެވެ. އަނުޝްކާ އާއި ވިރާތު އަށް ޖަނަވަރީ 11 ވަނަ ދުވަހު ވަނީ ކުއްޖަކު ލިބިފަ އެވެ. އަނުޝްކާ އާއި ވިރާތު ކައިވެނިކޮށްފައި ވަނީ 2017 ވަނަ އަހަރުގައި އިޓަލީގައި ވަރަށް ސިއްރުންނެވެ.\nއިންޑިޔާގައި މިހާރު ފެތުރިފައި ވަނީ ކޮވިޑުގެ އާ ވޭރިއެންޓެކެވެ. އިންޑިޔާ އަށް މިހާރު އައިސްފައިވަނީ ކޮވިޑުގެ ދެވަނަ ރާޅު ކަމަށް އިންޑިއާ ސަރުކާރުން ސިފަކުރެއެވެ ގިނަ ބަޔަކު ވަނީ މިހާރު އެޤައުމުން ބަލި ޖެހިގެން މަރުވެފައެވެ.\nވިހެއިތާ ދެ މަސްފަހުން އަނުޝްކާ އެނބުރި ފިލުމީ މަސައްކަތަށް\nވިރާޓަށް އެންމެ ކަމުދަނީ އަނުޝްކާގެ މި ސިފަތައް\nމިއީ ކޮން ފިލުމީ ތަރިއެއްކަން އެނގޭތަ؟\nމެއި 3, 2021 09:54\nތިޔައީ ދިވެހިންނަށް އަރައި ނުގަނެވޭފަދަ ބޮޑު ގެއްލުމެއް، ތި ގެއްލުމުގެ ސަބަބުން ދިވެހިންގެ ތަރައްޤީ 10 އަހަރު ފަހަތައް ޖެހިގެން ހިނގައިދާނެ. ތިޔަ ގެއްލުމުން އަރައިގަތުމަށް ވޯލްޑްބޭންކުން ލޯނެއް ނަގަން ފެނޭ.\nމެއި 3, 2021 11:40\nހަހަ ހާ. ފަނީ ޖޯކު.


Eie Thibaage Dharifulhuge Adu Nama, Thibaa Ah kei Vaane Heyyeve - Vaguthu\nއެއީ ތިބާގެ ދަރިފުޅުގެ އަޑު ނަމަ ތިބާ އަށް ކެތް ވާނެ ހެއްޔެވެ؟\nއަނެއްކާވެސް މުސްލިމް އުއްމަތަށް މިވަނީ ބިރުވެރިކަމާ ކުރިމަތިލާންޖެހިފައެވެ. ސީރިއާގެ ރަށެއް ކަމަށްވާ ގޫތާއަށް، ވާރޭ ވެހޭ ފަދައިން މިއަދު އެދަނީ ބޮން އަޅަމުންނެވެ. އެތަކެއް އާއިލާތަކެއް އެދަނީ ވުޖޫދުން ނެތެމުންނެވެ. އެތަކެއް އަނބީންނެއް ހުވަފެންވަމުންނެވެ. އެތަކެއް ދަރީންނެއް އެދަނީ ޔަތީމު ވަމުންނެވެ. ކުށެއްނެތް މައުސޫމް އެތަށް ކުދީންނެއް ބިކަވެފައި އެބަ ތިއްބެވެ. ސޯޝަލް މީޑިއާގައި ދައުރު ވަމުންދާ ފޮޓޯތަކުންނާއި ވީޑިއޯތަކުން އަޅުގަނޑުމެންގެ ހިތަކަށް ކެތެއް ނުކުރެވެއެވެ.\n"ކޮންމެ ދުވަހަކު އެދަނީ ބޮމުގެ ހަމަލާތައް ދެމުން. އަހަރުމެން މިތިބެނީ ބިރުން ބޭރަށް ނިކުންނަން ނުކެރިފަ. މީ ކޮން ކަހަލަ ދިރިއުޅުމެއް؟ މިހާރު ފުދިއްޖެ. އަހަރުމެން އަތުގަ ކާނެއެއްޗެއް، ބޯނެ ފެންފޮދެއްނެތް. ކޮންމެ ރެއްކު ނިދަން މިޖެހެނީ ބިންމަތީގަ. ގައިމަތީގަ އަޅާލާނެ ފޮތިކޮޅެއްގެ މިންވަރުވެސް ނެތް. މިތަނުން ބޭރަށް ނިކުމެއްޖެ ނަމަ، އަހަރުމެންވެސް ބޮމުގެ ހަމަލާއެއްގެ ޝިކާރައަކަށް ވެދާނެ. މިތަނުގަ ހިނގާ އެއްވެސް ކަމެއް ނޭންގެނީތޯ؟ ބަޝާރުލް އަސަދަށް ﷲ ތެދުމަގު ދައްކަވާށި. މިތަނުގެ ކުޑަކުދިން މަރަމުން ހުރިހާތަނެއް ފަނާކުރަމުން ދާއިރު ކަލޭމެންގެ އަމިއްލަ ދަރިން ނުތިބެނީތޯ؟ މިގޮތަށް އަންހެނުންނާއި، ކުޑަކުދިންނާއި، މުސްކުޅިން މަރަމުން ތި ގެންދަނީ ކީއްވެތޯ؟ ޙުދު އަހަރެންގެ ބައްޕަވެސް މިއަދު މިދުނިޔޭގަ ނެތް. އަހަރުމެން ހަމަ އެކަނި މި އެދެނީ ހިމާޔަތަށް. އަރަބި އެއްވެސް ގައުމަކަށް އަހަރެމެންގެ މި ހާލެއް ނުފެނޭ. އެންމެން އަހަރުމެން މަތިން ހަނދާން ނައްތާލައިފި. ﷲ އަހަރެމެންނަށް ސަލާމަތްކަން ދެއްވާށި." މިއީ ގޫތާގެ ކުޑަ އަންހެން ކުއްޖެއްގެ އަސަރު ގަދަ ވާހަކައެވެ.\nA heart breaking plea fromayoung girl besieged in Ghouta, Syria.Hasbunallahu Wa Ni'mal Wakeel!Allah (alone) is Sufficient for us, and what an Excellent Guardian He is! He is the Best Disposar of affairs!#SaveGhouta #Muslims #Muslimah Credit: SyriaTv\nPosted by Mohamed Sheikh on Friday, February 23, 2018\nމިއީ އަޅުގަނޑުމެންގެ ތެރެއިން މީހެއްގެ ދަރިއެއްގެ ވާހަކަ ނަމަ އަޅުގަނޑުމެންގެ ހިތަށް ކެއްވާނެތޯއެވެ؟ މިއަދު މިވަނީ އުއްމަތާމެދު ހިތާމަ ކުރަން މަޖުބޫރުވެފައެވެ. އަހަރެމެންގެ ކީރިތި ރަސޫލާ މުހައްމަދު (ސ.އ.ވ) ހަދީޘް ކުރައްވާފައިވަނީ މުސްލިމް އުއްމަތުގެ މިސާލަކީ އެއްހަށިގަނޑެއްގެ މިސާލު ކަމަށެވެ. އެހެން ކަމުން ގޫތާގެ ނިކަމެތި ރައްޔިތުން މިއަދު ތަހައްމަލު ކުރަމުން އެދާ ވޭން އެއީ ޚުދު އަޅުގަނޑުމެންނަށް ލިބޭ ވޭނަކަށް ނުވެދާނެތޯއެވެ. އެ އަޚުންނާއި އުޚުތުންނަށް ޓަކައި ހެޔޮދުޢާ ކުރުމަކީ އަޅުގަނޑުމެން ކުރަން ޖެހޭނެ ކަމެކެވެ.\nމި ހަމަލާ ތައް ދޭންފެށިތާ ހަފްތާ އަކަށް ވުރެ ގިނަ ދުވަސް ވެފައިވާއިރު މިހާތަނަށް ފަސްސަތޭކައެއްހާ މީހުން ވަނީ ގަތުލު ކުރެވިފައެވެ. މީގެ ތެރޭގައި އަންހެނުންނާއި ކުޑަކުދިންނާއި މުސްކުޅިންވެސް ހިމެނެއެވެ.